**Barkoejielede: Liv (70) lea Snåasen tjïeltese barkeme mænngan 1986.**

**-      Sæjhta gaajhkh bïelhkehtassh mujhtedh**

**SNÅASE: Dïhte dan jïjnjh bïelhkehtassh åådtjeme guktie bieljieh leah labjeme gellien aejkien mearan teknihken kontovresne barkeme. 70 jaepien båeries, dellie Liv Seem pensjovnistine sjædta.**

**Torun Støbakk**

[**torun@snasningen.no**](mailto:torun@snasningen.no)

**Dïhte tjaeliejinie orreme teknihken ektievoetesne 1986 raejeste. Daelie- mænngan ektievoetesne 28 jaepieh barkeme- dïhte pensjovnem åådtje, 70 jaepien båeries**

**Jïh dïhte ånnetji håajnoes.**

**Ånnetji rovnege**

**–Nov sån ånnetji rovnege sjædta juktie manne leam vaane daesnie årrodh fïerhten biejjien, men tjoerem mån dam pryövedh daelie, Liv Seem pensjovnistejieleden bïjre jeahta.**

**Gosse teknihken ektievoetesne eelki 1980-låhkoen minngiegietjesne, dellie lin ajve golme barkijh kontovresne. Daan biejjien vïjhte. Dan mænngan ektievoete ahkedh stuerebh dïedtesuerkieh jïh barkoelaavenjassh åådtjeme.**

**Åvtesne jienebh byögkeles gåetieh, dej gaskem voenen skuvlh, dïedtem utnieh straejmiereeknegh jïh tjïrkemereeknegh jïjtje maeksedh.**

**Daelie teknihken ektievoete mij gaajhkem dorje. Lissine dovne vaeptiemiesteredïenesje, ålkoestaabe jïh sjïekedæjjah teknihken ektievoeten dïedte. Dan bijjielisnie aamhtesegïetedimmie båata.**

**–Fuehpebe daelie goh aarebi. Mijjieh joekoen jïjnjh orre laavenjassh åådtjeme jaepieh doekoe, jïh dle aaj jienebh bigkeme-aamhtesh. Daelie badth almetjh dan væjkele sjïdteme jarkelimmiej bïjre syökedh, aarebi ajve bigkin, Seem föörhkede.**

**Bïelhkehtassh**

**Goh tjaelije tjïelten ektievoetesne mij kanne dïhte ektievoete mij jeenjemes våajnoes jïh jeenjemes bïelhkehtassem åådtjeme, dle ellen bööremes måjhta dejtie bïelhkehtasside mejtie åådtjeme.**

**–Nov lea sån dam maam bööremes måjhtam. jïjnjh bïelhkehtassh åådtjeme. Almetjh gujht geagkarieh, daajrah. Dah tjuerieh aktem sijjiem utnedh gåabph maehtieh ringkedh, mojjehte.**

**Ellen stööremes lij dïhte klååkemeværsjoe gosse Stïentjen tjïelte renovasjovnedïenesjidie Snåasesne åadtjoeji muvhten jaepien gietjeste.**

**Tjaelije**

**. Raaktan lij vuarteme orrijidh aktem ståantem, men dan åvteste vuarteme dam orre tjaelijem jïh daajroesertemen gaavhtan, dle pensjovnistejielede lea tjoereme vuertedh.**

**–Ånnetji jeatjahlaakan gujht sjædta dejtie mah aajmene daesnie. Jïh ij leah dihte rovnege gosse naaken dan guhkiem barkeme aktene sijjesne, jeahta.**

**Ovrehte seamma tïjjen goh dihte orrije, dle Per Ornæs aaj pensjovnem åådtje. Dan åvteste dle teknihken kontovre aktem gaajh nuerebe barkoedåehkiem åådtje.**

**– Mijjieh såemies daajroem dassebe gosse almetjh mah leah mahte golmeluhkie jaepieh barkeme tjïeltesne pensjovnem åadtjoeh, teknihken åvtehke Ola Sørhøy myöte.**

**Seemen bïjre daam jeahta:**

**– Lim sån maahteme jïjnjh superlatijvh nuhtjedh Liv’em buerkiestidh. Dïhte gellielaaketje, hijven bijjieguvviem åtna faagesuerkiej bïjre, jïh dïhte lea gaajh stabijle. Ij leah båarhte orreme barkoste aktem biejjiem jis ij leah aktem hijven fåantoem åtneme.**

**DAAJRA: Liv Seem gaajhkem daajra, goh gaamegedongkemijstie reeknegemaaksose. Daelie teknihken ektievoeten åvtehke Ola Sørhøy (duekesne) tjuara bïerkenidh Liv’en guhkies maahtoen bielelen.**