**Siebriedahke: Yngve (25) jïh Anne-May (22) leah leilighetam jarngesne ohtsedamme mahte aktem jaepiem daelie.**

**Njåajjan gåetievaanoste**

**SNÅASE: Gaajh vaenie leilighetah jïh privaate gåetieh gååvnesieh Snåasen jarngesne mejtie maahta leejjedh, jïh doh tjïelten leilighetah leah olkese leejjeme, dah leah fer dovres jallh baataræjjagåetine åtnasuvvieh.**

**Torun Støbakk**

[**torun@snasningen.no**](mailto:torun@snasningen.no)

**Laavetjeguaktah Ynge Våg jïh Anne-May Knutsen lægan Yngven eejhtegi luvnie adressem åtneme mahte aktem jaepiem daelie. Abpe tïjjen dah leah ohtsedamme maam akt leejjedh – men eah lyhkesamme.**

**–Mijjieh libie mïnneme mahte gaajhkem vuartasjamme mij dovne lea doekemasse jïh leejjemasse, Våg jeahta.**

**Gåabpatjahkh barkoem Snåasesne utnieh, men dan åvteste Anne-May ij vuejemeleahpam bïjlese utnieh annje, dah tjuerieh jarngen lïhke årrodh. Privaate leilighetah Snåasen jarngesne lea gïerve gaavnedh. Dæjman tjïelte annjebodtsgåetieh bigki raaktan juktie jienebh ektievoeth leejjemasse Snåasesne sjugniedidh, men doh jeanatjommes leilighetah jarngesne leah daelie olkese leejjeme jallh baataræjjagåetine åtnasuvvieh.**

**– Im darhkh vuastelh tjïelte baataræjjah dååste, men reesmesovvem gosse ij gåaredh årromesijjiem gaavnedh noere almetjidie mah sijhtieh daesnie årrodh jïh barkedh, Våg jeahta.**

**Gåetievaanoe**

**Dah daejrieh ållesth golme gåaroes leilighetah jallh hybelh gååvnesieh abpe Snåasesne. Göökte dejstie lea tjïelten – men dïhte akte ij leah sjyöhtehke Vågen mïelen mietie, dan åvteste dïhte lea Aglesne. Dïhte mubpie leiligheta mij lea Gilstadesne lea fer dovres.**

**– Mijjieh libie mïnneme dam vuartasjamme, men leejjememaaksoe lea 7000 kråvnah askesne. Men ibie maehtieh dam læjhkan leejjedh dan åvteste ij leah luhpie bïenjem desnie utnedh, Anne-May buerkeste, mij mïelehkinie ektine bïenjem åtna, Siko.**

**Dïhte akte privaate leiligheta man bïjre daejrieh, lea akte onne hybele bielelen naan jïjtse åeremetjiehtjele jallh tjöövke. Dïhte fer onne sjædta, dah guaktah vienhtieh.**

**– Jïh eah sån almetjh sïjhth mijjem aarmoedidh, dan åvteste mijjieh ijje jiehtebe såemies leilighetide, men raaktan sïjhtebe daesnie, Snåasesne årrodh dan guhkiem mijjieh barkoem åadtjobe daesnie. Dellie tjoerebe aktem leilighetam utnedh gusnie maehtebe årrodh, jïh ij ajve akte onne hybele, Våg jeahta.**

**Vuarjesjeminie juhtedh**

**Eah sïjhth gåetiem åestedh Snåasesne.**

**–Jalhts lea goh beetnegh klaasen tjïrrh hajkedh, dellie maa bööremes mijjese leejjedh raaktan daelie. Ij leah vaajteles, men mijjieh tjoerebe Snåaseste juhtedh jis edtjebe sijjiem gaavnedh gusnie maehtebe årrodh, Våg jeahta, mij jeahta dah guaktah lægan aalkeme leilighetah vuartasjidh kraannatjïeltine Kråangke jïh Stïentje.**

**Tjaktjese gåabpatjahkh vuarjesjeminie skuvlem vaedtsedh lissine barkedh, jïh goh jïjnjh jeatjah noerh dah eah leah soejkesjidie eevre spæjhkaramme jaepiej åvteste. Dïhte vihth akte fåantoe man åvteste dah eah sïjhth åestedh.**

**– Mijjieh mih gujht vuarjasjamme maam akt Snåasesne åestedh, men ibie maa daejrieh gusnie libie naan jaepine. Jïh åestedh lea iktesth akte vaahra dan åvteste mijjieh ibie daejrieh mejtie buektiehtibie gåetiem vihth doekedh, Våg jeahta, mij gegkeste såemies privaate leejjijh sijhtieh gaskesem vaeltedh.**

**Dåeriesmoeren bïjre daajra**

**Raerieålma Truls Eggen gujht daajra gïerve årromesijjiem jarngesne gaavnedh, men jeahta tjïelte barkeminie maam akt buektiehtidh dan bïjre.**

**– Mijjieh vihtiestamme mijjieh medtie göökteluhkie jïh njieljieluhkie gåetieh daarpesjibie jaepiej åvtese. Uvtemesth baataræjjaj gaavhtan, men mijjieh aaj daejrebe dïhte dåehkie maam datne daelie neebnh, aaj gåetieh daarpesjieh, jeahta Snåsningese.**

**– Mijjieh gaskem jeatjah aktem prosessem utnebe dej orre aajhterigujmie laanteburriegåetesne, jïh aaj jeatjah entreprenöörigujmie mah tjïeltem gihtjieh mejtie dajvh gååvnesieh bigkemasse.**

**– Den ene kommunale leiligheten de har kikket på kostet hele 7000 kr å leie. Det er vel dyrt for en leilighet i Snåsa?**

**Dan akten tjïelten leilighetese maam dah leah vuartasjamme, leejjememaaksoe lea 7000 kråvnah. Ij leah dïhte dovres akten leilighetese Snåasesne?**

**– Problemet er at det koster like mye å bygge en leilighet i Snåsa som det gjør i Oslo. Snåsningene må bare venne seg på at det koster like mye å leie i Snåsa som i et pressområde, sier han.**

**Nov lea badth seamma dovres aktem leilighetam Snåasesne bigkedh goh Oslosne. Dah Snåasehkh tjuerieh ajve vaananidh leejjememaaksoe lea seamma stoerre Snåasesne goh aktene stuerebe sijjesne, jeahta.**

**NJÅAJJAN: Anne-May Knutsen jïh Ynge Våg sijhtieh årrodh jïh barkedh Snåasesne, men eah gåetieluhpiem gaavnh.**

**SIJHTIEH AKTEM EENSI SIJJIEM UTNEDH: Dej bïenjine ektine, Siko, Anne-May jïh Yngve sijhtieh aktene eensi sijjesne årrodh Snåasesne. Dah leah dan åvteste njåajjan ihke leejjememaarkede mahte ij gååvnesh daesnie.**