**- Hijven voejemeilledahkh skuvlen nööremes gaskem**

**Dah voejemelastoem utnieh**

**Snåase: Voestes- jïh mubpienklaassen learohkh Snåasen skuvlesne leah væjkalåbpoe voejijh goh låångke. Jienebh 200 meeterh vuejieh bielelen dåårresidh**

**MAGNHILD MONA**

[**firmapost@snasningen.no**](mailto:firmapost@snasningen.no)

**Learohkh leah væjkele dam aadtjen bueriedamme bassengem Snåasen skuvlesne nuhtjedh. Jïh dïhte hijven illedahkh vadta. Learohkh voejemem utnieh ikth våhkoen daelvege, mij lea sagke jienebe goh aarebi. Voejeminie goh bööremes faage jïh tjarke væljojne vïjhte voestes- jïh mubpienklaassen learohkh buektiehtin 200-meeterebåaloem vaeltedh.**

**Voejemebïhkedæjja Marit Belbo Strand lea joekoen madtjeles voejemegåetine, jïh veanhta dïhte akte joekoen åajvoeh lïerehtimmiebassenge.**

**– Dan åvteste learohkh dan jïjnjem lïerehtimmiem voejemisnie åadtjoeh dellie aaj man åvteste doh illedahkh leah båateme, Strand jeahta.**

**Bööremes faage**

**Learohkh leah gaajh eadtjohke voejemisnie, jïh eah gåajparosth åvtelen dah ulmiem jakseme mejtie leah jïjtsasse bïejeme.**

**– Muvhten aejkien manne ånnetji teknihkem saavrem, men dah jïjnjem oktemierien lierieh, dan åvteste dah leah joekoen væjkele jïjtsasse ulmieh bïejedh, Marit soptseste.**

**Saniteete 1,5 millijovnh kråvnah vedti bueriedæmman bassengeste. Daelie doh saniteeten gujnh vielie beetnegh vadteme juktie voejemestååkegaevnide orrestidh – jïh maanah tuhtjieh gaajh hijven dejnie eevre orre njalhkadahkine, stoerre laavkomegievline jïh «laavkomegoervigujmie». Strand soptseste maanah daej stååkegaevniejgujmie maehtieh haarjanidh maam edtjieh darjodh jis vïnhtseste gehtjieh.**

**Væjkele voejemelohkehtæjja**

**Mubpienklaasselearohke Isa Sørbakk lea akte dejstie vïjhte nïejtijste mij voejemebåaloem buektiehti. Dïhte veanhta illedahke lea dan hijven dan åvteste maanah voejemem gaajh daamtaj utnieh.**

**– Manne tuhtjem Marit akte joekoen væjkele voejemelohkehtæjja, mijjieh jïjnjem lïerebe destie, voestesklaasselearohke Dorothea Tomter jeahta.**

**Doh vïjhte nïejth mah buektiehtin 200 meeterh voejedh leah aaj joekoen garmeres destie.**

**– Vihkeles ij gïengielistie bïlledh jis edtja doestedh orre aath pryövedh, jis edtja væjkele sjïdtedh, Dorothea veanhta.**

**Voejemegåetie lij gaervies jaepien 2011 jïh ij ajve skuvletïjjen åtnasovvh. Jïjnjh dejstie learoehkijstie aaj bassengem eadtjohkelaakan nuhtjieh skuvletïjjen ålkolen.**

**– Joekoen hijven dah bassengem aaj nuhtjieh skuvletïjjen ålkolen, Strand veanhta.**

**Voejemenymfah: Voestes- jïh mubpienklaasselearohkh Snåasen skuvlesne tjaetsesne murriedieh.**

**200 meeterh voejin: G.b. Nila Synneva Aasum, Emma Larssen, Isa Sørbakk, Dorothea Tomter jïh Nora Katrine Saur 200-meeterebåaloem buektiehtin.**

**-------------------------------------------------------**

**Påaskeaeredsbeapmoe line-daanhtsojne jïh laavloeminie**

**Maadtoeladtjh showem åadtjoejin beapmoebealese gosse skuvle jïh maanagïerte Aglesne påaskeaeredsbeapmose bööredin.**

**Rolf Velde**

[**firmapost@snasningen.no**](mailto:firmapost@snasningen.no)

**Daelie maa påaske– jïh doh jeanatjommesh voenen maanagiertijste påaskeaeredsbeapmoem jallh plearoeh öörnedimmiem hööltin skuvlen learohken eejhtegidie jïh maadtoeladtjide. Snåasen Montessoriskuvlesne jïh maanagiertesne eejhtegh jïh maadtoeladtjh akten buerebe aeredsbeapmose bööresovvin, jïh beapmoebealese lij sjollehtimmie. Daate lij Bergkollesne gaskevåhkoen aereden. Öörnedimmie akte murreds aeredsbodte sjïdti åvtelen barkoebiejjie eelki, jïh maanagïerten maanah dan scenevaane vååjnin. Lissine gaajhkh skuvlen learohkh line-daanhtsoem guesside daanhtsoehtin.**

**– Doh maanah leah haarjanamme maam edtjin scenesne vuesiehtidh dej göökte minngemes våhkoej, rektovre Beate Ålmo Snåasen Montessoriskuvlesne soptseste.**

**Skuvle jïh maanagïerte Aglesne leah påaskeaeredsbeapmoem aerpievuekine dorjeme, jïh doh barkijh maaje aktem lissiebarkoem darjoeh juktie dam buektiehtidh.**

**Skuvlen jïjtse jurjiehtæjja, Anita Rygvold, lea beapmoem dorjeme, mearan såemies barkijh joe tsåahka 07.00 böötin juktie viehkiehtidh vïtnedimmiesavkam Bergkollesne sïeltese öörnedidh .**

**– Murreds maam akt ektesne darjodh skuvlen learohki jïh maanagïertemaanaj eejhtegidie jïh aahkide jïh aajjide, Ålmo jeahta.**

**LAAVLOEJIN: Maanagïerten maanah guesside laavloejin.**