**Krööhkesth «tjååtseletjovkide»**

**Snåase: Akten fuehpies boelhken mænngan vuejieminie skuvlesjaljosne, dellie mopede-learohkh trafihkese luajhtasuvvieh daej biejjiej.**

**lornts eirik gifstad**

[**lornts@snasningen.no**](mailto:lornts@snasningen.no)

**Sæjjasadtje rektovre Sissel Dyrstad Snåasen skuvlesne jeahta daate lea goh gïjren tjaebpemes heamture – jïh dejtie mah leah meatan daate sån aaj akte naa stoerre heannadimmie. Daelie dïhte jïjtjehke vuejeme mopedevuejemelïerehtimmeste juhtieminie dejtie learoehkidie 10.klaassesne. Skuvlesjaljosne doh mopedh voejehtjeminie tjeeglaj gaskem asfaaltesne. Varke edtjieh pryövedh trafihkesne vuejedh. Gosse dïhte heannede dellie vuejijelohkehtæjja Arne Formo gegkiestieh doh jeatjah vuejijh sijhtieh dejtie krööhkestidh.**

**– Ij leah daamtaj aelhkie mijjem vueptiestidh mah göökte gaengkierinie vuejebe. Jalhts mijjieh jïjnjem haarjanibie guktie edtjebe tjåadtjodh kroessine jïh jorpekroessine, dellie vihkeles doh mah bïjlem vuejieh mujhtieh mijjieh geajnojne, jeahta.**

**Ektesevyöki**

**Formon motovresygkele åvtene jïh golme «tjååtseletjovkh» mah minngesne båetieh, ekvipasje daamtaj sijjiem trafihkesne vaalta. Juktie mopedi drïekte ajve lea 45 km/t, maahta muvhten aejkien haestemh sjïdtedh dejtie mah leessemebïjlem vuejieh jïh sijhtieh baahtsedh.**

**– Hævvi gaajhkesh edtjieh sinsitniem viehkiehtidh trafihkesne, jïh mijjieh edtjebe baajedh trafihkem baahtsedh gosse gåarede. Læjhkan lea heannadamme mijjieh vuajneme naaken mah vestieslaakan mijjen baaktoe vuejnieh, jïh ibie sïjhth dagkerh heannadimmieh utnedh, Formo jeahta.**

**lea dam trafihkale maadthkuvsjem jïh vuejemem skuvlesjaljosne höölteme, mearan Arne Formo dam praktihkeles vuejemem trafihkesne åtna.**

**Bååstede varke**

**Dïhte voestes neebnene ij leah gidtjh hïnneme dam daerpies kuvsjem vaeltedh annje. Dan åvteste dle pensjovniste Formo åadtjoeji varke bååstede båetedh jïh dam trafihkale lïerehtimmiem vedtedh.**

**–Tuhtjem luste jïh nuhteligs, juktie tuhtjim eevre sjiehteles daejnie viehkiehtidh, Formo jeahta, mij lea meatan orreme mopedelïerehtimmesne Snåasesne mænngan dïhte eelki 70-låhkoen.**

**Formo lea jeatjah baakoejgujmie akte veteraane skuvlevuejiemisnie. Dan åvteste dïhte daejnie gïehtelamme vielie goh 30 jaepieh, dïhte sån doh ellen jeanatjommes lïerehtamme mah mopedem vuejieh Snåasesne.**

**Minngemes dåehkie**

**Daan jaepien dåehkie «tjååtseletjovkigujmie» dan åvteste Formon minngemes sjædta, jïh akten varke aarvehtsen mænngan dïhte sån vielie goh 600 mopedelearohkh åtneme mearan lij lohkehtæjja.**

**–Joekoen luste orreme, guktie lea ånnetji ov-murrie, Formo jeahta.**