**Aejlies beapmoem jïh lååtjedihksvoetem gåassoehti**

**SAANSEHAAKENE: Snåasen noere saniteetegujnh sov voestes barkoem darjoejin minngemes våhkoen. Ulmie lea seamma jïjnjem hijven darjodh voenese goh doh båarasåbpoe saniteetegujnh, jïjtselaakan.**

**Torun Støbakk**

[**torun@snasningen.no**](mailto:torun@snasningen.no)

**Evteben dæjstan njieljie nyjsenæjjah Noere Snåasen Saniteeteste (daaroen USS) aejlies wokem, muerjiesaejhtieh jïh hïejmedorjeme jorpelaajpetjh gåassoehtin ovrehte luhkie psykiske funksjovneheaptoes almetjidie, goh akte bielie dehtie aadtjen aalkeme almetjehealsoeprosjekteste Ut på Tur Aldri Sur.**

**Prosjekte, man våarome lea Marthe jïh Joralfen viehkiefoente, ulmine åtna darjomh sjugniedidh funksjovneheaptoes almetjidie, jïh jåhta vïjhte jeatjah tjïeltine, lissine Snåase.**

**– Manne ånnetji gutnedem doh båarasåbpoe gujnh saniteetesne, jïh gaajhkem maam dah leah dorjeme. Håhkoe lea mijjieh maehtebe seamma jïjnjem buektiehtidh goh dah leah voenese buektiehtamme, Gro Synnøve Nilsen jeahta dennie aadtjen aalkeme saniteetesiebresne.**

**Emelisenta Radinaite lea sïemes.**

**–Hijven maehtedh mubpide viehkiehtidh, jeahta.**

**–Madtjeles**

**USS-gujnigujmie ektine Gittana Radiniene jïh Bodil Klev Urstad, dah Ut på tur-almetjidie Snåasen saansehaakenisnie gåassoehtin. Iehkedsbeapmoen åvtelen saansehaakenisnie, gaajhkesh lin jarngeste vaadtseme.**

**Beapmoe njaelkies vååjni, jïh gaajhkesh mah böötin lin buerie bïevsterisnie.**

**–Manne maa madtjeles, manne, Heidi Kveli jeahta, mij lea akte dejstie mah böötin.**

**Orre åssjalommesh**

**Dïhte åssjalommese maam akt darjodh Ut-på-tur-prosjektese USS-lïhtsege Bodil Klev Urstad åadtjoeji, mij lea akte dejstie ovrehte göökteluhkie almetjijstie mah leah meatan dennie orre saniteetesiebresne. Dïhte gidtjh meatan orreme soejkesjidh guktie edtja Ut-på-Tur-prosjektem tjirrehtidh Snåasesne, sov barkoen tjirrh goh iktedæjja almetjehealsoe- jïh friskesjieliedasse Snåasen tjïeltesne.**

**–Manne tuhtjem joekoen hijven mijjieh maehtebe saansehaakenem nuhtjedh, dïhte badth gaahpode gaajhkesidie, Klev Urstad.**

**De unge sanitetsdamenes første oppdrag blir sannsynligvis ikke det siste. ambisjonen er å gjøre gode ting – på en litt annen måte enn de eldre sanitetsdamene.**

**Doh noere saniteetegujni voestes barkoe ij sån dïhte minngemes sjïdth. Syjhtedasse lea hijven aath darjodh – ånnetji jeatjahlaakan goh doh båarasåbpoe saniteetegujnh.**

**– Mijjieh sïjhtebe pryövedh ånnetji orre ussjedidh, juktie jeenjesh mah hijven åssjalommesi nelnie tjahkasjieh. Håhkoe lea mijjieh vååjnesasse båetieh ånnetji ånnetji, Gro S. Nilsen jeahta.**

**GÅASSOEHTI: Gro S. Nilsen beapmoem gåassoehti saanse-haakanisnie minngemes dæjstan. Guvvesne (g.b) såjhtere Tora Mollan, Rolf Heistad, Jon Birger Mona, Heidi Marie Kveli jïh Gro Nilsen.**

**VOESTES BARKOE: (g.b.) Bodil Klev Urstad, Gro Synnøve Nilsen, Emilisenta Radinaite jïh Gittana Radiniene USS:en voestes barkoem darjoejin. Dah gegkiestieh vielie våajnoes årrodh båetijen aejkien.**

**HIJVEN AAJMOE: Jon Birger Mona jïh Heide Marie Kveli murriedin beapmojne. – Manne maa madtjeles manne, Heidi jeahta.**

**-       Tjoerebe sån eevre orre geajnoem utnedh**

**Bostad: Snåasen tjïelten åejvie ussjede maam akt Bostadli-geajnojne darjodh dan varke vielieåtnoehaalle lea gaervies.**

**Torun Støbakk**

[**torun@snasningen.no**](mailto:torun@snasningen.no)

**Dïhte jeahta satne guarka dajven kraannah gåavvarostoeh. Minngemes våhkoen Snåsningen tjeeli doh kraannah Bostadliene leah barkeme akten buerebe geajnoen åvteste göökteluhkie jaepieh, bielelen govlesovvedh. Daelie geajnoe nåakebe goh gåessie gænnah. Tjïelten åejvie lea læjhkan sïemes teknihken åvtehke Ola Børøyine Snåasen tjïeltesne mij jeahta tjïelte maahta vaeniem darjodh åvtelen tjïelkestamme guktie geajnoe Flatbostadesne edtja bïejesovvedh gosse edtja vielieåtnoehaallem bigkedh. Soejkesjen mietie edtja aelkedh haallem bigkedh mubpien jaepien.**

**– Ij leah ajve naan tjuetie tåvsene kråvnah mah leah daerpies jis edtja daam geajnoem bueriedidh. Daate gujht dovres sjædta. Eeremasth limh sïjhteme aktem eevre orre geajnoem utnedh dajvesne, tjïelten åejvie Vigdis H. Belbo Snåasesne jeahta.**

**Lissine dan båeries nåake geajnose, tjïelte gidtjh veanhta fer jïjnjh bïjlh mah vuejieh geajnosne Strandvegen Viosesne – gåabph dïhte Bostadli-geajnoe orrije.**

**–Datne ussjedh daejnie nïerhkedh gosse vielieåtnoehaalle lea gaervies?**

**– Jaavoe, men voestegh tjoerebe aktem guvviem åadtjodh gåabph geajnoe sæjhta båetedh vielieåtnoehaallen lïhke.**

**GUARKA: Snåasen tjïelten åejvie Vigdis Hjulstad Belbo (Gk) jeahta satne guarka man åvteste kraannah gåavvarostoeh dehtie nåake geajnoste.**