Tittel 1: Daate sjædtoe tjuahpide moskestahta

Tittel 2: Daate sjædtoe skåajjem moskestahta

SNÅASE: Skåajjeburrien åvtehke Per Gjellan sjædtoem rødhyll jïjtse skåajjesne gaavni. Daelie dïhte jeatjah skåajje-aajhterh vaarohte.

TORUN STØBAKK

torun@snasningen.no

– Gosse easkah rødhyll lea akten sæjjan båateme, dellie dïhte tjuahpaj aatsolen laapeste jïh goeside moskestahta mejtie eeremasth sæjhta edtjieh desnie sjïdtedidh, skåajjeburrien åvtehke buerkeste. Dïhte haasta dajve-aajhteridie Snåasesne bïeljelidh dastegh rødhyll tjuahpine vueptiestieh – jïh moeride båarhte vaeltedh.

–Dïhte aajnehke mij gåarede lea moeride tjoehpedh jïh roehtside sprööjtadidh juktie heerredidh dah bæjjese vihth båetieh. Gjellan buerkeste, guhte lea skåajjeburrien åvtehke Snåasen tjïeltesne.

Stoerre skaara

Åvtelhbodti ij leah govleme skåajje-aajhterh leah rødhyllem åådtjeme, men ij sån vïenhth satne lea dïhte aajnehke mij rødhyllem gaavneme.

– Rovnege dastegh ij leah rødhyll jeatjah lehkesne, juktie dïhte akte sïejhme stråmhpoe haakaninie bïjre jarkan jïh ledtieh dah, mah sjædtojde geerjehtieh, Gjellan jeahta.

Rødhyll-sjædtoe sveekes guhkebe sjædta goh golme meeterh jollehke, jïh dan leah rööpses muerjieh mejtie ledtieh båajmoeh, åvtelen dah vihth vetsmide olkese bajhkehtjedtieh.

Edel-goese

Vestbygdesne aaj edel-goese saasereminie såemies dajvine, Gjellanen mietie. Vaallah dïhte akte sjædtoe gænnah mij lea vaajteles Snåasesne.

– Edel-goese ij leah sïejhme Nöörjesne, jïh ibie sïjhth dam utnedh dan åvteste dïhte ij leah ïedtjije doekemen gaavhtan gænnah viertiestamme sïejhme goesine, Gjellan jeahta.  
Akte jeatjah sjædtoe maam satne almetjidie birrie vueptiestidh lea platanlønn. Daate moeresåarhte, mij mahte vååjnoe goh sïejhme lønne-moere, lea skåajjeburrien åvtehken mietie akte dan stoerre dåeriesmoere sjïdteme skåajjebårran Inderøyen tjïeltesne, jïh verkebe saasere goh sïejhme lønne-moere.

Ij naan vaahra

Dïhte tjïerteste ij leah dan stoerre vaahra Snåasesne, men haasta almetjidie ov-vaajteles sjædtoeh båarhte vaeltedh mejtie vueptiestieh.

– Ij leah akte dan stoerre dåeriesmoere Snåasesne annje, men maahta sjïdtedh, skåajjeburrien åvtehke jeahta,

IJ MADTJELES: Skåajjeburrien åvtehke Per Gjellan lea sjædtoem rødhyll gaavneme jïjtse skåajjesne, jïh ij vïenhth dajve ruevtieraajroen noerhtelisnie Aglesne lea dïhte aajnehke sijjie gusnie dagkerh gååvnesieh.

Joekoen aales giesie

SNÅASE : Dæjman sïrvebåanta Jørn Ove Heggland 40 prosenth sov sïrvijste dassi. Daan jaepien ij leah aktem barhvem gaavneme.

TORUN STØBAKK

torun@snasningen.no

Dæjmetje jaepien lij akte vesties jaepie sïrvebåantide Snåasesne, jïh gaajhkh gåatometjïerth gaajh jïjnjem teehpin Daan mearan daan jaepien gaajh vaenie barhvh gååvnesovveme, jïh ij leah syökeme vuetjemeluhpiedimmien bïjre dan mearan gåatomeboelhken.

Åvtehke Jørn Ove Hegg-land (guvvie) Snåasen Sïrve jïh Gaajhtsesiebresne lij jïjtje dïhte guhte jeenjemes sïrvh dassi dæjman. Dellie njieljieluhkie prosenth sov sïrvijste dassi juvride. Daan jaepien jallan aktem barhvem gaavneme.

–Geerve buerkiestidh mannasinie, men vïenhtem dagke dan åvteste dan bïjvele orreme, maahta akte buerkiestimmie årrodh, Hegg-land jeahta.

Dïhte veanhta dovne juvrh jïh gåatomekreekh aebliehtuvvieh gosse dan bïjvele. Sirh leah badth joeledsåbpoe daan jaepien goh dæjmetje jaepien, jïh mearan dæjman lij gaajh jïjnjh aarhtsh altese gåatomedajvesne, dellie jallan aktem vuajneme daan jaepien.

–Manne mån vïenhtem mijjieh tjoerebe veanhtadidh dovne gierhkieh jïh duvrieh akte stuerebe aajhtoe mijjese sjidtieh daan boelhken mij daelie aalka, men læjhkan ij leah sån seamma stoerre teehpemh sjïdth daan jaepien goh dæjman. Dam eah hïnnh, Heggland juvri bïjre jeahta.

Goh doh jeatjah gåatometjïerth mejgujmie Snåsningen lea soptsestamme, Heggland ij ellieslaakan daejrieh guktie doh teehpemh sjidtieh åvtelen sïrvide veedtjie gåatoemistie bijjene vaeresne:

– Men guktie daelie vååjnoe, dellie gujht hijven vååjnoe, Heggland jeahta.

Doh jeanatjommes sïrve-aajhterh Snåasesne sïrvide gåetide veedtjieh skïereden/rïhkeden. Guktie Snåsningen lea govleme dellie aaj Raubeinsetra gåatometjïerte jïh Andorfjellet gåatometjierte vuelegs teehpemh utnieh.