FRISKESJIELEDE: Verries Marit jeanatjommesidie imponerede

Verries 90 jaepien båeries

Gïehtjh dam 90 jaepien båeries gujnem!

AGLE: Daamtaj sygkelde Agleste bovrese Snåasen jarngesne juktie beapmoem åesiestidh, jïh ij amma bïllh Kråangkese jïh bååstede vihth sygkeldidh. Ij leah maa Marit Tømmerås(90) goh doh jeanatjommes pensjovnisth.

TORUN STØBAKK

[torun@snasningen.no](mailto:torun@snasningen.no)

Jeenjesh leah kanne dam verries pensjovnistem vïhtesjamme, gusnie voenen bïjre sygkelde sygkelehjeelmine åejjien nelnie. Dagke datne dam bovresne vuajneme Snåasen jarngesne. Dohkoe gïdtjh daamtaj sygkelde jis daarpesje maam akt åestedh.

– Almetjh sån ånnetji föörhkedieh gosse bovrese båatam sygkelehjeelmine åejjien nelnie, Marit Tømmerås föörhkede (90).

Mænngan bovrem steegki Aglesne muvhten jaepien gietjeste, dïhte daamtaj gaertienistie Aglen jarngesne sygkeldamme jïh Snåasese. Ij leah daejnie orrijamme jalhts 90 jaepieh illeme. Tuvre lea ovrehte bieliemubpie mïjle guhkies, jïh lij sïjhteme akte hijven saavreme årrodh dejtie jeanatjommesidie mah saavreminie. Maritese daate gåhkoe ajve sirrie. Daan giesien dïhte Agleste sygkeldi jïh Heejjan gåajkoe E6 baaktoe, åvtelen Lurudalen tjïrrh jïh bååstede Snåasese sygkeldi. jïh tuvre lea mahte govhte mïjlh.

–Akte biejjie vaasi, men sygkeldem ajve gosse tjaebpies vearelde, Tømmerås jïjtje jeahta dan tuvren bïjre.

Dïhte bööremes lyjhkoe skåajjegeajnojne sygkeldidh, jïh daamtaj sygkelde Leirsjøen jallh Langvatnet gåajkoe giesege juktie laavkodh. Dïhte gïdtjh akte eadtjohke voejije aaj. jïh aaj lyjhkoe bijjene vaeresne vaedtsedh. Gellien aejkien lea aktem mïjlem sygkeldamme Aglen jarngeste Ålmosïeteren gåajkoe, åvtelen Aantesvaerien gåajkoe vaadtseme. Annjebodts dle healsojne hijven, men dïhte båeries sygkele napkaji, jïh dïhte aktem urrebe sygkelem åadtjoeji maanijste reakedsvadtesinie aarebi daan jaepien.ygkle napkie hijven, men dihte båeries glen jarngeste Ålmosieteren gåajkoe, åvtelen Andortoppen vaadtseme. annjebodts e laavkodiht

–Im åadtjoeh dan jïjnjem bïjlem vuejedh, juktie dïhte sæjhta bööremes oktegh sygkeldidh, geellebe Bodvar Tømmerås föörhkede.

Daelie gosse giesie lea nåhkeme, tjuara sygkelem varke sæjjan bïejedh. Men dïhte eadtjohke gujne ij tuhtjh dïhte dan nåake:

– Gosse aalka gelmedh dellie åadtjoem tjïektjedahkem ohtsedidh gosse edtjem bovrese, föörhkede.

AAVONE SYGKELDIDH: Marit lea sygkeldamme abpe jieledem, jïh dan jïjnjem lyjhkoe sygkeldidh guktie lea dåvnagaptjesem gurreme sygkeldæjjamöönsterisnie.

VERRIES: Daesnie Marit Tømmerås (90) sygkelde asfaltegeajnosne Aglesne.