Kråavhtje “laaffabåvvan” oksesne Jørstadesne

Jørstad: Erlingen “laaffabåvva” lea åehpies sjïdteme snåasehki luvnie aalkoen mænngan daan gïjren. Daelie steegkesåvva.

LORNTS EIRIK GIFSTAD

[lornts@snasningen.no](mailto:lornts@snasningen.no)

Daan gïjren Erling Hårstad sov laaffabåvvam rïhpesti sov haakanisnie. Doekemen åssjele lij gaajhkem åavhtodh mejtie idtji daarpesjh, seamma tïjjen goh dïeneste edtji aktem orre vuaksam skååffedh gaertienasse akten fualhkan Filippijnesne. Varke rïhpestimmien mænngan Erling lij nuekies beetnegh reebleme sov voestes prosjektese, jïh dihte filippijnen fuelhkie håatji dehtie orre vuakseste, mij dam sjiehteles nommem Erling åadtjoeji. Dan mænngan Loppisbua jåarhkeme beetnegh tjöönghkedh hijven åssjelidie Filippijnesne. Daelie Hårstad edtja juhtedh. Dan åvteste kråavhtjem beaja laaffabåvvan oksese.

– Mijjieh edtjebe Frostan gåajkoe juhtedh juktie lïhkebe båetedh maanide jïh aahkoevidie aajjoevidie, jïh dellie tjoerem båvvam steegkedh. Manne vuarjasjim mejtie manne meehtim dam meatan vaeltedh juhtemelaessesne, men fer jïjnje barkoe sjïdti guktie dihte tjåadtjoen sjædta. Dagke dah mah mijjen gåetiem åestieh sijhtieh jåerhkedh laaffabåvvine gïehtelidh, Hårstad jeahta, mij gelliej jaepiej aktem campingvåågnam åtneme Frostesne, jïh gosse fuelhkie Tråantesne jïh Oslosne orre dellie vihkeles lïhke årrodh staarese jïh ij goh unnemes girtiesæjjan Værnesesne. Men ij Erling eevre åtneldhdoekeminie orrijh. Dïhte gidtjh vuarjesjeminie aktem Frosta-båvvam darjodh gosse satne lea jåhteme.

– Manne annje vïenhtem gaajhkesh dovnesh lin byöreme aktem jïjtse åtneldhbåvvam utnedh, jïh manne gujht aktem båvvam Frostesne aaj kluhterdem, jeahta.

Kråavhtje oksesne: Goeven 1.b. raejeste kråavhtje oksese båata laaffabåvvesne, dellie Erling Hårstad jïh gåmmebe Frostan gåajkoe juhtieh.