Maarkedem rebpieldin

SNÅASE: Saniteetegujni fïerhten jaepien laaffamaarkede akte stoerre lahkoe sjïdti- jïh ij leah dan jïjnjh gussieh orreme gelline jaepine

Magnhild Mona

[firmapost@snasningen.no](mailto:firmapost@snasningen.no)

Daan hïeljen Snåasen saniteete laaffamaarkedem öörnedi Kløvertunesne. Laaffamaarkede öörnesåvva fïerhten jaepien, jïh akte aerpievuekie sjïdteme almetjidie Snåasesne. Eah maehtieh ajve naan tjeakoes skaehtieh gaavnedh, daate aaj akte tjåanghkoe gusnie almetjh gaavnedieh jïh maehtieh prïhtjegem jovkedh ektesne jïh sinsitnine soptsestidh.

Laaffamaarkede lij rïhpesisnie dovne bearjadahken jïh laavadahken, gusnie deerpesnohkh, vuerpieh, dihte iktesth lyjhkedihks “gaahtoem voessesne” doekin jïh beapmoem gåassoehtin. Doekeme buerebe sjïdti goh veanhtadamme – jïh muvhtine dan jïjnjh almetjh laaffamaarkedesne guktie jallan sijjiem gaavnin byöpmedssavkesne gusnie meehtin tjihkedidh. Åvtehke Ingebjørg Aunsmo Snåasen Saniteetesiebresne veanhta ij leah dan jïjnjh almetjh daesnie orreme gelline jaepine. Dihte aaj soptseste man jïjnje barkoe lea daejnie öörnedimmine, jïh sov saniteeteåabpah garmerde.

- Dah dan væjkele båetedh viehkiehtidh jïh dïedtem vaeltedh, guktie ij leah naan dåeriesmoere laaffamaarkedem öörnedidh, Aunsmo jeahta, mij lea saniteetegujni åvtehke orreme dej minngemes vïjhte jaepiej. Daate lea saniteetegujni 53. laaffamaarkede, jïh jïjnje lea jorkesamme mænngan daejnie eelkin. Doh voestes laaffamaarkedh lij gaarsjelimmiebragkesne Viosesne, jïh mænngan tjïeltegåetien tjeallarisnie, jïh desnie ij lij dan stoerre sijjie goh Kløvertunesne utnieh.

- Aarebi jïjnjh vaarjoeh doekimh laaffamaarkedinie, men dejnie orrijamme daelie. Doh vaarjoeh fer stoerre sijjiem veeltin, jïh mijjieh gaavnehtimh almetjh idtjin diekie båetieh orre vaarjoeh åestedh, Aunsmo jeahta, mij jeahta daan jaepien aaj vaenebh mööbelh doekesovvin goh aarebi jaepiej.

Saniteete pråvhka medtie 80 000 kråvnah doekemistie åadtjodh dej fïerhten jaepien laaffamaarkedesne, jïh Aunsmo lea eevre seekere dah sijhtieh dam aaj doekemistie åadtjodh daan jaepien, jallh dagke vielie aaj.

 - Doekeme lea buerebe orreme goh veanhtadamme, jeahta.

Saniteetegujne Astrid Viem dïedtem utni sïlpe-bestikkem doekedh, jïh tuhtji doekeme lij eevre hijven orreme. Ajve bearjadahken lij doekeme bijjelen 5000 kråvnaj åvteste, jïh gegkiesti satne sïjhti seamma jïjnjem doekedh gosse Snåsningen laaffamaarkedem vaaksjoeji laavadahken.

- Almetjh eah ajve åestieh juktie dejtie bestikkine nuhtjedh, jïjnjh almetjh bestikkem sjilkehtieh jïh vuesiehtimmien gaavhtan sïlpereagkah destie darjoeh, Viem soptseste.

Ij lij ajve saniteete mij lij madtjeles doekeminie. Tore Bulling lij akte dejstie guessijste mij lij madtjeles dejnie maam åasteme daan biejjien. Dïhte orre voessem öösti giehpies åesesne.

- Manne aadtjen aktem voessem ööstim mij raajkani voestes aejkien manne dam nuhtjim, guktie gegkestem daate lea buerebe, jeahta.

JÏJNJH TJEAKOES SKAEHTIEH: Kåahph jïh teellerhkh gelliesåarhts klaerine jïh hammojne lin såemies dejstie tjeakoes skaehtijste mah lin laaffamaarkedesne.

Stoerreåesiestimmie: Tore Bulling aktem orre voessem öösti daan jaepien laaffamaarkedesne. Dihte gegkiesti satne sïjhti voessem guhkiem utnedh, jalhts lij åtneldh-voesse.