-      Håper de blir lenge Gegkeste dah guhkiem sjidtieh

Kløvertunet: På dagsenteret har flyktningene Qali og Mayluun funnet seg godt til rette på språkpraksis. Biejjiejarngesne doh baataræjjah Qali jih Mayluun hijvenlaakan

lornts eirik gifstad

[lornts@snasningen.no](mailto:lornts@snasningen.no)

Inne på kjøkkenet på Kløvertunet er de somaliske flyktningene Qali og Mayluun på plass hver onsdag formiddag. De har nemlig fått språkpraksisplass sammen med Bygdasentralen og Saniteten der de lager mat og kaffe som de serverer til brukerne av dagsenteret.

Leder Astrid Finsås Brattlie i Bygdasentralen er godt fornøyd med hjelpen hun får fra Qali og Mayluun.

– Jeg håper de blir lenge, gjerne i en 10–15 år, sier hun spøkefullt.

I realiteten blir det rullert praksisplasser med jevne mellomrom, og selv om Brattlie er svært fornøyd med hjelpen de får på dagsenteret får hun nok ikke beholde hjelperne sine i mer enn maks et års tid.

Qali og Mayluun har vært hjelpere på dagsenteret i to måneder allerede, og trives i jobben.

– Vi trives veldig godt i jobben, så det går bra, sier Quali.

Så langt har de ikke fått muligheten til å lage noe tradisjonsmat fra sitt hjemland, men Brattlie ser ikke bort ifra at det kan testes.

– Vi får se om vi etter hvert får sneket med litt eksotisk mat, det vil tiden vise, sier Brattlie.

Siden det er både språkpraksis og arbeidspraksis er det sosiale og praten minst like viktig som arbeidet, og i arbeidet sammen med Astrid fra Bygdasentralen og damene fra Saniteten blir det nok av muligheter til å trene språket.

– Vi må få pratet litt ekstra slik at de får trent på språket, i tillegg er det de som står for serveringen og de tar imot betaling fra brukerne så da får de enda mer språkpraksis, forklarer Brattlie.

Praksis: Flyktningene Qali og Maluun får både språkpraksis og arbeidspraksis på kjøkkenet hos dagsenteret.

Atsjo - nå er influensaen her!

Snåsa: Du trodde kanskje at du var sikret mot årets influensa siden hvis du tok vaksine i fjor - men det er slett ikke sikkert.

LORNTS EIRIK GIFSTAD

[lornts@snasningen.no](mailto:lornts@snasningen.no)

Influensaviruset som hver høst og vinter rammer folk flest finnes i to hovedtyper, og med flere undergrupper skal det veldig mye til for at det samme viruset kommer igjen to år på rad.

– Man må vaksinere seg hvert år hvis det skal ha noen virkning. Det finnes selvsagt en sjanse for at det samme viruset kommer igjen, men den sjansen er ekstremt liten. Så vi anbefaler alle som er innenfor risikogruppene å vaksinere seg hver sesong, sier ny turnuslege Gry Heir ved Snåsa legekontor.

Med risikogruppene menes barn og voksne med diabetes, kronisk sykdom eller nedsatt infeksjonsforsvar. I tillegg er Gravide fra 12. svangerskapsuke, personer over 65 år, beboere og ansatte ved syke og omsorgsboliger oppfordret til å ta vaksinen.

– Torsdag 16. og fredag 17. oktober åpner vi dørene for vaksinering, og da er det bare å møte opp, oppfordrer Heir.

Turnuslege: Ny turnuslege ved Snåsa legesenter, Gry Heir, oppfordrer snåsninger i risikogruppen til å ta årets influensavaksine.