Åabpetjh jåvlebovrem rïhpestieh

SNÅASE:

Daelie njieljie jaepieh mænngan minngemes aejkien jåvlebovrem rïhpestin Snåasen jarngesne. Monika jïh Eli Kjerstin Hollås eah maehtieh mujhtedh dah leah seamma jïjnjem aavoedamme goh daan jaepien.

Torun Støbakk

[torun@snasningen.no](mailto:torun@snasningen.no)

Gaskoeh uktsieluhkielåhkoen raejeste doh göökte åabpetjh jaabnan jåvlebovrem åtneme Snåasen jarngesne goeven – men daelie njieljie jaepieh mænngan minngemes aejkien. Båetijen bearjadahken bovrem vihth rïhpestieh, stuerebe jïh tjaebpebe goh gåess’akt. Dennie båeries baanghkegåetesne Snåasen jarngesne buertieh lin veljene gurremevaarojste, ullmax-vaarjojste, feegremeaatijste jïh tjoevkesijstie gosse Snåsningen bovresne guessine mïnni minngemes måantan. Rïhpestæmman mubpien bearjadahken jåvlemoerh jïh jåvlegårresthtjomhph aaj duakasuvvieh bovrem ålkolen.

- Mijjieh ryöknegamme mijjen leah 267 gurremevaaroeh. Nov sån dagke ånnetji jïjnje sjïdteme dan åvteste dan guhkede gietjeste mænngan minngemes aejkien mijjieh jåvlebovrem utnimh, Eli Kjerstin Hollås föörhkede.

Madtjeles bovrine

Dïhte voenen åarjaladtje mij ïedtjem åtna gurredh aavode sov vaaroeh vuesiehtidh dejtie jeatjah voeneårroejidie jïh lea aavone satne lea maahteme dam båeries baanghkegåetiem nuhtjedh. Gosse Sparebank 1 SMN Gilstadgåetien sïjse juhti daan gïjren, daate gåetie gidtjh gåaroes sjïdti. Daelie vihth tjoevkesh klaasine. Dam gujht voeneårrojh garmerdieh – jïh bovre lea meatan jåvle-aajmoem geerjehtidh jarngesne.

- Daate akte tjoevkesemïerhke. Mijjieh vuejnebe almetjh heerrieh gosse baaktoe vuejnieh, jïh mijjieh jïjnjh hijven bïevnesh bååstede åådtjeme, Eli Kjerstin jeahta.

Tjaebpies bovre

Aarebi jaepiej bovre- mij lea rïhpesisnie biejjege fïerhten biejjien onnejåvleiehkeden raajan - gaskem jeatjah båeries Gilstadgåetesne jïh Coop Byggmixen gåetesne hööltesti. Daelie bovre eevre Snåasen jarngen gaskoeh.

- Ibie gåessie gænnah dan tjaebpies jåvlebovrem åtneme goh daan jaepien, jïh im vïenhth manne gåessie gænnah leam dan jïjnjem aavoedamme bovrem rïhpestidh goh daan jaepien darjoem, Hollås jeahta.

Laavenjostoe

Dan jaepien jienebh vaaroeh åtna goh sïejhme. Daelie gidtjh aaj dovne Li-snadder jïh bååhkesjimmievaaroeh Hyllan hïejmebååhkesjimmiesijjeste duekieh. Lissine Eli Kjerstin jïh Monika edtjieh jïjsedorjeme jåvlesæltam klaasesne doekedh jïh jåvlegårresthtjomhph. Dah gegkiestieh jienebh båetieh jåvlevaaroeh åestieh goevebovresne, maam rïhpestieh bearjadahken jarnge-öörnedimmien sjïekenisnie, Julsjau i Snåsa.

JÅVLEGÅRRESTHTJOMHPH: (g.b.) Monika Hollåsen jïh åabpebe Eli Kjerstinen jåvlegårresthtjomhph leah dej doekeme-aatijste gaskem mah leah vielie lyjhkedihks.

TJOEVKESE KLAASINE: Jåvlebovre Snåasen jarngesne jåvle-aajmoem sjugniedieh – jïh huksieh ihke dïhte båeries baanghkegåetie Snåasesne orre jieledem åådtje goeven.

STOERRE VAAROEVÅARHKOE: Nov lea våajnoes daelie njieljie jaepieh mænngan minngemes aejkien jåvlebovrem utnin Snåasesne. Eli Kjerstin jïh Monika leah gidtjh sagke jienebh gurremevaaroeh dorjeme goh sïejhme, daan jaepien jåvlebovrese.

………

Snåase: Mænngan praksisem åtneme njieljie jaepieh prosjekten tjirrh “faageprievie barkosne”, dellie maaje Frode Møkkelgård (52) maahta jïjtjemse healsoefaagebarkijinie gåhtjodh.

lornts eirik gifstad

[lornts@snasningen.no](mailto:lornts@snasningen.no)

– Guhkiem akte nïekedasse munnjien orreme daam faageprieviem vaeltedh, akte joekoen aavone healsoefaagebarkije Frode Møkkelgård jeahta. Dej minngemes jaepiej Frode lea praksisem tjöönghkeme juktie maehtedh faagepryövem vaeltedh. Prosjekten tjirrh “faageprievie barkosne”, mij lea akte laavenjostoe Snåasen tjïelten jïh Noerhte-Trööndelagen fylhkentjïelten gaskem, dïhte jienebi praksisekandidaatigujmie Snåaseste dam daerpies teorijelïerehtimmiem åådtjeme juktie maehtedh faagepryövem vaeltedh. Dam minngemes våhkoen darjoeji – jïh dam dåhkasji. Ektievoeten åvtehke hïejmedïenesjinie Snåasen tjïeltesne, Gudrun Velde, lea gaajh madtjeles gosse dah aktem vihth healsoefaagebarkijem åådtjeme Snåasen tjïeltesne jïh gegkeste jienebh kaarrh darjoeh goh Frode jïh barkoem vaalta healsoesuerkien sisnjelen.

– Joekoen hijven jienebh kaarrh daesnie berkieh, dïhte joekoen hijven barkoebyjresen gaavhtan, Velde jeahta mij lea prosjekten tsevtsiedæjjine orreme.

Faageprievie: Frode Møkkelgård (å.b.) maahta jïjtjemse healsoefaagebarkijinie gåhtjodh jïh jïjnjem dehtie earoste vadta ihke satne minngemosth buektiehti faageprieviem vaeltedh, ektievoeten åvtehkasse Gudrun Velde (g.b) hïejmedïenesjinie Snåasen tjïeltesne. Dïhte aaj aktem stoerre gyjhtelassem vadta dovne sov bïhkedæjjese Brit Nilsen jïh ektievoeten åvtehkasse Snåasen skïemtjegåetesne, Britt Martha Johannesen.