Åssjaldahkh båetijen aejkien bïjre

Snåase: Guktie noerh sijhtieh Snåase edtja årrodh båetijen aejkien? Daate lij akte dejstie åejviegyhtjelassijste misse Marian Lyngsaunet jïh Øyvind Kveli sïjhtin vaestiedassem utnedh 8. jïh 9. klaasseste Snåasen skuvleste.

lornts eirik gifstad

[lornts@snasningen.no](mailto:lornts@snasningen.no)

UNG-goerehtimmien mænngan maam Snåasen tjïelte muvhten ståanten gietjeste tjïrrehti dah vaestiedassem åadtjoejin don jïh dan bïjre mah leah noeri bïjre Snåasesne. Duarstan barkoem jåårhkin mij goerehtimmine nïerhki, gosse noeride 8. jïh 9. klaassesne meatan åadtjoejin prosessebarkose dej almetjigujmie Øyvin Kveli jïh Marian Lyngsaunet

Båetijen aejkien

–Ulmie dejnie barkojne daan biejjien lea mijjieh sïjhtebe noeri sjaavnjoeh jïh åssjaldahkh åadtjodh dan båetijen aejkien bïjre Snåasesne. Gellien aejkien dellie ajve dejtie ovmessie suerkide vaadtsa goh noeri raerie, jallh MOT juktie noeri mïelem govledh. Men dellie ajve mïelem åadtjobe aktede onne dåehkeste. Daejnie goerehtimmine jïh prosessine maam libie tjïrrehtamme daan biejjien, åadtjobe gaajhkide gielide jïh vuajnojde govledh mah klaassedaltesinie gååvnesieh, geeruvevoeteprosjekten åvtehke Kari Helene Alstad fuelhkiejarngesne Snåasen tjïeltesne buerkeste.

Råajvarimmiesoejkesje

Aajkoe lea maehtedh noeri sjaavnjoeh nuhtjedh gosse råajvarimmiesoejkesjem maanide jïh noeride staeriedibie.

–Gellie sjaavnjoeh jïh åssjalommesh leah daesnie båateme daan biejjien. Goh veanhtadamme dle ovmessie. Naakede destie lea geerve tjïrrehtidh, men jïjnjem maehtebe meatan vaeltedh gosse edtjebe tjielten råajvarimmiesoejkesjem maanide jïh noeride staeriedidh. Vihkeles mijjieh noeri sjaavnjoeh daelie åadtjobe åvtelen barkojne nearhka. Naemhtie maehtebe illedahkine maam åadtjodh akt maam noerh jïjtje sijhtieh, sijjeste maam akt maam mijjieh geerve almetjh vienhtieh dah sijhtieh, Alstad buerkeste.

Prosessebarkoem orriji gosse learohkh Alexander Fossum Nordberg jïh Sofia Guissem bïevnesidie deellin mejtie Alstadese, tjielten baaktoe tjöönghkeme.

Haesteme

Mænngan prosessebarkoe lij orrijamme prosessen åvtehke Øyvind Kveli daejnie haestieminie bööti Snåasen tjïeltese.

 –Dïhte mij lea vihkeles daesnie lea dïhte maam mijjieh gaavnehtimh daan biejjien, meatan vaaltasåvva politihkeridie. Daesnie maehtebe aktem dan hijven prosessem utnedh goh gåarede noerigujmie ektine, men eevre båajhtode jis ij dejtie bïevnesidie nuhtjh mejtie daelie gaavnehtimh dan minngiebasse barkose, Kveli jeahta.

SITAATE: «- Vihkeles dïhte maam daan biejjien gaavnehtimh, meatan vaaltasåvva politihkeridie.» Øyvind Kveli

BILDETEKSTER:

1.     Båetijen aejkien: Marian Lyngsaunet Øyvind Kveline ektine prosessem stuvri juktie noeri vaajtelassjh jïh mïelh åadtjodh Snåasen bïjre båetijen aejkien. Gaajhkh guvvieh: Lornts Eirik Gifstad

2.     Naemhtie: Naemhtie sïjhtebe utnedh Snåasen Skuvlesne, lij akte dejstie teemijste man bïjre Øyvind Kveli jïh Marian Lyngsaunet soptsestin.

3.     Guhkiebasse: Kari Helene Alstad Snåasen tjïeltesne dåajvoehti satne edtji noeri sjaavnjoeh guhkiebasse vaeltedh guktie dah meatan sjïdtin råajvarimmiesoejkesjisnie maanide jïh noeride.

4.     Vihkeles: - Hijven mijjieh åadtjobe jiehtedh maam sïjhtebe, jïh mijjieh govlelgieh; Alexander Fossum Nordberg jeahta. G.b. Mariann Lyngsaunet, Alexander Fossum Nordberg jïh Sofia Guissem.

Stoerrepluevie maahta dåvvome sjïdtedh

Byjresedirektovraate edtja daan giesien aktem piloteprosjektem aelkedh juktie plueviedajvh dåvvodh. Direktovraate lea 18 pluevieh veeljeme mah leah sjyöhtehke dåvvoemasse bïjre jarkan laantesne. Åvtegiesien edtjieh feeltegoerehtimmieh darjodh juktie nænnoestidh man jïjnjem dah edtjieh dåvvodh. Dej sjyöhtehke plueviedajvi gaskem lea Stoerrepluevie eatnemereservaate Snåasesne. \_ Mijjieh aktem annjebodts læstoem utnebe 18 kandidaatigujmie prosjektese, men tjoerebe feeltegoerehtimmieh darjodh åvtelen maehtebe jiehtedh mah kandidaath daejstie mah minngemosth dåvvome sjidtieh, seksjovnen åvtehke Knut Fossum jeahta Byjresedirektovraaten eatnemeaerpieseksjovnesne. Sjyöhtehke råajvarimmieh dejtie plueviedajvide mah minngemosth meatan sjidtieh prosjektesne, leah goh veajhtah duvhtedh jïh smaave laavtjah darjodh mah tjaetsiegïeregem lutnjieh. Piloteprosjekte lea 3 millijovnh kråvnah åådtjeme staatebudsjedteste 2015.

GUVVIETEEKSTE:

SJYÖHTEHKE: Stoerrepluevie eatnemereservaate Snåasesne. GUVVIE: Birger Ringseth