Øverst i skjemaet

Nederst i skjemaet

|  |  |  |  |  |  |
| --- | --- | --- | --- | --- | --- |
|  |  | |  |  | |
| Voelegegaavnedimmie: Lustes aajmoe Krogsgårdesne  Voelege fïerhten smaahkese  SNÅASE: Ovrehte 30 snåasehkh orre daajroem åadtjoeji maejstemen mænngan Krogsgårdesne  birger ringseth  [birger@snasningen.no](mailto:birger@snasningen.no" \t "_blank)  Tobias Karlsen Brygghus 9 Tråantesne snåasehkidie orre daajroem vedti laavadahken gosse voelegen 7000 - 10 000 jaepien båeries histovrijen bïjre soptsesti, mij aktem ræjhkoes aerpievuekiem åtna. Daelie aerpievuekie vihth bïehtsegeminie Nöörjesne, ij goh unnemes Trööndelagesne. Karlsen sov bovrem Tråantesne åtna, dalhketjigujmie jih ïebnigujmie mah leah daerpies juktie voelegem darjodh. Ajve våhkoen suehpeden 17.b. åvtelen dïhte göökte tonn maalteste doeki, mejtie 8000 lijhterh gaervies voelegistie sjædta - jis voelegedarjoeminie gåetesne lyhkesieh.  Doh snåasehkh mah daajroen mietie njaahtjoejin åadtjoejin mænngan ovmessie såarhts voelegh maejstedh mah beapmose munneste sjiehtieh jallh leevles minngiebeapmose sjokolaadeste jïh lusten gaavhtan.  - Rööpses- jallh veelkesvijne ij dan hijvenlaakan sjïehth omeledtine jïh jeatjah beapmojne munneste. Men veetevoelege goh vuesiehtimmien gaavhtan weissbier joekoen hijven sjeahta munniebeapmose, Karlsen buerkiesti.  Lawra Somby eelki jïjtse voelegem darjodh jåvli åvteli dæjman. Dïhte ïedtjem åadtjoeji mænngan pryöveme suvriesdaajjine bååhkesjidh.  - Mov lea ïedtje båavsemasse. Daan mearan manne pryöveme göökte såarhth darjodh, akte Indian Pale Ale (IPA) jïh akte Pale Ale. Idtji dan hijven gåaredh aalkoelisnie, men buerebe buerebe.  Idtji Elisabeth Tyldum jïjtjemse åehpiedehtieh goh akte voelegebïenje, men göökte såarhts voelegh Krogsgårdesne gaavni mejtie lyjhki.  - Manne govleme jeenjesh gïehteleminie voelegh darjodh. Imperial Stout jïh Kriek boon (belgiske muerjievoelege boehtelinie goh sjampanje jïh mussereden vijne - jïh seamma veaksehke red. bïevn.) hijvenlaakan meejsti. Manne lim sïjhteme geellebe meatan sjïdti voelegem darjodh, Tyldum jeahta.  Jonny Ånonli lea skreejreme sov barkoevoelph aelkedh voelegem darjodh.  - Manne ohtje skraejriem åådtjeme byjreskijstie, men tjoerem mån ovmessie dalhketjh åestedh, Ånonli veanhta.  - Jis 2500 kråvnaj åvteste åasta maahta aelkedh, Magnus Stendal Aalstad beavna.  Snåasehkh aaj åadtjoejin voenges voelegem maejstedh maam såemies orre darjojh leah dorjeme. Akte njaelkies IPA jïh akte joekoen suvries IPA - maam seapan lij dïhte aajnehke voelege maam idtjin döömin dan iehkeden.  - Daesnie seapan infeksjovnem jïh iemie jeesterem åådtjeme. Daate iemie jeestere sohkerem byøpmede maam dïhte sïejhme jeestere ij buektehth byöpmedidh, Karlsen vihtiesti.  RAUS tapasem gåassoehti gaajhkesidie mah lin desnie gosse lin galhkaminie maejstedh kuvsjesne. Daelie jienebh voelegedarjojh mah goerehteminie mejtie ïedtje gååvnese jienebh gaavnedimmieh utnedh maejstieminie, jïh tjåenghkies darjomigujmie goh mïnnedh Bryggerifestivaalesne Tråantesne, voenges voelegem maejstedh öörnedimmesne Julsjau. Ïedtje akten voelegedarjojetjïerten bïjre Snåasenjaevrien bïjre aaj bööti.    BILDETEKSTER:  GELLIE SMAAHKH: Dah mah lin meatan voelegegaavnedimmesne Krogsgårdesne åadtjoejin maejstedh gellie såarhth, tjoevkes jïh geehpes voelegistie, mïrhke jïh leevles minngiebeapmoevoelegasse. Guvvie: Birger Ringseth  ORREAELKIJE: Lawra Somby tuhtjie gieltege sov jïjtse voelegem darjodh. Jïjtje dle mietiemoerem åtneme mænngan sov voestes voelegem darjoeji ånnetji vielie goh bieliejaepien mænngan.  VOELEGEDARJOJE: Tobias Karlsen jïjnjh gyhtjelassh åadtjoeji voelegedarjomen bïjre, jïh man åvteste såemies voelegh maejstieh goh suvries guapah.        Læhkoes skåajjebiejjie    SNÅASE: Snåasen skåajjeaajhteresiebrie fuelhkieskåajjebiejjiem öörnedi sijjesne Furuodden Finsåsesne. Biejjie, bisseme bisshgietjesne, laavkome jïh lustes darjomh darjoejin guktie biejjie akte læhkoe sjïdti.  magnhild mona  [firmapost@snasningen.no](mailto:firmapost@snasningen.no" \t "_blank)  Fuelhkieskåajjebiejjie lea aalkoelistie akte båeries aerpievuekie mejnie Snåasen skåajjeaajhteresiebrie lea aalkeme vihth, jïh daan hïeljen öörnesovvi mubpien jaepien gaevnjieruktie.  –Manne måjhtam Skåajjeaajhteresiebrie fuelhkieskåajjebiejjieh utni gosse lim onne, men gaajh guhkiem mænngan, Snåasen skåajjeaajhteresiebrien åvtehke Helmer Belbo soptseste.  Skåajjeaajhteresiebrie vearelden jupmelh sov bielesne utni, biejjie goeki jïh bïjvele. Maanah lin eadtjohke laavkometemperatuvrem pryövedh jïh aavone Snåasenjaevrien sijse njulhtjin. Muvhth tuhtjin temperatuvre jaevresne lij hijven, muvhth tuhtjieh annje fer galmes.  Lustes darjomh  Dah mah lin desnie åadtjoejin beapmoem bisshgietjesne jïh biejjien darjomh lin kanopadladimmie, davhkesinie vuetjedh, gööleme jïh eatnemebaalka. Vielie goh 30 maanah jïh geerve almetjh lin meatan fuelhkieskåajjebiejjesne.  –Mijjieh limh aerviedamme medtie 50 almetjh sïjhtin båetedh daan biejjien, men mijjieh madtjeles læjhkan, Belbo jeahta.  Skåajjeaajhteresiebrie soejkesjeminie aerpievuekine jåerhkedh jïh skåajjebiejjiem öörnedidh fïerhten jaepien. Sïjhtebe skåajjebiejjiem öörnedidh orre sijjine jaepeste jaapan.  Jeenjemes nyjsenæjjah  Snåasen skåajjeaajhteresiebrien ståvrosne jeenjemes nyjsenæjjah jïh ij gåessie gænnah jienebh nyjsenæjjah ståvrosne åtneme goh raaktan daan jaepien.  –Doh jeanatjommesh ståvrosne leah raaktan nyjsenæjjah. Tuhtjem hijven gåarede jïh mijjieh aktem gaajh daajbaaletje ståvroem åådtjeme, ståvroelïhtsege Sissel Beate Kjenstad jeahta.    BILDETEKSTER:  Tjaepbies biejjie: Skåajjeaajhteresiebrie lij aavrehke vearaldinie jïh dan åvteste dovne laavkome jïh provnedehteme sjïdti. Guvvie: Magnhild Mona  Davhkesevuetjeme: Ole Gustav Belbo tuhtji dïhte bööremes darjome dan biejjien lij davhkesisnie vuetjedh jïh dïhte guhkiem gïehteli ballongidie våålese vuetjedh.  Kanopadladimmie: Dovne eejhtegh jïh maanah åadtjoejin kanoem pryövedh Snåasenjaevresne, dïhte akte lustes dååjrese sjïdti gellide. Guvvie: Magnhild Mona  Geerve: Erle Østborg Fjerstad jïh Ragna Sofie Nagelhus eatnemebaalkam ektesne veedtsigan, dah tuhtjin naaken dejstie gyhtjelassijste lin ånnetji geerve. | |  | |  |  | | --- | --- | |  |  | | |