Tåvsenh «ræhpas bahkesne»

BJØRGAN: Snåasehkh gïerestimmiebahkesne murriedin læhkoesöörnedimmesne aejlegen.

MAGNHILD MONA

[firmapost@snasningen.no](mailto:firmapost@snasningen.no)

Guhkiem mænngan dan jeenjesh gïerestimmiebahkesne Bjørganisnie gïehtelamme goh minngemes aejlegen. Dellie gidtjh gïerestimmiebahke bööredi, seammalaakan goh jïjnjh jeatjah nöörjen gïerestimmiebahkh, dïsse maam Åpen Bakke jallh Ræhpas Bahkese gohtje, laavenjostosne sïeltine DNB. Dïhte mij almetjidie geesi lij namhtah heejsekåarhte gaajhkesidie jïh bielie åasam jis edtji treavkah leejjedh. Öörnedæjjaj mïelen mietie dle gellie tåvsenh guessieh böötin – jïh vuertemeraajroe heejside lij vielie goh tjuetie meeterh.

Joar Gravbrøt Snåaseste lij vaeptie raajrosne, jïh jeahta jeenjesh pryövoeh tjihtedidh dej mubpiej uvte gosse dan jïjnjh almetjh vuertemeraajrosne.

- Tjihtedimmie vuertemeraajrosne lea sån dïhte stööremes dåeriesmoere, dan åvteste vaeptiestibie jïh geehteminie olles almetjh tjihtedh jïh raajroen åvtelde båetieh, Gravbrøt soptseste.

Gravbrøt soptseste snåasehkh gïerestimmiebahkem jïjnjem nuhtjieh, jïh såemies iehkedi dle raaktan jienebelåhkoe Snåaseste båata.

Lyjhkedihks darjome

Doh baernieh Snåaseste, Emil Bakken, Odin Tronstad jïh Martin Tømmerås, aejlegem bahkesne nuhtjin. Dah leah gïerestimmiebahkesne ovrehte göökth våhkoen, jïh leah jïjnjem dennie stööremes bahkesne gusnie njulhtjeminie jïh triksedeminie. Dah tuhtjieh hijven ræhpas biejjie öörnesåvva, jïh akte stoerre aevhkie gosse åadtjoeh namhtah gïerestidh.

- Dïhte aajnehke mij lea ånnetji tåasode lea mijjieh tjoerebe dan guhkiem vuertemeraajrosne tjåadtjodh, men mijjieh gujht luhkie aejkieh gïerestamme, guktie daate maa hijven, Martin Tømmerås jeahta.

jïjnjh almetjh

Tor Jørgen Heggum gïerestimmiebahkem öösti mænngan dïhte konkursese bööti dæjman, jïh veanhta dan gåhkese dellie hijven gåarede. Dïhte deejri guhkies vuertemeraajroeh sjïdti gosse gaajhkh gïerestimmieh lin namhtah – jïh joekoen madtjeles vååjni biejjine. Guessieh aaj madtjeles vååjnin.

- Manne vïenhtem gellie tåvsenh almetjh daesnie orreme daan biejjien, Heggum jeehti.

Sov byögkeles facebooksæjrosne mænngan seamma iehkeden gïerestimmiejarnge soptsesti ovrehte 2000 almetjh gïerestimmiebahkesne mïnnin aejlegen.

Gieltegs: pryövi maanabahkesne gïerestidh, desnie ij lij dan guhkies vuertemeraajroe.

**Dïeves almetjijstie**: Jeenjesh “Ræhpas bahkese” böötin aejlegen. Sov byögkeles facebooksæjrosne gïerestimmiejarnge aervede dan jeenjesh goh 2000 almetjh öörnedimmesne mïnnin.

**Nille-bielien:** Jonna Dunfjell nille-bielien gïeresti. Dïhte lij akte dejstie jïjnjh snåasehkijstie mah lin bahkesne dan biejjien.