Veteraane vuesiehti

Svarvamoen: Mahte dïeves gåetine Bjørn Holumsnes vuesiehti doh veteraanh annje buektehteminie skööhtemebaanesne.

LORNTS EIRIK GIFSTAD

[lornts@snasningen.no](mailto:lornts@snasningen.no)

Minngemes duarstan tjiehpiesvoetemïerhkeskööhteme öörnesovvi Svarvamoen skööhtemebaanesne. Gaektsie skööhtijh böötin, jïh dejstie lij veteraane Bjørn Holumsnes klaassesne V65, mij dam bööremes illedahkem åadtjoeji. 246 poengh dejstie 250 poengijste mejtie gåaradi jaksedh lij Holumsnesen illedahke, mij dejnie illedahkine gijhtsienïere Bjørn Nordhøien bijjelen vitni aktine poengine. Krïevenasse tjiehpiesvoetemïerhkese gullesne lea unnemes 210 poengh, mejtie jienebh dejstie almetjidie mah lin båateme buektiehtin.

Båetijen laavadahken akte vihth skööhtijegaavnesjimmie sjædta Svarvamoesne, dellie dïhte fïerhten jaepien Snåase-mïestereskaape baanaskööhtemisnie. Dæjman gæmhpoe Snåasemïestereskaapetihtelen bïjre akte gæmhpoe sjïdti gaskem John Olav Tvestadem jïh Ola Ålmoem, jïh dïhte minngemosth neebneme dam minngemosth gæmhpoem vitni. Ålmoen gaavhtan daate akte nænnoes aerpievuekie sjïdteme, juktie dæjman sov 19. tihtelem veelti, jïh daan jaepien nuepiem åtna sov 20. Snåasemïesteretihtelem vaeltedh.

–Syjhtedasse lea meatan årrodh jïh dam 20 mïestereskaapetihtelem vaeltedh. Guktie gegkestem naaken båetieh mah mannem haestieh guktie ohtje gaahtjeme sjædta, Ålmo jeahta.

Daarhve: Bjørn Holumsnes klaassesne V65 246 poengh skööhti 250 poengijste, mejtie gåaradi vaeltedh, jïh biejjien bööremes skööhtije sjïdti. Guvvie: Bernt Frode Engum/Snåsa skytterlag

Snåase-mïestere: Ola Ålmo maahta daan jaepien buektiehtidh sov 20. Snåasemïestereskaapetihtelem vaeltedh baanaskööhtemisnie. Våarhkoeguvvie: Lornts Eirik Gifstad

Juelkietjengkereskuvle: 82 maanah lin meatan juelkietjengkereskuvlesne Viosesne.

Juelkietjengkere-aavoe goekedahkesne

Viosen: Juelkietjengkere jïh tjaebpies vearelde akte hijven galhkuve sjïdti giesie-eejehtallemisnie dejtie maanide mah lin meatan juelkietjengkereskuvlesne.

Magnhild Mona

[firmapost@snasningen.no](mailto:firmapost@snasningen.no)

Doh golme vïenegodtjh Nora Kjenstadbak, Sofie Overland jïh Nora Katrine Kleivmo tuhtjin lea joekoen luste meatan årrodh, joekoen dan åvteste dan tjaebpies vearelde.

–Dïhte lustemes maam darjobe lea gæmhpoeh spealadidh, bodtetjinie maahta ånnetji ovrovne sjïdtedh dan åvteste mijjieh tjoerebe vuertedh, Nora tuhtjie.

Johan Nikolai Larsen lea aaj veeljeme daam hïeljem nuhtjedh juelkietjengkerebaanesne. Johan Nikolai juelkietjengkerem jïjnjem spealede, men tuhtjie lissie luste gelliej voelpigujmie spealadidh.

- Manne jïjnjem juelkietjengkerem spealedem, jïh dhte lustemes maam darjobe lea måalese tjïektjedh, Johan jeahta.

Væjkele

Hildegunn Vekseth lij akte dejstie 16 bïhkedæjjijste mah bïhkedin juelkietjengkereskuvlesne. Jïjtje spealede tjïertesne Snåase nïejth 16, jïh aaj aarebi saavrehtæjjah orreme juelkietjengkereskuvlesne.

–Manne tuhtjem maanah leah joekoen væjkele daan jaepien, jïh spïelem guarkoeh jalhts dah leah smaave, Hildegunn jeahta.

Kleivmo tuhtjie maanaj bïevsterh jïh skraejrie leah joekoen hijven jïh jeahta joekoen vaenie nåake aajmoe orreme.

–Såemies darjoeh goh doh proffe spïelijh darjoeh mejtie tv:sne jïh filmine vuajneme jïh maehtieh ohtje aajmoem vuesiehtidh baanesne, men gaajhkesh buerie bïevsterisnie, Kleivmo jeahta.

Jïjnjh maanah meatan

82 maanah aaltarisnie govhte jaepieh luhkiegöökte jaepiej raajan lin meatan Juelkietjengkereskuvlesne Viosesne daan hïeljen. Juelkietjengkeredåehkie lij aaj 16 bïhkedæjjah veedtjeme mah edtjin maanide leerehtidh laavadahken jïh aejlegen.

–Ij leah naan dåeriesmoere orreme noerh gaavnedh mah sijhtieh meatan årrodh. Manne saavrehtem nïejth 16-tjïertem, guktie jïjnjh dejstie bïhkedæjjijste mejtie meatan åådtjeme leah destie, Robert Øyen soptseste.

Tine Juelkietjengkereskuvle lea akte laantenvijries öörnedimmie gusnie 27 000 maanah lin meatan daan jaepien, Snåasene ovrehte 80 maanah pruvhkieh meatan årrodh.

BILDETEKSTER:

GEERJENE DÅEHKIE: 82 maanah aaltarisnie govhte jaepieh 12 jaepiej raajan lin meatan Tine Juelkietjengkereskuvlesne Viosesne daan hïeljen, Öörnedæjjah soptsestieh daate lea dan gellie mah pruvhkieh meatan årrodh. Gaajhkh guvvieh: Magnhild Mona

BODTETJE: Akte bodtetje lea daerpies gosse dan jïjnjem juelkietjengkerem spealede baahkesne.

LUSTE: Nora Kjenstadbakk lyjhkoe juelkietjengkerem tjïektjedh, jïh tuhtjie lustemes gæmhpoeh spealadidh juelkietjengkereskuvlesne.

VÆJKELE: Saavrehtæjjah lin ierielimmesne man hijven maanah spïelem guarkajin.

FUEHPESNE: Peder Bjørk lin eadtjohke måalem darjodh jïh idtji njoejjegåetieh åvtelen tjengkerem måalese tjïektji.