Mathea (5) treavkide pryövi Snåasetuvresne / “Snåasetuvre” lahkoe sjïdti

Berg: Noere Snåasen Saniteete garmarosti gaajhkijste almetjijstie gosse dah sijjen voestes govhte “Snåasetuvrijste” öörnedin minngemes hïeljen.

TORUN STØBAKK

[torun@snasningen.no](mailto:torun@snasningen.no)

Dïhte aadtjen aalkeme saniteetesiebrie daelie aalka sov vuekiem gaavnedh. Minngemes aejlegen dah sijjen voestes “Snåasetuvrem” hööltin bisshgietjiesijjesne Bergesne Snåasen jarngesne – ajve akte gadtjedimmiemehkie laategistie mij voenen tjirrh jåhta.

Madtjeles

Diekie jienebh böötin goh dah lin maahteme nïekedidh. Ovrehte 80 almetjh desnie mïnnin doh golme tæjmoeh daate ryöhki – jïh saniteetegujnh Kristin Brønstad jïh Mona Heimveg lin fuehpesne kruepies aadtjen-bisseme vaaflah jïh kakaovem guesside doekedh.

–Manne gaajh madtjeles jïh nov badth aaj ierielimmesne ihke dan jeenjesh böötin, saniteetegujne Gro Nilsen jeahta, mij lea saniteetesiebrien ståvrosne.

Vuelege faalenasse

Dïhte Snåasetuvrem buerkeste goh akte vuelege faalenasse juktie maanafuelhkide skreejrehtidh ålkone mïnnedh Snåasen eatnamisnie.

Akte dejstie mah böötin lij Per Opheim, mij NTE-gåeteste tjoejki maanajgujmie ektine mej nommh Milda, Synnøve jïh Isak Peder (4)

Dïhte minngemes neebneme lij orre treavkah jåvlide åådtjeme – jïh vååjni goh dïhte laategisnie murriedi tjidtjiebinie Wenche ektine.

–Manne tuhtjem joekoen hijven mij akt goh daate nearhka, dellie goh naaken båata datnem nehkehte guktie olkese båata, Opheim jeahta.

–Luste gosse dan jïjnjh almetjh båetieh, dellie maanah åadtjoeh jeatjah maanah råakedh. Dïhte ånnetji vihkeles. Maanah sijhtieh bööremes gåetesne tjahkasjidh daatovrisnie spealadidh jïh TV:m vuartasjidh, men gosse easkah olkese båetieh dellie ij leah mij akt mij lea lustebe, Opheim jeahta.

Bïjre jarkan jåhta

Ulmie lea dagkeres öörnedimmiem buektiehtidh laategen lïhke akten aejlegen asken, gïjre doekoe.

–Mubpien aejkien libie soptsestamme öörnedimmiem utnedh desnie gusnie Bomosïeterelaatege aalka, Nilsen jeahta, mij gegkeste almetjh giesedh abpe voeneste gosse öörnedimmiem bïjre jarkan åtna dejnie ovmessie gaertieninie. Saniteetegujnh daam åssjalommesem guhkiem åtneme – easkah daelie dah leah buektiehtamme dejnie aelkedh. Nilsen’ mietie ij leah dannasinie jaepien 2015 lea Friluftslivets År

- Raaktan daam hæhtadimh dan åvtelen, men mijjieh daelie vuejnebe daate eevre dejnie jaepine sjeahta, Nilsen mejjesne jeahta.

VÆJKELE. Onne Mathea Bergsmo (5) laategisnie murriedi.

Fuehpie: Mona Heimveg lin muvhtine fuehpesne gosse vaaflah bissi jïh kakaovem jïh prïhtjegem gåassoehti nealkoes tjoejkijidie.

Daate goh naaken datnem nehkehte ålkone mïnnedh.

* Per Opheim, aehtjie

----------

Ålloetråajja “skuvleuniforme” sjïdti.

SNÅASE: Learohkh Snåasen skuvlesne aktem naa rovnegs bïevnesem åadtjoejin lohkehtæjjijste minngemes våhkoen.

Torun Støbakk [torun@snasningen.no](mailto:torun@snasningen.no)

Minngemes bearjadahken smaaveskuvlen maanah bïevnesem åadtjoejin skuvlese båetedh gåårveldahkesne hïejmegurreme tråajjine. Lohkehtæjja Kjerstin Østborgen mietie akte lohkehtæjja mij lyjhkoe gurredh, daejnie åssjalommesinie bööti aktene beapmoe-eejehtimmesne.. – Mijjieh lohkehtæjjatjiehtjielisnie tjahkasjimh digkiedimh maam mijjieh limh gurrieminie daelie, jïh dellie dïhte akte jeehti. “Ibie mijjieh maehtieh vaarjojde tsaekedh skuvlesne?” jïh numhtie sjïdti, jïh dam aaj tjeelimh learohki soejkesjisnie, Østborg buerkeste. Doh jeanatjommes learohkh smaavedaltesisnie måjhtajin ålloetråajjam tsaekedh – jïh vååjni goh dah murriedin dejnie bïjveles vaarjojne dan tjåetskemes biejjien. Daelie gurremeïedtje læsseneminie, jïh noerh edtjieh jïjnjem gïehtelidh gurredh skuvletæjmojne ööhpehtimmiebaelien. Daan våhkoen raaktan dovne njealjede, govhtede jïh gåalmede klaasse edtjieh gurredh duedtie-tæjmojne, dïhte faage mij learoesoejkesjisnie maam guektiengïelen Snåase nuhtjie lea seamma goh kunst og håndverk/ kåanste jïh vætnoe. Vielie edtja sjïdtedh gosse learohkh gaskedaltesasse båetieh, Østborg jeahta. Dïhte veanhta maanah jïjnjem bååstede åadtjoeh gosse lierieh gurredh noere aaltarisnie, jïh gegkeste noerh tuhtjieh luste gïehtelidh dejnie aerpievuekien vytnesjimmievuekine. Manne vïenhtem dah, jis aelkieh aareh gurredh, dagke lyjhkoeh dam darjodh, jïh vuejnieh gåarede vaarjoeh jïjtsasse gurredh, jeahta.

ÅLLOETRÅAJJINE: Minngemes bearjadahken learohkh 1. – 4. klaassesne hïejmegurreme tråajjah tseekin goh “skuvleuniforme” aktem biejjiem.