Sak 1:

Lissiehtimmie: Doh orre gïehteldæjjah Ismenningesne lea åesiestimmiem tjarke  
lissiehtamme

Jienebh Ismenningesne minnieh

ISMENNINGEN: Doh orre gïehteldæjjah Ismenningen fjellstuggusne leah madtjeles giesine, jïh åesiestimmie lea bijjelen 30 % læssanamme viertiestamme aarebi jaepiejgujmie.

magnhild mona

firmapost@snasningen.no

–Suehpeden minngiegietjien raejeste jïh daan mearan lea dïeves orreme mahte fierhten hïeljen, Anne Hammer Bolstad soptseste, mij lea dïhte orre gïehteldæjja Ismenningesne geellebe Christian Bolstadine ektine.

Doh orre gïehteldæjjah, mah fjellstugguse dam nommem IsmenningenLodge vadteme, leah åesiestimmiem 30 % lissiehtamme viertiestamme aarebi jaepiejgujmie.

–Mijjieh joekoen madtjeles lissiehtimmine jalhts daate lea mijjen voestes jaepie, dellie tjuara gujht vuarjasjidh mij gåarede jïh ij. Mijjieh vuartasjibie dejstie bïevnesijstie almetjijstie dah leah joekoen madtjeles dejnie faalenassine maam mijjieh buektiehtamme, Hammer Bolstad soptseste.

Sov suerkiem gaavneme

Ann, mij aalkoelistie Snåaseste båata, veanhta dah leah sijjen suerkiem gaavneme, jïh daate hijvenlaakan jåhta.

–Mijjieh göökte vuekieh utnebe mejtie vuejnebe leah hijven. Dïhte akte lea mijjieh maehtebe bielieh hæhtjoste olkese leejjedh, jallh abpe gåetie tjåenghkies. Mijjieh aaj gaavnehtamme lea væjsehke mijjieh stïeresne konferansine, reakedsbiejjine, fuelhkiegaavnesjimmine jïh plearoeh. Dellie hijven sjeahta mijjieh aktem faalenassem hijven kvaliteeteste utnebe, voenges beapmojne jïh murreds hïejmeaajmojne.

Pendladieh

Paarretjeguaktah Bergenisnie årroeminie, men daamtaj Snåasese pendladieh, girtine jallh bïjline.

–Pendladimmie raaktan joekoen hijven jåhta. Manne hov reakadamme jïh byjjenamme Snåasesne, guktie im raaktan tuhtjh nåake manne tjoerem diekie daamtaj vuelkedh, Hammer Bolstad jeahta.

Bildetekster:

Lissiehtimmie: IsmmeningeLodge lea åesiestimmiem lissiehtamme 30 % mænngan Ann Hammer Bolstad jïh Christian Bolstad gïehteldæjjine eelkigan. Våarhkoeguvvie: Birger Ringseth.

Pendladimmie. Doh orre gïehteldæjjah leah aktem hijven öörnegem buektiehtamme pendladimmine Bergenistie. Våarhkoeguvvie: Birger Ringseth.

Sak 2:

Veartenebiejjiem mïerhkesje

Snåase: Laavadahken mentaale healsoen byögkeles veartenebiejjie, jïh Snåasesne daam mïerhkesje gåassoehtimmine tåarjesne.

lornts eirik gifstad

lornts@snasningen.no

Laavadahken, rïhkeden 10.b. gåassoehtimmie sjædta dovne prïhtjegistie, vaaflijste jïh earhtenejoptseste tåarjesne. Dïhte dan åvteste mentaale healsoe Snåasesne edtja mentaale healsoen veartenebiejjiem mïerhkesjidh.

–Mijjieh sïjhtebe gåassoehtimmiem utnedh tåarjesne, jïh vaajtelibie gaajhkesidie buerie båeteme diekie, åvtehke Odd Markus Lütken jeahta Snåasen mentaale healsosne.

Sleengkh maaskam

Mentaale healsoen veartenebiejjie mïerhkesjamme sjædta fierhten jaepien, jïh daan jaepien faamoebaakoem åtna "Vuejnieh sinsitniem - sleengkh maaskam!"

- Aelhkieslaakan jeahteme dle mijjieh tjoerebe doestedh jïjtjemem årrodh. Eerlege årrodh mijjen byjreskigujmie, jïh soptsestidh jis mijjieh vuesiehtimmien gaavhtan aktem nåake biejjiem utnebe. Daate lea naakede maam mijjieh mah tsåatskelesvoetem utnebe jïjtsh mentaale healsoen bïjre, dagke lea væjkalåbpoe årrodh goh jïjnjh jeatjebh, Lütken jeahta.

Preemijh

Veartenebiejjien sjïekenisnie doekemesvuerpieh doekesuvvieh, jïh laavadahken aeredsbiejjien edtjebe preemijh giesedh dejtie vuerpide.

–Mijjieh såemies preemijh åådtjeme jieliemistie Snåasesne, dah leah væjkele orreme dåarjoehtidh. Ållesth dle preemiji aarvoe lea ovrehte 6000 kråvnah, Lütken buerkeste.

Lütken aaj soptseste mentaale healsoe Snåasesne lea vielie lyjhkedihks sjïdteme, jïh daelie lea dïhte siebrie Noerhte-Trööndelagesne mij jeenjemes lïhtsegh åtna viertiestamme årrojelåhkojne.

–Dejnie libie joekoen madtjeles, Lütken minngemosth jeahta.

Bildetekst:

Mentaale healsoe. Snåasen mentaale healsoe gaajhkesidie böörede båetedh juktie mentaale healsoen veartenebiejjiem mïerhkesjidh laavadahken, rïhkeden 10.b. - Mijjieh dovne prïhtjegem, vaaflah jïh earhtenejoptsem gåassoehtibie tåarjesne, Odd Markus Lütken , Hege Sandvik jïh Monika Stokke jiehtieh Snåasen mentaale healsosne.