Kultuvre: Dåahkateateren vierhkiesijjie guessine bööti Snåase-skuvlide.

Ïedtjem skreejri dåahkajgujmie

Snåase: Commedia dåahkateatere learoehkidie Snåasen skuvlesne jïh Snåasen montessoriskuvlesne lïerehti guktie dah jïjtje maehtieh aktem dåahkateaterem darjodh

lornts eirik gifstad

[lornts@snasningen.no](mailto:lornts@snasningen.no)

Gaskevåhkoen jïh duarstan evteben våhkoen Snåasen montessoriskuvle jïh Snåasen skuvle åajvoeh guessiem åadtjoejin. Grafihkere jïh guvvietjiehpiedæjja Gunnar Borgen Nygård Commedia dåahkateateristie lij leejjestamme dan kultuvrelle skuvlevoessen tjirrh juktie dåahkateatere-vierhkiesijjiem høøltedh learohkigujmie 1. -4. klaassine.

Tjiehpies

Nygård lea ojhte gaajh tjiehpies sov faagesne mænngan satne dåahkateaterinie gïehtelamme mahte 40 jaepieh daelie. Daate gujht vååjnesasse bööti gosse learoehkidie 1. jïh 2. klaassesne Snåasen skuvlesne vuesiehti guktie dah edtjin åejjiem darjodh sijjen dåahkide.

–Joekoen sjïere dïhte buektehte learoehkidie sjeavodslaakan tjahkasjidh jïh fokusem steeredh vielie goh göökte tæjmoeh, bielelen eejehtimmie. Dan akte iemie autorieteete maanaj bijjelen, 2. klaassen åejvielohkehtæjja Else Våg Landsem gaajh madtjeles jeahta.

–Manne striengkies gïemhpeslaakan, Nygård jeahta. Dïhte amma tuhtjie daerpies ohtje lustesvoetem utnedh jïh ohtje sijjiem utnedh joekehts mïelide, gosse edtja dan noere learohkh ööhpehtidh mah garhkh ravvesne utnieh, guktie jïjtje jeahta.

Barkoe

Biejjie doekoe learohkh åadtjoejin fïereguhten dåahkaåejjiem darjodh, misse mænngan edtjin dovne voepth jïh vaarjoeh darjodh. Lohkehtæjjah aaj aktem soejkesjem åadtjoejin guktie dah maehtieh jåarhkedh dåahkateaterevierhkiesijjine ööhpehtimmesne åvtese.

–Lohkehtæjja aktem joekoen veele jïh tjïelke soejkesjem åadtjoeh. Dïhte dan aelhkie dåeriedidh guktie akte lohkehtæjjah aaj edtja buektiehtidh dam darjodh, Nygård mejjesne jeahta

Dan åvteste dle learohkh edtjieh maehtedh guhkiebasse dåahkajgujmie barkedh tjaktje doekoe. Snåsningen lea gieltege mejtie akte dåahkateatere-vuasahtalleme sjædta mænngan daan tjaktjen.

Fealadimmie

Nygården minngemes iehkede Snåasesne lij duarstan iehkeden. Dellie vihth bååstede Bergenen gåajkoe vöölki åvtelen jåarhka dejnie kultuvrelle skuvlevoessine.

–Manne edtjem aktem onne fealadimmiem darjodh Bergenen luvhtie Vossen vööste, åvtelen jåvle-eejehtallemem vaaltam. Dellie edtjem jïjtsene kåanstine ånnetji barkedh åvtelen vihth teaterevierhkiesijjine jåarhkam dan kultuvrelle skuvlevoessen tjirrh orrejaepien, Nygård buerkeste.

BILDETEKSTER:   Tsåatskelesvoete: Gunnar Borgen Nygård Commedia dåahkateateristie maanaj ellies tsåatskelesvoetem utni gosse buerkiesti guktie dah edtjin sijjen dåahkah hammoedidh. Gaajhkh guvvieh: Lornts Eirik Gifstad

Viehkie: Hedda Saur viehkiem åådtje åejvielohkehtæjjeste voestes klaassesne Jannicke Sandstad dåahkaåejjiem hammoedidh.

Barkoe: Maanah 1. jïh 2. klaassesne tjiehpieslaakan barkin gellie tæjmoeh juktie dåahkaåejjide geervehtidh. Dåahkakråahpine edtjieh barkedh kåanste jïh vætnoetæjmojne tjaktje doekoe.