Daan jaepien prosjekth tjaktjefeestesne vuesiehtin

Breide:. Laavadahken Snåasen 4H sov fïerhten jaepien tjaktjefeestem öörnedi dïeves gåetine jïh gusnie jïjnjh gieltegs prosjekth vuesiehtin

lornts eirik gifstad

[lornts@snasningen.no](mailto:lornts@snasningen.no)

Dïhte fïerhten jaepien tjaktjefeeste lea gellielaakan akte vihkeles heannadimmie 4H-noeride. Dellie edtjieh vuesiehtidh dovne eejhtegidie, åerpienidie jïh jeatjah ïedtjeladtjide mejnie dah leah gïehtelamme dan minngemes jaepien. Laavadahken Snåasen 4H sov tjaktjefeestese bööredi Breiden siebriedahkegåetesne. Desnie guesside sjollehtin ovmessie aatigujmie sceneste jïh gellielaaketje tjaebpies dorjesh vuesiehtin.

–Ållesth libie 17 ovmessie dorjesh vuesiehtamme daesnie daan iehkeden, mah leah dorjesovveme lïhtsegijstie aaltarisnie 9 – 16 jaepieh, åvtehke Brita Amalie Dahl (13) Snåasen 4H:sne soptseste.

Lïhtsegh 4H-barkoeh vuesiehtin klassiske teemajgujmie goh ålkoejielede, bååhkesjimmie jïh guvvievaelteme. Men aaj jeatjah barkoeh goh pluahtabigkeme jïh skating leah 4H-noeri soejkesjisnie orreme daan jaepien.

Iehkeden sjollehtimmie lij aaj öörnedamme lïhtsegijstie. 4H-åvtehke Dahl iehkedem rïhpesti jïh buerie båeteme vaajteli jïh aktem guvvieraajroem vuesiehti lihtsegi darjoemijstie dan minngemes jaepien. Dan mænngan lij dovne gaahtjemh, quis, sketjsah jïh ij goh unnemes åasah dejtie jaahkods 4H-lïhtsegidie.

Bildetekst:

Guessieh: Jïjnjh guessieh lin båateme juktie meatan årrodh Snåasen 4H:n tjaktjefeestesne.