Ung i Snåsa

Jonna Dunfjeld Mølnvik

Alder: 13 år

Bor: Kongslia

**– Hva mangler på Snåsa?**

– Idrettshall, for da kan jeg ta begerslag uten at ballen går opp i taket og vi kan ha volleyballturneringer.

**– Hva er dine største interesser?**

– Fotball, volleyball og venner.

**– Hvilket land vil du helst reise til?**

– Jeg vil dra til Tokyo i Japan for det er en kul by og den er langt vekk. Og så ville jeg ha sett hvordan lokalbefolkningen lever

**– Hva er verst med å være ung?**

– Prøver, for det er så mye stress med karakterer.

**– Hva gleder du deg mest til?**

– Akkurat nå så er det til jul.

**– Hvilket dyr ville du ha vært?**

– Da ville jeg ha vært et dovendyr så jeg slapp å gjøre noe. Eller en løve fordi de er kule, bruker å slappe av og lever i varmere strøk.

**– Hva ville gjort deg glad akkurat nå?**

– Om det hadde begynt å snø for da trenger jeg ikke gå hjem i regnet.

**– Hvordan er det å være samisk på Snåsa?**

– Det er bra. Sameskolen er her, det er samiskundervisning og mye samisk kultur.

**– Hva er det beste faget du har i dag?**

– Valgfag, jeg har forskning i praksis, fordi det er morsomt og annerledes fra de andre kjedelige fagene.

**– Hvem ville du ha gitt 10 000kr til?**

– Tjidtjie og Aehtije så de kunne ha brukt dem på meg.