Saemien Sijte: Kulturuke med samisk kultur

Laejpien falt i smak

SNÅSA: Snåsas barnehagebarn besøkte Saemien Sijte forrige uke.

Alle barnehagene i Snåsa lærte om samisk kultur da de i forrige uke besøkte Saemien Sijte.

– De er veldig interesserte, spør mye og vil gjerne fortelle, sier Aina Lisa Wilks.

Ivrige barn

Sammen med Brita Sandvik Wilks underviste hun de eldste barna ved Vinjebakken barnehage hvordan de steker Laejpie på bålet og hvordan de kan fange rein med lassoen.

– Lassokasting er artig og jeg synes det gikk bra, sier Tiril Larssen (5).

– Det er artig når de er så ivrig, lassokasting er et høydepunkt, forteller veileder Brita Sandvik Wilks

Inne i gamma fikk barna høre om de samiske skikkene, blant annet hvor de skal sitte. Neste års skolebarn ble fortalt eventyr om hvordan myggen kom til verden, fikk smake røkt reinkjøtt og steke samiske brødet Laejpie inne i gamma.

– Laejpien smakte kjempegodt. Etter vi har spist, så skal vi ut og leke, smiler Theodor Sagmo (5).

På tampen av besøket fikk også barna animasjonsfilmen om de åtte årstider inne i museet.

Viktig kunnskap

Ressurskoordinator Ann-Sofi Fjällstrøm i Snåsa kommune forteller at kulturuka er et resultat barnehagenes egne ønsker.

– Kulturuka var et ønske barnehagene hadde. Jeg har hatt kontakt med dem om hvilke ønsker og mål de hadde av aktiviteter for å få samisk kultur inn i førskolen. Et barn ønsket å lære mer om gamma og andre ville lære mer om å kaste lasso. Da satte vi sammen et helt program og arrangerte en hel dag, sier Fjällstrøm.

Kulturuka arrangeres i år for første gang for barnehagebarn i Snåsa.

De eldste barna fra alle barnehager i Snåsa var invitert.

**– Hvorfor er dette viktig?**

– Det er viktig for at barna skal få et innblikk i samisk kultur og tradisjon, sier Fjällstrøm som synes det er fint at Saemien Sijte stilte gamme og filmvisning til disposisjon.

BILDETEKSTER:

LASSO: Brita Sandvik Wilks viser Tiril Larsen (5) hvordan hun skal klargjøre lassoen før hun skal kaste den. Alle foto: Birger Ringseth

MATLAGING: Aina Lisa Wilks viser barna hvordan man steker det samiske brødet laejpie på bålet inne i gamma.

LAEJPIE: Laejpien falt i smak blant femåringene. F.v: Aksel Vaag Landsem, Leah Guin Lunde, Natalie Saugestad Brønstad og Nils Bergsmo Trondsen.

Ung i Snåsa:

Sofia Gouissem

Alder: 16

Bor: Vekseth

– Hva gjør du på fritiden

– Nå når jeg går i 10. klasse holder jeg mest på med fotball, skolen og er sammen med venner.

– Hva er din verste uvane?

– Om morgenen kan jeg tenke at jeg vil sove lenge, men så våkner jeg ti på åtte og tenker: å nei, jeg må ordne meg! Og så rekker jeg ikke bussen. Eller så står jeg opp tidlig og gidder ikke. Jeg glaner også mye på kjekke gutter.

– Hva er du redd for?

– Edderkopper og smådyr. Og så er jeg redd for kjelleren vår for det er mørkt og ligner på American horror story.

– Hva er noe av det beste med å bo i Snåsa?

– Man kan være helt seg selv og trenger ikke tenke på hvordan man er.

– Hvem ville du gitt 10 000 kroner til?

– Jeg ville gitt pengene til kreftforeningen eller redd barna.

– Hva synes du er den beste tiden på året?

– Sommeren, siden da har jeg bursdag og jeg kan se på kjekke gutter.

– Hva bruker du mest tid på?

– Sminke, hår, ordne meg og å være sosial.

– Mobil eller PC?

– Mobil, for det er mye mer snedig.

– Hva klager foreldrene dine mest på deg for?

– At rommet mitt er rotete, at jeg bestiller for mye på nett, for mye på telefonen, og Arild klager på at jeg snakker mye med gutter.

– Hva gjør du når du kjeder deg?

– Sitter på telefonen og sover. Jeg sover veldig mye.

Større pågang av langveisfarende jegere

Evt: Flere utabygds jegere kommer hit

Snåsa: Fjellstyret har i høst testet sitt nye fangst-rapporteringssystem. Foreløpige tall viser ujevnt, men bra med fugl i terrenget.

LORNTS EIRIK GIFSTAD

[lornts@snasningen.no](mailto:lornts@snasningen.no)

I år har mange fjellstyrer innført strenge restriksjoner, eller rett og slett stanset all jakt på rype og skogsfugl. Det har vært knyttet stor spenning til småviltbestanden også her i Snåsa. Etter høstens rypetakseringen satte Snåsa fjellstyre dagskvotene på rype ned til tre ryper per jeger per dag før jul, og én rype per jeger per dag etter jul.

Rapportering

Det ble også innført et nytt rapporteringssystem, hvor alle jegere må raportere både i den regulerte perioden og etterpå. Sju av ti jegere så langt rapportert sin fangst i den regulerte perioden. Dette gir en bra pekepinn på resultatet av årets småviltjakt så langt.

– Vi har hatt god kontroll på antall solgte jaktkort etter å ha innført rapporteringskravet for all jakt på småvilt. Det gjelder også antall felte ryper etter regulert periode, sier fagsekretær Lisbeth Aassve i Snåsa fjellstyre.

Utabygdes

Fjellstyret har i høst merket større pågang på jakta etter den regulerte perioden, spesielt av langveisfarende jegere.

– Det har vært noen flere utbygdes jegere i år. Det setter vi i sammenheng med at mange områder sør i landet har blitt stengt for jakt, forklarer Aassve.

Ut ifra tallene som er innrapportert ser man at antallet felte ryper er noenlunde som i fjor. Men det er fortsatt noe høyere enn de foregående årene.

– Fra jegerne, og etter gjennomgang av rapporter, har vi generelt et inntrykk av at årets bestand var bedre enn takseringen viste. Det ble observert mye fugl i terrenget og mange har gitt tilbakemelding om flere store kull, selv om kyllingene var små noen steder, sier Aassve.

Fjellstyret opplever at de fleste jegerne er hensynsfulle med tanke på fuglebestanden, og at de pålegger seg selv strengere baglimit i områder med lite fugl.

BILDETEKST:

Fangst: Fangstrapportene til Fjellstyret viser et antall rypefellinger på nivå med fjoråret, men en økning i antall utabygdes jegere. Ill.foto: Birger Ringseth.