NISSETOG: Samlet nesten 300 små og store i sentrum.

Suksesstoget

SNÅSA: Nissetoget som gikk gjennom Snåsa sentrum ble en kjempesuksess og blir trolig en ny tradisjon i bygda.

manghild Mona

[firmapost@snasningen.no](mailto:firmapost@snasningen.no)

Fredag kveld ble det for første gang arrangert nissetog gjennom Snåsa sentrum. Et kjempebra oppmøte og kreative deltakere gjør at det neppe at det siste nissetoget har gått her.

– Med tanke på at det var første gang gikk dette over all forventning. Vi var heller ikke spesielt heldig med været, men det tror jeg vi glemte, sier Maiken Guin som kom opp med ideen om nissetog.

Guin syntes deltakerne var kreative og skapte show.

– Det var veldig morsomt å se så mye forskjellig, og de satte virkelig standard for årene som kommer. Vi er alle enige om at vi skal prøve å arrangere nissetog til neste år også, forteller Guin.

Vinnere

Åttendeklasse ved Snåsa skole stakk av med hovedpremien på 5000 kroner for beste opptreden i toget. Hele klassen var med i toget og tok oppvisningen helt ut. Guttene var utkledd som reinsdyr med Rudolf i front. Jentene var nisser som danset og sang til musikken nissefar spilte. Med andre ord lagde de liv og røre i toget.

Det var Frøydis Jørstad som foreslo at vi skulle delta i toget. Først var mange litt skeptiske, men når de hørte at premien var på 5000 kroner ble de med, forteller Idun Viem Ness i 8 klasse.

Klassen gjorde alle forberedelser selv, uten hjelp fra foresatte.

Foreldrene våre spurte om de skulle hjelpe oss med organiseringen, men vi sa nei. Vi ville gjøre det selv, og det smaker enda bedre med seier når vi har klart det på egen hånd, smiler Frøydis Jørstad.

Klassetur

Pengene åttendeklassingene vant skal gå til klassetur.

– Det kommer veldig godt med til klasseturen, sier Idun.

Jentene hadde ikke trodd at de skulle vinne konkurransen på forhånd.

– Vi tenkte at vi i hovedsak skulle ha det gøy, og så fikk pengepremien være en bonus om vi vant, sier Frøydis.

– Vi kommer forhåpentligvis til å melde oss på til neste år hvis det blir nissetog da også, sier Idun.

Bilde 1:  NISSEBESØK: Alle smånissene fikk besøk av stornissene som ga ut en pakke med julegodis til hver.

Bilde 2: RUDOLF: Lornts Holmberg var reinsdyret Rudolf og ledet nisse-sleden.

Bilde 3: NISSEFAR: Nissefar spilte musikk på sleden sin mens nissebarna danset til.

Bilde 4: BARTENISSER: Ingrid Aasum Jørstad var bartenisse, og skulle gi pengene til kreftforeninga hvis de vant. «Det bli itj nå fart uten bart» sto det på plakaten hennes.

Bilde 5: KOSELIG: Nissemamma og barna spant garn og spikket mens de trillet gjennom Snåsa sentrum.

Bilde 6: VINNERNE: Åttendeklasse ved Snåsa skole stakk av med hovedpremien på 5000 kroner. Pengene skulle gå til klassetur.

Bilde 7: FORNØYDE: Komitéen for nissetoget var storfornøyde med oppmøte og utkledning, og vil arrangere igjen til neste år.

Bilde 8: SEIER: Frøydis Jørstad (f.v.) og Idun Viem Ness fikk med seg hele klassen i nissetoget og lagde liv og røre. Dette resulterte i seier, og en 5000 kroner rikere klassekasse.

UNG I SNÅSA

Navn:   
Birgitte Gåsmo Omli

Bor: Omlia

Alder: 14 år

**– Hva gjør du på fritiden?**

– jeg spiller volleyball og er sammen med venner.

**– Hva gleder du deg mest til?**

– Jeg vet ikke helt … til jul kanskje, siden da kan jeg møte venner og familie jeg ellers ikke møter så ofte.

**– Hvilket språk vil du kunne utenat?**

– Jeg vil kunne snakke fransk, fordi jeg synes det er et morsomt språk, og så er det ikke så vanlig å kunne det blant nordmenn.

**– Hvilken superkraft ville du hatt?**

– Jeg vil kunne å flyge, fordi da kan jeg få se hele verden fra en annen synsvinkel. Hvis jeg hadde kunnet å flyve ville jeg ha fløyet til Spania, bare for å prøve det.

**– Hva er din favoritt-årstid?**

– Min favoritt-årstid er vinteren, fordi jeg er så glad i snøen! Det jeg liker best med vinteren er å gå på ski, stå slalåm, eller bare å holde på i snøen.

**– Hvilken ukedag er din favoritt?**

– Det tror jeg må være mandag. Jeg vet ikke helt hvorfor, men skoletimene går forbi så fort på mandager.

**– Hva har du på pizzaen?**

– På min perfekte pizza er det skinke, ost, mais, ananas og pizzakrydder. Jeg vet ikke helt hvorfor jeg liker dette, men det er bare så godt!

**– Hva ønsker du deg til jul?**

– Jeg ønsker meg egentlig ikke noe spesielt til jul, annet enn penger som jeg kan bruke på forskjellige ting jeg vil ha.

**– Hvis du hadde vunnet i lotto, hva ville du ha brukt pengene på?**

– Jeg tror jeg ville gitt bort mye av pengene til noen som trenger det. Også hadde jeg sikkert kjøpt noen småting som Mac eller noe. Resten ville jeg ha spart.

**– Hvor i Norge vil du dra på ferie?**

– Jeg vil reise til Lofoten. Selv om jeg har vært der før vil jeg gjerne tilbake! Det jeg likte så godt med Lofoten var den fine naturen og alle attraksjonene.

**– Hva synes du om at de vil legge ned MOT?**

– Jeg synes det er veldig dumt, fordi det er veldig viktig for ungdommene. Jeg tror også det tidligere har hjulpet andre som har hatt det veldig vanskelig.

**– Hvor vil du helst være i ett år?**

– Hvis jeg skulle ha reist bort i et år ville jeg ha reist som utvekslingselev til USA. Jeg ville ha reist dit for å prøve å gå på en ny skole, bo hos en ny familie og se hvordan det er å bo i USA.

**– Hvor lang tid bruker du på lekser hver dag?**

– jeg bruker cirka to timer etter skolen på lekser hver dag. Jeg bruker mest tid når vi har prøver, pluss at vi veldig ofte har mye lekser