Noere Snåasesne

Emil Østgård Våg

Aaltere: 14

Årroeminie: Våg

–Maam darjoeh gosse ih skuvlesne?

– Juelkietjengkerem tjïektjem, skateboardesne gïerestallem, daatam jïh volleyballem spïelem.

–Maam datne tuhtjh vååjnoe goh akte lustes barkoe?

– Sïjhtem elektrihkerinie sjïdtedh, men dïhte lustemes barkoe munnjien lij orreme proffe skeejterinie årrodh jïh sponsadamme sjïdtedh.

–Gusnie lih sïjhteme årrodh aktem jaepiem?

–Los Angeles, desnie gusnie skeejtadimmiem gaavnehtin. Desnie lim sïjhteme skeejtadidh, laavkodh jïh ajve lustestalledh.

–Maam daan jaepien daelvien bïjre tuhtjh?

–Amma bajhke. Manne lim sïjhteme lopmem utnedh goeven åvtelen, jïh eevre gïjrese, guktie edtja årrodh. Manne mån vïenhtem daate lea veartenevijries baahkenimmie.

–Maam gaajhki karakteeri bïjre skuvlesne tuhtjh?

–Tuhtjem jabjoeh karakteerh bïejedh mestie learohkh leah. Buerebe lij orreme karakteeride jåarhkeskuvlesne utnedh gusnie dah raaktan ryöknesuvvieh, sijjeste noereskuvlesne. Dagke lea hijven dejtie mah buerebelaakan berkieh karakteeri åvteste, men vïerrebe dejtie mah tjarke behtjiedamme domtoeh.

–Guktie vïenhth eatneme nåhkele?låammeste gahtji jih tjengkerem spielim tjengkerebingesne skuvlesne. tellfefovne avan bijjelen haelehte.eheh, jih dellie sån aaj

– Manne vïenhtem abpe aalka gosse Korea rakedtem USA:se seedtie, dellie dah måeskiehtieh jïh rakedtem bååstede seedtieh, jïh dellie sån aaj Russlaante jïjtjemse sïjse pleentie.

– Maam lih jeenjemes sïjhteme akten tellefovnen åvteste maeksedh?

–Jis lim jïjtje spååreme dellie vïenhtem manne jeenjemes lim sïjhteme ovrehte 5-6000 kråvnah maeksedh.

–Mij lea dïhte rovnegommes datne leah byöpmedamme?

–Manne blekksprutem byöpmedim Lanzarotesne.

–Mij tjuara dorjesovvedh ihke almetjh edtjieh lastoem utnedh Snåasesne årrodh?

–Jienebh barkoeh mej gaskem veeljedh.

- Man gåhkese vïenhth teknologije lea båateme tjuetien jaepien minngelen?

–Manne ojhte jaahkam girtije bïjlide. Dah joe buektiehtamme dagkerh hoverboardh darjodh, mij lea skateboarde mij eevre deavan bijjelen haelehte.

–Datne naan aejkien tellefovnem beajsteme? Jïh guktie?

–Jaavoe, manne tellefovnem beajsteme göökth. Dïhte voestes gosse juelkietjengkerem tjïektjim tjengkerebingesne skuvlesne. Tellefovne låammeste gahtji jïh smualkaji. Mubpien aejkien aktem bïevnesem åadtjoejim mearan baenide skubpim. Dellie dïhte njabpesti jïh våålese laavkomegualpan gahtji.

–Mïsse aavodeminie jåvli?

–Aavodeminie jïjtjehke jåvleiehkiedasse. Dellie njaelkies beapmoem byöpmedibie jïh vadtesh rïhpestibie ektesne. Dellie edtja aaj lopme årrodh guktie mijjieh maehtebe ålkone årrodh sijjeste gåetesne gosse obre.

–Maam jåvlide bååhkesjidie?

–Gosse jåvlide bååhkesjibie dellie iktesth pebpere-gaahkoeh bååhkesjibie. Aarebi daan jaepien libie aaj kokosmakrovnh jïh cola-gååhketjh dorjeme.