Orrejaepienbaalle Breidesne

Aerpievuekien mietie dle dah ellen nööremes orrejaepienbaallem hööltin Breiden byjjenimmiejarngesne duarstan. Daesie gaajh varki svihtjin pizza’ine jïh gele’ine goh båaltemasse.

Thor Riseth

Eelki ånnetji vååregelaakan daanhtsoeguelpesne gusnie dah jeanatjommesh vïedtjide feegrin, åvtelen feeste ojhte nïerhki. Gaajhkesh lin meatan Zumba-daanhtsosne jïh gosse voejhkelin jeatjahlaakan daanhtsodh. Dah daanhtsojh Vinjebakken maanagïerteste, Breiden maanagïerteste, saemien maanagïerteste jïh Montesorrimaanagïerteste böötin.

Tjåanghkan ånnetji jienebh goh govhteluhkie maanah jïh såemies geerve almetjh mah daanhtsoejin dan bööremes dah buektiehtin, tjåejjine dïeves pizza’ste. Muvhtide ånnetji leevles sjïdti dan guhkiem daanhtsodh dïeves tjåejjine, juktie dah åadtjoejin ånnetji liegkedidh. Liegkedimmie aaj sjïdti gosse voestes- jïh mubpieklaasse Breidesne guessine böötin laavloejin ”En dag i mårå”, jïh göökte laavlomh eenglaanten gïelesne. Minngemosth maanah gele’m åadtjojin.

Breide lea sijjie

Orrejaepienbaalle lea akte fïerhtenjaepien öörnedimmie sjïdteme maanagïertide. Eelki Vinjebakken maanagïertine mij lij voestes öörnedæjja. Dah Breidem bööredin jïh mænngan dle gaajhkh maanagïerth meatan dennie fïerhtenjaepien feestesne dejtie smaavide. Daelie öörnedimmie edtja våaroej våaroej årrodh, men feesten sijjie lea Breide. Dan bïjre eah leah jueriedisnie dannasinie dïhte dan hijvenlaakan sjeahta. Juktie noere maanagïertemaanah maehtieh lustes feestem Breidesne veanhtadidh dej jaepiej åvtese.

Dejtie mah eah leah smaave maanah åtneme dej minngemes jaepiej, dle badth daate akte dååjrese mij nænnoste ihke byöroe maanah åadtjodh gosse noere. Raajjadimmiem ojhte mïerhksjim. Men luste lij, jaa ij leah naan juerie gaajhkesh lustestallin.

Guvvieh:

Sjollehtimmie: Orrejaepiebaalle Breidesne lea fïerhtenjaepien sjïdteme. Daesnie voestes jïh mubpie klaasse Breiden byjjenimmiejarngesne laavloeminie.

Idtjin viedtjide feegrh: Gaajhkesh leah guelpesne daanhtsoeminie, ånnetji dle nïerhkin. Idtjin dan guhkiem plyöjhkesjh.

Goetsedieh: Rut Iren Granamo jïh Fredrik Guin Lunde sijhtieh bæjjese jïh åvtese veartenasse båetedh.

Marina 30 jaepien båeries

Mijjieh sïjhtebe mijjen åajvoeh barkoevoelpem, Marina Pettersen læhkoehtidh 30-jaepienbiejjine tsiengelen 15.b. Baahkedh joika-gaamsojde. Mijjieh båatebe! Heelsegh dov barkoevoelph Granstubben maanagïertesne.