Åasa hijven soejkesjen åvteste

VERDAL: Mats Jøran Jåma (30) aadtjen aktem åasam åadtjoeji njieljie åasijste Innovasjovne Nöörjeste sov sïeltesoejkesjen åvteste, maam tseegkijelïerehtimmien tjïrrh Noerhte-Trööndelagesne evtiedamme. Mats soejkesjeminie orre murreds beapmoeh bovtsenbearkoste darjodh orre åestijedåehkide.

Thor Riseth

thor@snasningen.no

Mats Jøran tseegkijekuvsjem vaadtseme Proneo AS’en tjïrrh Verdalesne. Kuvsjen åvtehke Randi Mona aaj Snåaseste båata. Kuvsjen tjïrrh dle Mats Jøran aktem sïeltesoejkesjem evtiedamme mij lij dan hijven ihke Innovasjovne Nøørje lea veeljeme åasam disse vedtedh goh akte dejstie njieljie bøøremes soejkesjijstie. Åasa akte inkubatovrevaaksjome akten jaepien raajan. Daate sæjhta jiehtedh akte barkoesijjie kontovredïrregigujmie, raeriestimmie jïh viermie jïh kuvsjh jïh sosijale öörnedimmieh. Dah mah dejtie åaside åadtjoeh tjuerieh aktem joekoen hijven soejkesjem utnedh, dah hijvenlaakan kuvsjesne berkieh, jïh dej sïeltesoejkesje nuepieh åtna. Dïhte aajnehke dåeriesmoere maam Mats Jøran åtna lea dïhte jallan asth jïh nuepiem åådtje kontovresijjiem dan jïjnjem nåhtadidh. Dïhte gidtjh gåetieh tseegkie Øverbyggesne, jïh aaj lea meatan bovtsiluvnie gosse asth.

Snackdorjesh

Mats Jøran gïehteleminie dorjesidie evtiedidh. Dïhte ussjede dorjesh bovtsenbearkoste darjodh, orre utnijidie. Joekoen almetjh mah leah feeleminie ålkone, dah mah aktem energijeræjhkoes beapmoebualam sijhtieh, mij leah aelhkie byöpmedidh. Dellie bovtsenbearkoe hijvenlaakan sjeahta, veanhta. Bearkoe lea energijeræjhkoes, njaelkies jïh tjuara naemhtie årrodh guktie aelhkie sjædta dam byöpmedidh. Mijjieh tjoerebe ånnetji guhkiebasse båetedh bearkoebæhtijste mah leah vaakumisnie. Dannasinie giehtele raaktan dorjesh evtiedidh daelie, jïh dorjesh edtjieh aaj aktem sjïehteles nommem åadtjodh.

Orre åestijh

Mats Jøran akte noere voerpehke kaarre, jïh sæjhta maaje seammalaaketje almetjidie doekedh mah saavreminie.

– Manne vienhtem daate maahta akte hijven dorjese almetjidie sjïdtedh mah saavreminie, jïh mah sijhtieh njaelkies beapmoem utnedh aktine hijven energijesisveginie. Daelie aajmene njaelkies dorjesh darjodh aktine hijven nommine, dejtie saehtedh dejtie reaktoe almetjidie, jïh aelkedh vaarojde doekedh. Mats Jøran edtja aaj åasam nuhtedh, men voestegh tjuara ånnetji Proneo’ine digkiedidh juktie gaavnehtidh guktie satne maahta dam maahtoem nåhtadidh, maam åådtjeme. Mats Jøran ij leah raaktan asteme gaavnehtidh mij åasa ojhte lea. Dan fuehpesne orreme dan minngemes tïjjen, jïh ij darhkh vååjnh goh seadtoesåbpoe sjïdth tïjjen åvtese. Juktie mijjieh maehtebe ajve vuertedh vuejnedh mij daestie sjædta, jïh dam orre gründerem læhkoehtidh.

Guvvieteekste:

Åasam åådtjeme: Mats Jøran Jåma åasam jïh earoem åadtjoeji sov sïeltesoejkesjen åvteste maam evtiedamme tseegkijelïerehtimmien tjïrrh Noerhte-Trööndelagesne. Innovasjovne Nöörje åasam vadta.