Sjïere skuvlegaavnesjimmie

LANGNES: Daah njealjesh gaajhkesidie bööredieh mah Langnes skuvlesne vaadtseme akten gaavnesjæmman mïetsken. Programmen mietie edtjieh ajve gaavnesjidh.

­­— Mijjieh akte jïjtjenammoehtamme moenehtse mij buerie båeteme vaajtele skuvlegaavnesjæmman Langnesesne mïetsken 25.b., Torbjørn Bolstad, Berit Kippe, Marta Tømmerås jïh Kjell Kippe jiehtieh. Dah njealjesh leah jïjtje skraejriem vaalteme daan gaavnesjæmman gaajhkijste mah learoehkinie orreme Langnes skuvlesne.

— Mijjieh bööredimmiem seedteme medtie 120 almetjidie jïh gegkestibie mijjieh gaajhkesidie måjhtajamme. Men jis ibie dam buektiehtamme, dle birrebe Snåsningen lohkijh viehkien bïjre. Dijjieh mah Langnes skuvlesne vaadtseme jïh eah bööredimmiem åådtjeme vaajtelibie hævvi aaj buerie båeteme. Jis dijjieh daejrede naaken mah Langnes’sne vaadtseme, jïh mah eah prieviem åådtjeme, soptsesth aktine mijjeste, dah njealjesh haestieh. Kjell Kippe jeahta joekoen dåaroejaepiej bïjre dle kanne naaken åajaldamme. Jienebh lin skuvlesne ståantetjem jïh dellie maahta heannadidh naaken ij leah vïhtesjadteme sjïdteme.

— Daan raajan dle 80 almetjh bïeljelamme dah båetieh. Daate gaajh hijven. Raaktan akte lehkie gaajhkijste mah skuvlesne vaadtseme 1930 raejeste goske skuvle orriji jaepien 1970. 160 learohkh lin skuvlesne orreme jïh 120 bööredimmieh leah seedtesovveme. Dannasinie moenehtse tuhtjie daate joekoen jïjnjh gosse göökte gåalmahtassh lin jeahteme båetieh.

Ij naan noerefeeste sjïdth, Kjell Kipp soptseste. Dïhte nööremes guhte bööredimmiem åådtjeme aadtjen vïjhteluhkie jaepieh illi. Nov lea guarkoes dah jeanatjommesh leah gaajh geerve gosse skuvle orriji jaepien 1970.

Dam orre skuvlem Bostad’sne rïhpesti tjaktjen 1970 juktie dah båarasommes dohkoe seedtesovvin, mearan dah mah lin maanaskuvlesne Vinjese seedtesovvin

Gie edtja feestegaskebiejjesne håalodh, dan bïjre moenehtse ij leah eevre seamadamme. Golme tjuvtjiedieh Torbjørn Bostad’se, jïjtjehke lohkehtæjja Bolstad’en baernie mij «lij» Langnes skuvle. Lohkehtæjja Bolstad lea dïhte mij lea dïhte guvvie Langnes skuvlese, dïhtelij akte institusjovne voenesne. Torbjørn Bolstad föörhkede jeahta, jis satne edtja håaloejinie årrodh dle golme åejvieaamhtesh sjïdtieh, gidtjh klomhpedahke, kanonballe jïh daajroe.

— Mijjieh edtjebe pryövedh vielie saernieh gaavnedh skuvlehistovrijen bïjre, Kjell Kippe jeahta, mijjieh daejrebe gusnie åårgele jïh viedtjetsåahka leah. Jienebh daeverh skuvleste edtjebe pryövedh skååffedh, Kippe dåajvohte eannan Bolstad skådta såårne akte jïjtje heannadimmie sjædta dejtie mah jåvlegoesefeestem heevehtamme Langnes’sne, ajve tjovekesisnie petromakseste jïh parafijnetjoevkesistie.

BÖÖREDAMME: Torbjørn Bolstad, Berit Kippe, Marta Tømmerås jïh Kjell Kippe Langnes skuvlesne veedtsin. Daelie bööredieh gaajhkesidie mah daesnie vaadtseme akten gaavnesjæmman mïetsken.

FAAKTAH:

Langnes skuvle voestegh bigkesovvi 1898. Dihte lij skuvlegåetine goske jaepien 1955, dellie dam orre skuvlem Langnesesne rïhpesti jih lea dïhte mij lea Snåsakroa daan biejjien.

Langnes skuvle lij tjïelten skuvle Langnes gïevlese, jaepien1955 raejeste Langnes jïh Hammer gievlieh tjåanghkan sjïdtin, jïh learohkh Hammeristie aaj diekie böötin.

Skuvle orriji jaepien 1970 gosse dam orre noereskuvlem rïhpesti Bostad’sne.