Studie- og veiledningsdag for elevene ved Grong vgs:

Et hav av muligheter

**Idet jeg går inn på auditoriet ved Grong vgs., ser jeg hundrevis av håpefulle, spente blikk. Alle er spente på hva denne dagen vil bringe. Vil den påvirke de valgene vi kommer til å gjøre i fremtiden? Har vi allerede bestemt oss? Vi setter oss ned, og ser opp på foredragsholderne. De er unge. Studenter selv. Dette er folk med erfaring.**

Eirin Toldnes

De holder flere foredrag om forskjellige studieretninger, forskjellige høgskoler, universitet og om folkehøyskoler. De holder foredrag om Norges kreative fagskole, og om å ta et studieår i utlandet. Alt virker så interessant, og så nytt. Man kjenner bare man får lyst til å dra ut i verden, å leve på egenhånd. Prøve noe nytt.

Etter en kort pause på ti minutter er det tid for felles foredrag i auditoriet. Denne gangen får vi høre mer om de forskjellige universitetene vi har i Norge. Blant annet NTNU, universitetet i Oslo, universitetet i Bergen og på Ås. Universitetet i Bodø, høgskolen i nord og sør Trøndelag. Tiden går altfor fort, og plutselig er det tid for at de unge studentene skal stille seg opp på hver sin stand, slik at vi elever kan komme og spørre om alskens spørsmål om studentlivet.

Spørsmålene svirrer, og vi hører på hva de erfarende studentene sier. Etter halvannen time får vi beskjed om at det er tid for at foredragsholdere fra alle de universitetene som har valgt å komme til Grong vgs. denne dagen, skal ha forskjellige foredrag i mindre grupper. På forhand har vi valgt 4-5 forskjellige universitet vi vil høre mer om. Hvert foredrag er på ca. 30 minutter, og det er utrolig spennende å høre om de forskjellige studieretningene. Vi får høre om hvordan det er å være på forelesninger, og om studentlivet generelt.

På slutten av dagen skal vi skrive en liten logg om hvordan denne dagen har vært. Hva vi likte, og om det har hjulpet oss på valgene vi skal gjør i fremtiden. Om det er noe høgskolene og universitetene kan forandre slik at neste år når de kommer, så blir dagen enda bedre. De kommer nemlig hvert år, og det er elevene på studiespesialisering, idrettsfag, landsfiskelinja og påbygning som får tilbudet om denne dagen. Det var en kjempe interessant dag, og jeg tror den kan hjelpe mange om å ta valg for fremtiden sin.

Billedtekst:

KANSKJE NORD-NORGE: Representanten for universitetet i Bodø forteller Mathilde Østgård Sjåvik og Borghild Hanem Kavli om sine erfaringer og opplevelser som student.

**Min dag**

Ottar Søraa Graven, studiespesialisering 1.år:

Hvordan synes du denne dagen har vært?

* Den har vært informativ og kunnskapsrik. Har lært mye om hvilke retninger og valg jeg kommer til å ta i fremtiden.

Vil denne dagen ha påvirkning for det valget du vil ta etter videregående skole?

* Ja det tror jeg. Jeg fikk vite mer om hvilke krav som stilles og mer om retninger og linjer.

Hadde du noen formening om hva du skulle bli før denne dagen?

* Ja, men ble ikke mer sikker etter denne dagen. Fikk flere valg og muligheter.

Ragnhild Brønstad Parnas, idrettsfag 1.år:

Hvordan synes du denne dagen har vært?

* Jeg synes at dagen i dag har vært veldig interessant for meg og mine valg videre etter vgs. Jeg fikk mer info om de forskjellige "retningene" man kan velge etter vgs og jeg tror jeg kan ta nytte av det jeg lærte i dag.

Vil denne dagen ha påvirkning for det valget du vil ta etter videregående skole?

* Jeg har jo fortsatt en god stund å tenke på hva jeg vil gå etter vgs, men jeg tror denne dagen ga meg noe som jeg kan tenke på videre om hva jeg skal bli og gå

Hadde du noen formening om hva du skulle bli før denne dagen?

* Ja, jeg har jo tenkt på å følge mamma sine fotspor om å bli sykepleier, for det interesserer meg å hjelpe andre, men jeg har jo så mange muligheter så kanskje jeg endrer mening og prøver flere ting.

Lars Egil Kjenstad

Hvordan synes du denne dagen har vært?

- Jeg synes dagen var både interessant og lærerik, men har hørt det samme før, siden jeg var på akkurat den samme dagen og opplegget i fjor.

Vil denne dagen ha påvirkning for det valget du vil ta etter videregående skole?

- Ja

Hadde du noen formening om hva du skulle bli før denne dagen?

- Ja, egentlig tenkte jeg at jeg skulle gå sivil ingeniør på NTNU, men nå lurer jeg på om jeg skal gå astrofysikk i Oslo i stedet.