Rïhpeste Gjerstadgåetiem jovnesåhkoej

Stiftelsen Gjerstadhuset lea Joralf Gjerstaden maanabaeliegåetiem åådtjeme. Ruffien 23.b. dle gåetie sov okside almetjidie rïhpeste. Gåetesne sïjhth gaajhkem gaavnedh ovrehte goh lij don baelien gosse Joralf byjjeni.

Jovnesåhkoej iehkeden dle nov sån jïjnjh almetjh Gjerstadgåetien lïhke sjidtieh, maam tjaebpieslaakan dåvvome daelie. Jïjnje barkoe dorjesovveme, jïh gåetie lea ovrehte naemhtie guktie lij dan aejkien gosse Joralf byjjeni. Gaskem jeatjah dle rehpiem baaroeplihkeste molseme aktine moererehpine maalmebietseste. Vïedtjide aaj dåvvome. Jillievïedtje orre ålkoefealloeh åådtjeme, men abpe gåetiem måaladamme jïh vååjnoe dan tjaebpies daelie. Orre tjaangemesijjiem dorjeme, jïh orre guelpiem tjöövkese aaj bïejeme. Sisnjelen jïh ålkolen jïjnjem måaladamme. Guktie dïhte vyörtegs båeries gåetie lea vihth sjïdteme guktie lij aarebi, jïh maahta tjåadtjodh gellie orre jaepieh. Daelie bïevnesen dïenesjisnie. Stiftelsen Gjerstadhuset ulmine åtna Joralf Gjerstaden maanabaeliegåetiem vaarjelidh. Stiftelse edtja sjïehteladtedh darjoemidie mah edtjieh Joralf Gjerstaden jieledem jïh barkoem åehpies darjodh. Annje ohtje barkoe aajmene ålkone, gosse daam tjaelieminie, medtie aktem askem rïhpestimmien åvtelen. Daesnie dïhte voenges voelpesiebrie båata, jïh dah mah desnie sijhtieh darjodh dam mij lea daerpies juktie aktem tjaebpies haakenem buektiehtidh.

Jïjtjehke rïhpestimme lea ruffien 23.b. Iehkedsbiejjien dle akte vuasahtalleme sjædta siebriedahkegåetesne mij lea ajve lïhkebisnie, mearan iehkeden dle konserte gærhkosne, ånnetji dubpielisnie. Ij guhte daarpesjh kråvvadidh, jïjnje programmesne sjædta. Jeenjemasth dle jeenjesh sijhtieh viehkiehtidh gosse lea Joralf Gjerstaden bïjre.

Dïhte gåetie gusnie Joralf jïh doh tjïjhtje jeatjebh gåetieguntesne årroejin, aalkoelistie bïgkesovvi gaertienisnie Berg Nedre. Veanhta gåetie bïgkesovvi medtie gaskoeh luhkiegaektsieluhkie-låhkoen, jïh dam ryjvesti 1924, jïh diekie sertiesti gusnie daan biejjien tjåådtje. Joekoen tjaebpies lea sjablongemåaladimmie vïedtjine tjaebpiesståaposne. Dam buektiehtamme hijvenlaakan gorredidh. Stiftelsen ståvroe gegkeste dah buektehte gåetiem gaahpode utnedh guesside hïeljine giesieboelhken. Akte onne gyhtjelasse lea man jïjnjh vierhtiej jïh almetji bijjelen dah reerieh gosse tïjje vaasa.

Guvvieh:

Geir Ola Jørstad lea meatan ståvrosne, Jon Sverre Gjerstad vaeptiemïestere jïh Joar Gjerstad lea meatan stiftelsen ståvrosne. Daelie aavoedieh goske edtjieh Gjerstadgåetiem rïhpestidh jovnesåhkoej.

Göökte mujjeles Gjerstad-lasth aavoedieh goske guessieh traahpesne tjåadtjoeh, Jon Sverre jïh Joar.