Gjerstadhuset åpner ved midtsommer

Joralf Gjerstads barndomshjem er overtatt av en Stiftelsen Gjerstadhuset. 23. juni åpner huset sine dører for publikum. I huset vil du finne huset noenlunde som det var under Joralf sin oppvekst.

TR  
Midtsommerkvelden blir det sannsynligvis folksomt ved Gjerstadhuset som er flott restaurert nå. Mye jobb er gjort og huset framstår som tilnærmet slik det var i Joralf Gjerstad sin oppvekst. Blant annet er bølgeblikktaket skiftet ut med et tretak av malmfuru. Veggene har også blitt restaurert. Vesterveggen har fått ny kledning, men hele huset er malt opp og tar seg ut svært så bra nå. Nytt inngangsparti er laget og nytt kjøkkengolv er på plass. Innvendig og utvendig har mye ny maling kommet på plass. Så det ærverdige gamle huset er tilbake i sin fordums prakt og klar for mange nye år. Nå i formidlingens tjeneste. Stiftelsen Gjerstadhuset har som formål å ta vare på Joralf Gjerstads barndomshjem. Stiftelsen skal legge til rette for virksomhet som skal gjøre Joralf Gjerstads liv og virke kjent. Noe utearbeid gjenstår i skrivende stund, cirka en måned før åpningen. Her trer den lokale venneforeningen inn og vil foreta de nødvendige grep for å få til et fint hageanlegg.

Selve åpningen skjer på dagen 23. juni. På ettermiddagen blir det en forestilling i samfunnshuset som ligger et steinkast unna, mens det i kveldingen blir en konsert i kirka, tre steinkast unna. At det blir rikholdig program trenger ingen å grue seg for. Det er som regel mange som vil bidra når det handler om Joralf Gjerstad.

Huset som huset Joralf og de andre sju i husstanden bodde i, ble opprinnelig bygd på Berg Nedre. Huset er sannsynligvis fra rundt midten på attenhundretallet og ble revet i 1924 og flyttet hit det står i dag. Spesielt flott er sjablongmalingen på veggene i finstua. Den har man klart å bevare i bra stand. Styret i stiftelsen håper at de klarer å holde huset åpent for besøkende i helgene i sommerhalvåret. Det er litt et spørsmål om hvor mye midler og folk de får rå over etter hvert.

Bilder:

Geir Ola Jørstad er med i styret, Jon Sverre Gjerstad er vaktmester og Joar Gjerstad er med i styret i stiftelsen. Nå gleder de seg til åpning av Gjerstadhuset ved Sankt-Hans.

To blide blad Gjerstad ser fram til gjester på trappa, Jon Sverre og Joar.