**Stand-up geerve almetjidie**

KROGSGÅRDEN:

Bearjadahken iehkeden Jon Eikemo daan jaepien Såmmårkauk’em rïhpesti vuasahtalleminie «I skjemt & alvor». Ovrehte vïjhteluhkie almetjh lin geajnoem gaavneme Krogsgården gåajkoe daan tjaebpies giesieiehkeden.

Barbro Formo’ste

Krogsgården sov sjaljojne, gaertenen gåetiejgujmie goh akte mierie sjaljoen bïjre, aktem suajas jïh njaelkies byjresem sjugniedi daan öörnedæmman. Anne Marte Eggen jïh Sivert E. Skavlan joekoen tjaebpies musihkem sceneste spealadigan, gosse almetjh dohkoe böötin. Jïh gosse lissine vearolden jupmelh lin dennie reaktoe aajmosne, dle idtji maehtieh aktem buerebe mieriem sjïdtedh daan iehkiedassse.

**Praahkese jïh ohtje itjmie**

Jon Eikemo hadde publikum i sin hule hånd fra første stund. Han tok de med på en historisk litterær reise, der han med viser, historier og godt skuespill fikk fram både alvor og skjemt.

Jon Eikemo vuartasjæjjide sov gåabroeh gïeten sisnie utni voestesiereste. Dïhte dejtie meatan veelti akten histovreles, tjaalaldahki mietie fealadæmman, gusnie laavlomigujmie, vaajesigujmie jïh hijven dorjehtimmine dovne itjmiem jïh gaastadimmiem böökti.

Per Sivle lij akte dejstie tjaelijijstie guhte sov sijjiem vuasahtallemisnie åadtjoeji. Eikemo aktem ovmurreds histovrijen soptsesti Sivlen geerve båetemen bïjre daan veartenasse. Dïhte lij mahte sealedeminie sov jöömmetjinie ektine, men hïegkem beerki minngiemodtji nelnie. Dan mænngam dle tjidtjebe göökte jöömmetjepaarrh vihth baersieldi, men gaajhkesh sealadin. Sivlen maanabaelie satnem mïerhkelgovvi goh tjiehpiedæjja, jïh dikte «Den fyrste song» mij mænngan melodijem baakojde åadtjoeji, Sivle tjeeli gosse lij 12 jaepien båeries. Akte gaajh vyörtegs ståante Krogsgårdesne sjïdti gosse Eikemo dam tjaebpies laavlomem stoerre aajmojne laavloeji.

**Balsame sealose**

Dïhte gellie åehpies jïh gieries laavlomh laavloeji. Jon Eikemon gïele lij tjaebpies, jïh domti goh balsame sealose gosse laavloeji «Så lenge skuta kan gå», «Rosa på ball» jïh ij goh unnemes dam joe neebneme «Den fyrste song». Eikemo jïh dan væjkele musihkere Svein Johann Ose sinsitniem hijvenlaakan viehkiehti, jïh vuasahtallemem ektesne juhtigan.

**Laejpieteellerhke jïh Fiskums**

Medtie uktsieluhkie minudti vuasahtallemen mænngan, dle Eikemo jïh dan voelpe gåvnahtalligan, jïh Fiskums orkestere scenese bööti. Lissine lij nuepie laejpieteellerhkem åestedh, amma hïejmebååhkesjamme pizza bååhkesjimmievuebneste. «Krogsgården generaale» Kristin Østgård meehti saarnodh Krogsgården pizza edtja laejpieteellerhkinie gohtjesovvedh, daaroen brødtællik, jïh daate baakoe vijkingetïjjeste båata.

Daan jaepien Såmmårkauk aktem joekoen hijven rïhpestimmiem åadtjoeji, men ajve dan ovmurreds jienebh naa gerve almetjh eah lin gaertenen luvnie mïnneme akten dagkeres tjaebpies ståantetjen.

GUVVIETEEKSTH:

VUARTASJÆJJIDE FÖÖRHKESTAHTI: Jon Eikemo vuartasjæjjide aktem tjaebpies dååjresem vedti Krogsgårdesne gosse dejtie meatan veelti aktene histovreles, tjaalaldahken mietie fealadimmesne dovne itjmine jïh gaastadimmine gosse lij guessine bearjadahken iehkeden.

BEALJIJES: Vuartasjæjjah lin bealjijes, jïh hijvenlaakan vaestiedin Eikemon jïh kapellemïestere Osen vuasahtallemasse.

VADTESH. Svein Johan Ose jïh Jon Eikemo vadtesh åadtjoejigan vuasahtallemen mænngan Kristin Østgård’ste.