Harry gaajhkide sarvide vaalta

Hjelde-gåetie: Duarstan iehkeden dle Hjelde vijre-iehkiedasse bööredi bovresne. Åejviealmetje desnie lij Harry Dyrstad Vilteksperten luvhtie Bindesne. Jih idtji naaken loegkehth, Harry dovne hijven vaajesh jïh njaelkies vaatovh bearkoste gåassohti.

Thor Riseth

thor@snasningen.no

!

Jïjnje heannadamme evtiedimmesne dej minngemes jaepiej, gosse lea gorredimmien bïjre sarvenbearkoste. Såemies jaepien gietjeste dle dah vijrijh edtjin jïjtje sarvem smeejvedh jïh bearkoem juekedh seamma jïjnjh håajjine goh lij vijrijh. Daelie jïjnjh dejstie niestijste profesjovnelle almetjidie båetieh, goh Vilteksperten mij jurjehte jïh bearkoem geabra. Hævvi daate buerebe jïh aelhkebe dovne vijrijasse jïh disse mij edtja beapmoem jurjiehtidh mænngan. Nov amma dovrebe sjædta, men gellie vijrijh ussjede gosse aktem hijven niestiem gåatan åådtjeme dle edtja dam gorredidh aaj. Jïh bööremeslaakan!

Harry geerjene ihke naemhtie ussjedieh, jïh dah snåsehkh leah dej bööremes utnji gaskem. Dïhte mij lea orre daan jaepien lea sarvh mah eah krïevemidie fulkesh, dejtie Harry jïh altese almetjh maehtieh vaeltedh. Beapmoevaaksjome lea guarkeme sarve ij baelhkesovvh jalhts dah tuhtjieh sarve ij leah eevre mieriedimmiej mietie. Dannasinie Vilteksperten aaj aktem sijjiem åtna gusnie luhpiem utnieh sarvh dåastodh mejgujmie goerpem åtneme.

Prïhtjegen jïh vaatovi mænngan dle edtjin lïeredh guktie vijremevaarjoeh bïssedh. Dellie akte tjirkije Härkilan luvhtie gorredimmien bïjre goretex-vaarjojste håaloeji. Daate lij badth nuhteligs jienebidie. Ij maehtieh juvnehtidh vijrememåvhkam doeltijetjaetsesne bïssedh.

Vijreiehkede: Dah gobph desnie gujht jïjnjem föörhkedin . Harry Dyrstad Vilteksperten luvhtie akte lustes kaarre jïh buektehtehte båeries sarvevijrijh föörhkestehtedh.

Goretex: Daesnie vijrijh åadtjoeh govledh guktie dovres vaarjoeh goretex-membranine bïssedh. Nov sån jeenjesh dovres vaarjoeh goerpedahteme bisseminie.

SARVE: Baastovesoeves bearkoe sarveste jïh snurkeste lij hearskoes vaatovh mejtie Harry gåassohti.