Gaarsjelimmiehaalle Vinjesne?

**VINJE: Eli Brøndbo sæjhta akte gaarsjelimmiehaalle bïgkesåvva Vinjen skuvlen duekesne. Dajve Vinjesne gaajhkem åtna mij lea daerpies, jïh lea mådtan lïhke.**

– Ræjvoeh 68-gåetiem, stealladidie sijjiem Vinjen skuvlen duekesne, jïh bïgkede gaarsjelimmiehaallem daesnie. Dellie badth maehtebe ålkoebieliem gåeteste nuhtjedh. Destie åvtebielie tjaebpies sjædta, jïh dellie maehtebe aktem ij dan soe tjaebpies haallem bïgkedh skuvlen duekesne. Vuesiehtimmien gaavhtan akte dagkeres klåbpoe goh Stod’sne. Naemhtie dle Vinjem gorredibie, mij lea akte tjaebpies gåetie. Maahta dam nåhtadidh misse akt nuhteligs, dovne reeremasse jïh våarhkose kultuvren jïh gaarsjelimmiedarjomi dalhketjidie, Eli veanhta.

Gaajhkem åtna

– Vinje gaajhkem åtna, Eli veanhta. Daesnie stoerre sijjie, daesnie gaajhke mij lea daerpies tjaetseste, geajnoste, kloahkeste jïh stoerre sijjie. Tjaebpies juelkietjengkeresijjie tjoevkesinie, jïh dam maahta nåhtadidh goh sjeejsebaana daelvege. Daesnie nænnoes baektie jïh stoerre tjöödtjestimmiesijjie bïjlide skuvlen uvte. Gaajhke lea sjïehteladteme akten haallese daesnie, Eli veanhta.

Skuvlen lïhke

Gosse gaajkhk skuvlemaanah edtjieh våålese Flatbostad’ese, dle sjïehteles gåhkoe Vinjese sjædta, Eli veanhta. Ajve akte åenehks mïnneme bæjjese Vinjen gåajkoe, akte gaajh sjïehteles gåhkoe.

Bïgkede vaadtsaldahkem

Jis akte tjaebpies vaadtsaldahke bïgkesåvva gaarsjelimmiehaallen mubpienbieleste Vinjesne, dle ij leah dan gellie meeterh deavan våålese skuvlese. Dellie logistihke aelhkie, Eli Brøndbo veanhta, mij tjïerteste Vinjem byöroe eensilaakan vuarjasjidh, gosse vihth aalka gaarsjelimmiehaallem digkiedidh.

– Aellede deemtjh gaajhkem Flatbostad’esne, veanhta, mijjieh byörebe Vinjesne bïgkedh jïh goske daate heannede tjoerebe vïtnedimmiesavkam Vinjesne nåhtadidh. Ij leah nuekie sijjie noereskuvlesne gaajhkesidie mah sijhtieh gåetesne haarjanidh. Mijjen maanah ojhte aktem gaarsjelimmiehaallem daarpesjieh, Elin veanhta, jïh dam byörebe Vinjesne bïgkedh.

VINJE: – Daesnie maehtebe gaarsjelimmiehaallem bigkedh, Eli Brøndbo veanhta. Vinjen duekesne stoerre sijjie jïh nænnoes deava.

Orre redaktöören mietie syökoe

**Daan beajjetje plaeresne Snåasningen akten orre redaktöören jïh biejjieladtje åvtehken mietie syökoe . Mænngan varke gaektsie jaepieh dle Tore Viem (48) sov åvteste gijhtie orrejaepien raejeste.**

– Ij leah naan dramatihke daejnie. Akte tïjje gaajhkese, jïh daelie damtim tïjje båateme maam akt jeatjebem darjodh maam sïjhtim, Viem jeahta. Mænngan 15 jaepieh plaeresne Steinker-Avisa jïh gaektsie jaepieh plaeresne Snåsningen barkeme dle damti satne sijhti jeatjah haestemh utnedh.

Dïhte voestes låhkoe plaereste bööti skiereden 14.b. 1995. Joe dan aejkien Viem lij meatan dennie fuelhkieeekeldh voenges plaeresne gosse Steinkjer-Avisa Stientjesne plaeriem darjoeji. Mænngan Snåsningesne, dle dovne dorjemassine jïh dejnie redaksjovnelle sisveginie barkeme. Dej minngmes golme jaepiej goh redaktööre jïh biejjieladtje åvtehke.

Daelie plaerie aktem almetjem ohtsede sov minngesne, men Viem ij sïjhth maam vienhtedh magkeres almetje dïhte byöroe årrdh.

–Ijje, manne bieljelamme ij leah reaktoe jis dïhte redaktööre mij orrije edtja sov åssjaldahkigujmie jih mïeline båetedh sov minngiebåetijen bijre.

Manne gidtjh daajram jïjnjh tjiehpies almetjh gååvnesieh mah maehtieh jïjnjem vedtedh jïh plaeriem guhkiebasse lutnjedh, Viem jeahta. Dïhte aajnehke maam sæjhta jiehtedh lea dïhte guhte barkoem åådtje sæjhta lustes jïh væjkele meatanbarkijh åadtjodh. Viem soptseste plaerie maahta hijven taallide vuesiehtidh 3. kvartaalen mænngan, guktie ij leah akte våajoje vïnhtse satne laahpa.

Viem lea ussjedamme barkedh goevten asken raajan. Læjhkan dle gegkeste akte orre redaktööre maahta stïeresne årrodh dan åvtelen, guktie gåabpegh maehtieh ektesne barkedh aktem bodtem.

– Mah haestemh daelieh ohtsh?

–Dan bïjre im sïjhth dan jïjnjem jiehtedh, men mij akt mij lea mov iedtji sisnjeli, goh guvvievaelteme, tjaeleme jïh mov skaepeden maehtelesvoeth nåhtadidh, ij leah dan båajhtode, meejjesne jeahta. Mejtie edtjem darjodh goh Joralf jih gærjam tjaeledh. Ij mov bïjre, men kanne akten almetjen bïjre mij diekie jåhteme jïh guktie satne Snåasem dååjreme, Viem jeahta.

Åvtelen mijjieh ajve lahkan båateme dejnie minngebe gyhtjelassine, dle redaktööre mijjem birrie gihtjehtimmiem orrijidh jïh jåerhkedh jirredebiejjien plaerine barkedh. Mijjieh gujht tjoerebe deadline’m steeredh.

ORRIJE: Tore Viem lea bieljelamme satne plaeresne Snåsningen orrije orrejaepien mænngan. Daelie orre redaktöörem ohtsedeminie.