Steinkjerfestivaalesne spealadidh?

Nov gujht gåarede akten snåasehkasse scenesne tjåadtjodh daan giesien Steinkjerfestivaalesne. Dam maahtah darjodh jis meatan On Stage.

Trønder-Avisa jïh Steinkjerfestivaale ikt vielie dam hijven musihkegahtjemem On Stage öörnedieh. Saadtesh aktem musihkevideovem, jïh kanne datne dïhte mij minngemosth lea On Stage’n vitnije.

Dejnie On Stage’ine, dle sijhtieh musihkebyjresem skreejredh Trööndelagesne, jïh dejtie «ovmessie» regijovnale artistijste aktem sjïere nuepiem jïjtjemse våajnoes darjodh. Dannasinie dle baanth jïh artisth bööredieh mah ektiedimmiem utnieh Trööndelagese meatan årrodh, jïh videovem baanten musihkine saadtesidh.

Ij juryje leavloem bïejh videoven kvaliteetese. Daesnie badth musihke jïh vuekie mah leah vihkeles. Gahtjemen vitnije åådtje NTE-scenesne spealadidh laavadahken Steinkjerfestivalesne, meatan årrodh musihketjaelemekuvsjesne Låtmakernigujmie ektine, jïh aaj On Stagestipendem åådtje, mij lea 10.000 kråvnah.

Jis edtja åadtjodh meatan årrodh dle baante/artiste tjuara ektiedimmiem utnedh Trööndelagese, jïh akte jïjtjedorjeme laavlome tjuara videovesne årrodh.

Jïjtse junior-On-stage

Juktie dejtie nööremes artistide skreejredh dle aaj akte klaasse man nomme «On Stage junior». Daesnie dah öörnedæjja aktegsartisth bööredieh, 16 jaepien raajan. Akte klaasse baernide jïh akte nïejtide. Ulmie daejnie klaassine lea aktem nuepiem vedtedh dejtie nööremesidie meatan årrodh, men mah eah veeljesovvh meatan årrodh gahtjemisnie. Men mah læjhkan aktem tjïelke kvaliteetem jïh sjïerevoetem utnieh. Akte vitnije daesnie jury’ste veeljesåvva, gaajhki artisti gaskem.

Jis sïjhth meatan årrodh dle tjoerh Trønder-Avisan nedtesæjrojde tjaangedh jïh goerem saadtesidh. Ohtsememierie njoktjen 25.b.