Budsjettmøte om Saemien Sijte

Saemien sijte: Til tross for en oppløftende og positiv ringvirkningsanalyse fra SINTEF om Saemien Sijte, henger nybygget fremdeles i det blå.

Terje Solberg

[firmapost@snasningen.no](mailto:firmapost@snasningen.no)

Blant de positive ringvirkningene et nytt bygg vil fører med seg, nevnes synliggjøring, styrking og utvikling av sørsamisk språk og kultur, turisme og reiseliv, næringsliv, arena for undervisning og formidling, flere arbeidsplasser og økt bosetting. Ringningsanalysen, som er utført av SINTEF på oppdrag fra Saemien Sijte, ble presentert av museumsdirektør Birgitta Fossum ved Saemien Sijte under en pressekonferanse sist mandag.

Sametingsråden deltok

Der deltok blant annet sametingsrepresentant Ellinor Jåma og stortingsrepresentant Arild Stokkan Grande.

Gang på gang ble kravet – eller håpet – om at høybygget måtte komme med på neste år statsbudsjett reist på pressekonferansen. Det ble vist til at planene om nybygget har vært en langdryg prosess, at bygget vil framstå som et fyrtårn for turisme i regionen, at man gjennom bygget på Horjemstangen kan presentere den sørsamiske urbefolkningen til hele verden og at det vil bli et kompetansesenter for hele regionen.

Betyr mye for reiseliv

Sintef-rapporten konkluderer med at et nytt Saemien Sijte vil bety mye for trøndersk næringsliv. Saemien Sijte bli en attraksjon midt i gullrekka som starter på Røros, og går videre til Trondheim, Stiklestad, Norveg i Rørvik eller Namsskogan Familiepark. Et signalbygg i Snåsa med spesielle arkitektoniske verdier vil også påvirke både kommunens og regionens status, står det i rapporten.

Knallhardt

Stortingsrepresentant Arild Stokkan-Grande, som har engasjert seg i saken i lang tid, understreket under pressekonferansen at man må jobbe knallhardt for å få bygget, som har en byggekostnad som er stipulert til 120 millioner kroner, inn på statsbudsjettet.

Stokkan-Grande sa at visjonen med bygget er at sørsamisk kultur og språk skal blomstre i framtiden. Han la imidlertid ikke skjul på at det kunne bli vanskelig å nå målet.

Grensa nådd

– Men det kan bli et økonomisk slit og en knallhard kamp og det kan gå lengre tid enn ønsket å få realisert bygget. Men det skal realiseres enten det blir i 2014 eller 2016, sier Stokkan-Grande.

– Tålmodighetens grense er for lengst nådd. Jeg skal love at vi skal henge på deg som en klegg for at Saemien Sijte kommer med på budsjettet, sa sametingsråd Ellinor Jåma mandag.

Guvvieteeksth:

STILLE BØNN: Ordfører Vigdis Hjulstad belbo, museumsdirektør Birgitta Fossum og sametingsrepresentant Ellinor Jåma både håper og tror på byggestart neste vår.

SLIK: Slik skal det planlagte Saemien Sijte se ut dersom Stortinget vedtar å bevilge penger til prosjektet over statsbudsjettet

n Fakta   
Saemien Sijte  
n Sørsamisk museum og kultursenter.   
n Organisasjonen Saemien Sijte ble etablert i 1964. Bygget sto ferdig i 1979. n Allerede i 1986 begynte man å planlegge en utbygging av senteret, på grunn av behov for flere ansatte, mer plass og tilrettelagte lokaler.   
n Man gikk etter hvert bort fra planene om utbygging, og jobber nå for et nytt bygg. Planene er klare, men finansiering og byggestart er uavklart. .

Kilde: