Nå er arbeidet i gang /Arbeidet i gang

Krogsgården: Trøndelag Melkesentrals Stiftelse har gitt 100.000 kroner til RAUS, som skal brukes på å renovere Bårstuggu. Nå er arbeidet i gang for fullt.

Terje Solberg

[firmapost@snasningen.no](mailto:firmapost@snasningen.no)

I fjor søkte Raus om støtte til innvendig restaurering av Bårstuggu i Krogsgården. Søknaden ble innvilget. Trøndelag Melkesentrals Stiftelse ble dannet i forbindelse med Trøndelag Melkesentrals oppløsning i 1985. Det ble stilt midler til rådighet for støtte og fremme av landbruket og landbruksbefolkningens interesser i Trøndelag.

– Det er så artig å drive bygdeutvikling når en får hjelp og støtte når det trengs. Det er artig når flere har tro på det vi driver

med. Vi skal nå restaurere to rom i første etasje. Nye gulv skal legges og vi skal få lagt inn strøm og vann. Den utvendige restaureringen ble gjort ferdig i fjor, sier Liv Synnøve Gåsmo, som er leder i RAUS.

Etter påske skal snekkere lage nytt isolert golv. Huset er isolert fra før. Innrede stua og kjøkkenet står for tur.

– Forrige helga reiv vi ut golvet i stua og kjøkkenet. Vannskade har ført til råteskader. Alt måtte vekk, sier Gåsmo.

Lokalt matkultursenter

Det er RAUS som leier Bårstuggu. Gåsmo sier at det her skal det bli et lokalt matkultursenter hvor lokale råvarer i takt med årstidene skal danne basis for aktivitetene.

– Kunnskaper om   lokal mat og mattradisjoner må holdes i hevd. Det er vårt mål å bidra til dette i en sosial setting med gode matopplevelser. Såmmårkauken skal utvides med enda mer matlaging, sier RAUS-lederebm sin igsp håper å kunne holde kurs og kafédager i Bårstuggu etter hvert.

Miljøskapende

Snåsa kommune er andelseier i Krogsgården, og bevilget i I 2010 300.000 kroner til restaurering.

– Det er veldig bra at restaureringsarbeidet fortsetter. Krogsgården er miljøskapende og en sosial møteplass, sier ordfører Vigdis Hjulstad Belbo.

I GANG: Forrige helg begynte RAUS-damene med å rive ut golvet i Bårstuggu i Krogsgården. Foto: Kristin Østgård

Det kommer også en kjeller-sak, men her driver jeg og roter med litt detaljer rundt et sitat. Sender det så fort jeg får svar fra Laila Åsvold. Beklager at jeg ikke klarte å gjøre dette enklere for deg – og at det ble litt styr i påska for din del likevel..

 Felles skidag for samebarna

Liten og stor i bygdas samiske skole- og barnehage passet på å gjøre unna uteaktivitetene før påske.

Torun Støbakk

[torun@snasningen.no](mailto:torun@snasningen.no)

Påskeværet ble kanskje ikke slik alle hadde forventet - i alle fall ikke på starten av påskeuka. Enkelte visste imidlertid å passe på når solen faktisk var tilstede.

Torsdag hadde alle barna på åarjel-samiej skuvle og åarjel-samiej maanagierte  felles uteleik-dag på Bergsåsen. I løpet av dagen fikk barna både grille, ake, renne på ski og leike i finværet. Skileiken varte hele dagen.

Gikk selv

Barnehageansatt Lisa Gælok i den sørsamiske barnehagen, forteller at alle barna gikk opp til Bergsåsen for egen maskin.

Unntaket var to av de minste barna fra barnehagen. De ble fraktet i pulk fra barnehagen og opp til samlingspunktet på Bergsåsen.

Gælok er godt fornøyd med skidagen og været.

- Kjempeflott

- Vi hadde en kjempeflott tur sammen opp til Bergsåsen. Det var sol og fint føre, og mye godt humør på hele gjengen, sier Gælok.

FELLESARRANGEMENT: Her er barna i Åarjel-samiej maanagierte og Åarjel-samiej skuvle samlet til utedag på Bergsåsen.