Aasta vant sydentur i kalender

Aasta Agersborg ble fjorårets julekalender-vinner.

Terje Solberg

[firmapost@snasningen.no](mailto:firmapost@snasningen.no)

I forbindelse med at Snåsatråkk hvert år selger sin julekalender til nærmest alle husstandene i Snåsa, fristes det med en sydentur til kalenderkjøperne. Den uttrukne hovedgevinsten, som er på 10.000 kroner av førjulssalget, kan Agersborg hente hos Bennett i Steinkjer.

– Jeg har ikke bestemt meg hvor turen skal gå, men kanskje det blir det til Kroatia i høst. Vi får se, men det var veldig morsomt å bli trukket ut, sier Aasta Agersborg.

Kalender-ansvarlig Svein Solbakken er godt fornøyd med salget.

– Vi fikk inn ca. 50.000 kroner og det er noe det samme som de siste årene, opplyser Svein Solbakken som har ansvaret for kalendersalget. Det var i 2006 kommunen kjøpte inn maskinen og står som eier. Det er en avtale mellom partene om drifting av løypenettet.

Steinar Bomo drifter tråkkemaskinen.

– Pengene som kommer inn på kalendersalget, kommer svært godt med. Det er helt avgjørende for at vi kan holde opp løypene, sier Bomo.