Gåatan båata kristemasse

Gåatan jarka kristemasse

SNÅASE/KLÆBU:

Dah mah voeneste juhteme leah dïhte fåantoe man åvteste bijjelen guektiengïerth dan jïjnjh maanetjh kristesovvin goh reakasovvin Snåasesne dæjman. Einar Skaufel ij gåessie gænnah lij jueriedisnie gusnie Philip Johan edtji kristesovvedh.

Lorns Bjerkan og Torun Støbakk

firmapost@snasningen.no

Snåase lea dïhte tjïelte fylhkesne gusnie jeenjemes maanah kristesovvin dæjman, viertiestamme dejnie låhkojne mij reakasovvi. Mearan 16 maanetjh reakasovvin Snåasesne dæjman, dle 34 maanetjh kristesovvin Snåasen gærhkosne.

– Nænnoes ektiedimmie

Einar Skaufel, mij lea byjjenamme Snåasesne, men daelie Kæbusne årroeminie, tuhtji lij vihkeles altese minngemes reakadamme maanetje edtji Snåasesne kristesovvedh. Snåasen biejjiej dle Philip Johan (4 askh) edtja kristesovvedh Snåasen gærhkosne.

– Manne gujht gegkestem dïhte iktesth sæjhta daejredh gustie altese maadtoe båata. Mov lea akte nænnoes ektiedimmie Snåasese, jïh dan åvteste dle gaajh iemie munnjien mov maana edtja desnie kristesovvedh, Einar jeahta.

Einaren voestes maana Tråantesne kristesovvi. Don aejkien dle ektieårroje Monika Storrø sov væljoem åadtjoeji. Gosse aktem vihth maanam åadtjoejin dellie lij dan våaroe.

– Gærhkoe Snåasesne dan tjaebpies, jïh dle hijvenlaakan sjïehti kristemem utnedh Snåasen biejjiej, juktie vaallah manne gænnah tuhtji daate lij akte dåeriesmoere, Monika jeahta.

– Ij ierielimmesne

Møyfrid Skavlan Snåasen Åålmegekontovrese idtji daejrieh gænnah dïhte joekehtse gaskem doh reakadamme maanah jïh doh kristesovveme maanah lij dan stoerre, men ij leah ierielimmesne. –Manne mån vienhtem ovrehte gaajhkesh mah ålkoelistie båetieh, aktem såarhts ektiedimmiem Snåasese utnieh, dah daebpede båetieh jallh jiïjnh sijjen maadtoeladtjijste daesnie utnieh, Skavlan jeahta, mij tjïerteste dah taallh Snåsningen nuhtjie eah leah eevre veele, dan åvteste såemies maanah eah kristesovvh seamma jaepien goh reakasovvh. Men ij leah læjhkan naan juerie daate låhkoe mij diekie båata kristemen gaavhtan lea jolle.

–Hijven aajmoe

Skavlan veanhta dæjpeles fåantoeh leah akte dejstie vihkielommes fåantojste man åvteste almetjh bååstede Snåasese båetieh gosse edtjieh sijjen maanide kristedh, jïh buerkeste jïjnjh dejstie mah Snåaseste jåhteme, kanne stoerre bielieh sov fuelhkeste Snåasesne utnieh.

Seamma tïjjen dle gegkeste gærhkoe Snåsesesne lea akte fryöjstehke sijjie.

– Snåasen gærhkoe aktem gaajh tjaebpies aajmoem kristemen bïjre sjugnede, viertiestamme jïjnjh jeatjah gærhkoejgujmie voengesisnie, Skavlan jeahta, mij sopteste åålmegekontovre aaj vuajna naemhtie gosse lea provri bïjre.

Varke kristeme: Einar Skaufel guhte lea Snåaseste jåhteme, varke Monika Storrø’m jïh Imre Andream meatan vaalta hiejmesæjjan Snåasesne, gusnie edtjieh onne Philip Johan’em kristedh Snåasen biejjiej.

Stååkedimmievoelph: Stoerrevïelle Imre Andrea (3) Tråantesne kristesovvi, men aavode goske kristeme sjædta Snåasesne gusnie onnevïelle Philip Johan edtja kristesovvedh. Duekesne tjidtjebe Monika Storrø jïh aehtjebe Einar Skaufel.

Kristemevuekie: Varke dle akte orre tatoveringe båata nommine Philip Johan dan mubpien gïetese. Daate lea Einaren jïjtse kristemevuekie.