Sak 1:

Vaarohte nedtebïehtemen vööste

Snåase: Ahkedh orre jïh jolle evtiedamme voejhkelimmieh bïehtemasse baanghken åejviem, Ola Agle beltieh. Dej minngemes aski dle mahte 15-20 almetjh baanghkese bïeljelamme dah leah dååjreme naaken lea pryöveme dejtie bïehtedh.

Lorns Bjerkan

[firmapost@snasningen.no](mailto:firmapost@snasningen.no)

Akte ahkedh stuerebe låhkoe beetnehgalkemistie elektrovneleslaakan jåhta. Mijjieh åestebe, maeksebe jïh mijjen kontovem stuvrebe gaskeviermien tjïrrh.

Jalhts daate aaj sov tjïelke aevhkieh åtna, dle baanghken åejvie Ola Agle Sparebank 1 SMN Snåasesne aaj vuajna daerpies våårege årrodh. Daamtaj almetjh sutnjien båetieh mah maam akt rovnege sisburhtjen sïjse åådtjeme, maam vienhtieh maahta bïehteme årrodh.

Årroeh jïermijes

Agle veanhta gaajhkesh tjuerieh jïermijes årrodh, jïh joekoen göökte raeriejgujmie båata.

– Bïehtedæjjah daamtaj jarkoestimmieprogrammh nuhtjieh mah teekstem nåake darjoeh meejlesne. Lissine dle bïehtedæjjah daamtaj gihtjieh persovneles bïevnesi mietie. Ih gåessieh gænnah tjoerh dejtie vedtedh, jeahta.

Akte såarhts bïehteme lea dïhte meejle mij vååjnoe goh Sparebank 1 SMN dam seedteme, men maam naan jeatjebh seedteme. Daah almetjh maehtieh daejtie persovneles bïevnesidie nuhtjedh datnem bïehtedh, goske beetnegh eevre nåhkelamme kontovesne.

Buektehte dejtie gaavnedh

Dej minngemes aski dle mahte 15-20 almetjh baanghkine Snåasesne govlesadteme. Ij guhte dejstie leah biehtiehtovveme, men Agle lea seekere dah akten bijjien sijhtieh aktem almetjem oksese åadtjodh mij isvelihke bïehtemevuekieh dååjreme.

– Jis daate heannede, dle tjoerh mijjese bïeljelidh dan varke gåarede. Daamtaj buektiehtibie bïehtedæjjide gaavnedh mah pryövoeh, joe dam voestes dygnem, jeahta.

Bïehtedæjjaj vuekie lea daamtaj meejlem seedtedh gellide almetjidie.

– Jis læhkaskieh naakenem bïehtedh dle buektiehtamme maam sïjhtin. Jis datne jueriedisnie, govlesadth dov baanghkine, jeahta.

Faaktah

Raerieh bïehtemen vööste

-Geehth ollh identiteetevihtiestimmiem dassh, goh baanghkekåarhte, paasse jïh vuejemeleahpa,.

- Aellieh tjeakoesbaakoem jallh kodah mubpide soptsesth – vaallah baanghkese jallh pollisese gænnah

- Lïerh kodah jïh tjeakoesbaakoeh åejjesne

- Aellieh kåarhtem jïh kodam jallh persovneles tjeakoesbaakoem ektesne vöörhkh

- Aellieh vuesehth gosse kodah jïh persovneles tjeakoesbaakoeh deadtah gosse beetnegh olkese vaaltah jïh kåarhtine maaksah

- Veeljh aktem jïjtse tjeakoesbaakoem maam BankID’ine nuhtjh, maam ij jeatjah dïenesjisne nuhtjh

Gaaltije: Sparebank 1 SMN

Guvvieteekste:

Årroeh våårege: Baanghken åejvie Ola Agle Sparebank 1 SMNsne birrie almetjh våårege årrodh. Daamtaj almetjh sutnjien båetieh mah leah dååjreme naaken lea pryöveme dejtie nedtesne bïehtedh

Sak 2:

Naemhtie orre 17.mai sjædta

Naemhtie dïhte «orre» 17.mai-heevehtimmie sjædta

Daan jaepien tjïelten 17.mai-moenehtse gegkeste almetjh sijhtieh öörnedæmman aktem hïllem vedtedh

Torun Støbakk

[torun@snasningen.no](mailto:torun@snasningen.no)

Tjïelten 17.mai-moenehtse lea aalkeme öörnedimmiem soejkesjidh – mij daan jaepien sæjhta ånnetji jeatjahlaakan sjïdtedh goh aarebi. Göökte tjïelteståvroenænnoestimmiej gaavhtan dle borgertoget iehkeden hïejhtesovveme. Lissine dle dïhte aerpievuekien öörnedimmie 17.mai-gierkien lïhke Lysthusbierjesne tjïelten öörnedimmine sjïdteme – jïh daelie biejjie aalka gyrhkesjimmine gærhkosne. Joe daelie dle öörnedimmiemoenehtse laejhtemem åådtjeme jarkelimmiej åvteste.

– Mijjieh gegkestibie almetjh leah vyljehke dam pryövedh daan jaepien, jïh dastegh dah eah madtjeles sjïdth daejnie, dle sïjhtebe hævvi evalueradidh mænngan, Dagunn Onsaker Moum moenehtsisnie jeahta. Daan jaepien öörnedimmie gyrhkesjimmine aalka gærhkosne, dan mænngan dle akte mïerhkesjimmie Lysthusbïerjesne, åvtelen almetjeraajroe gærhkoste vadtsa Snåasen skuvlen gåajkoe. Moenehtse jeahta dah åasah sijhtieh ånnetji dovresåbpoe sjïdtedh daan jaepien öörnedimmesne.

– Dïhte dan åvteste daan jaepien dle 8. klaasse mij dïedtem åtna öörnedimmien åvteste, jïh dah sijhtieh maaje daam biejjiem nuhtjedh beetnegh dïenesjidh dan aerpievuekien skuvlefeelemassese åktsadinie klaassesne. Juktie beetnegh hijven aevhkine båetieh, Onsaker Moum jeahta.

Moenehtse: Daate dåehkie lea daan jaepien tjïelten 17.mai- moenehtse. Gårroehbieleste Dagunn Onsaker Moum, Harald Kavli, Anna Saur, Eli-Anna Sandstad jïh Randi Kolås.