Vaenebh ovlæhkoeh sijhtieh

Grønøra: Duarstan Norges Luftsportforbund göökte buerkiestæjjajgujmie Grønøran gåajkoe bööti. Dïhte dan åvteste dah vaenebh ovlæhkoeh sijhtieh dejnie voenges girteklubpine mah leah bïjre jarkan laantesne.

Lorns Bjerkan

[firmapost@snasningen.no](mailto:firmapost@snasningen.no)

Norge Luftsportforbund sæjhta gidtjh dejstie fiejlijste lïeredh mejtie mubpieh leah dorjeme, guktie ovlæhkoeh jïh ovvaajteles heannadimmieh geahpanieh hobbyhaeliehtæjjaj luvnie. Dah gidtjh vuartasjamme man åvteste ovlæhkoeh gïrtigujmie heannadieh laantesne. Dej vuarjasjimmien mietie dle njieljie vïjhte ovlæhkojste heannadieh dan åvteste maehtelesvoeth fååtesieh jïh haeliehtæjjah dåeriesmoerh utnieh dååsveridh. Dej fokuse lea haeliehtimmie lea akte iktemearan dååsverimmieprosesse. Dan åvteste dle Norges Luftsportforbund voenges haeliehtæjjah Snåsa flyklubbesne bööredi meatan årrodh haeliehtidh aktine buerkiestæjjine. Jïjtje dam kuvsjem gåhtjoeh «Stick and runner». Kuvsjine nierhkeme aktene laavenjostosne Harald Krogen mojhtesfoentine, maam Avinor lea dåårjeme.

–Jearsoesåbpoe sjædta.

Dej voenges haeliehtæjjaj gaskem lij Stein Erik Graven, guhte jïjtje aktem onne mikrogïrtem tjåadtjoen åtna, hangarisnie Grønøresne. Dïhte veanhta åajaldamme daajroe maahta dïhte joekehtse årrodh jieleden jïh jaemeden gaskem.

– Muvhti veajkoej maahta ajve naan onnohtje joekehtsh årrodh aevhkien jïh goerpen gaskem . Daate haarjanimmie dorje guktie mijjieh jearsoesåbpoe sjïdtebe, jeahta.

Lissine Graven tjïerteste dah njoelkedassh haeliehtæjjide leah striengkies, jïh dejtie maahta åajaldidh gosse tïjje vaasa.

– Goh haeliehtæjja dle vihkeles orrestamme daajroem utnedh, jeahta.

–Maahta maam akt laejhtedh

kunnskapsbrist til enkelte piloter når de har holdt lignende kurs andre steder i landet.

Buerkiestæjja Norges Luftsportforbund’este, Finn Hugo Zahl jeahta dah leah dååjreme daajroe lea fååtesamme såemies haeliehtæjjaj luvnie, gosse plearoeh kuvsjh höölteme jeatjah lehkesne laantesne.

– Ij leah vesties fiejlieh orreme, men maam akt maam tjoereme laejhtedh, jeahta.

Kuvsjesne dle dah aktem haeliehtæjjam meatan vaeltieh elmesne sijjen jïjtsh gööktestovlen gïrtine aktem åenehks bielietæjmoem. Desnie fïereguhte åådtje pryövedh haarjanidh biegkine mij gïrtesæjroen vööste båata, soejmilaakan haeliehtidh, steiladidh jïh gajvedh, seamma tïjjen goh bïevnesh bååstede åådtje aktede buerkiestæjjeste.

– Dah haarjanimmieh leah vihkeles ihke edtja girtine ektine sjïdtedh dejnie vaahrege boelhkine haeliehtimmeste, gidtjh soejedimmie jïh gosse edtja bæjjese alman, Zahl jeahta.

40 lïhtsegh

Snåsa flyklubben åvtehke, Børge Østborg soptseste dah leah joekoen gijhteles ihke aktem dagkeres faalenassem åadtjoeh. Dihte vielie jearsoesvoetebarkoem haeliehtimmesne buerie båeteme vaajtele

– Haarjanimmie lea daerpies jis edtja daajroem utniehtidh. Daate lea vihkeles jearsoesvoeten gaavhtan, jeahta.

Snåsa flyklubb mahte 40 lïhtsegh åtna, jïh orre lïhtsegh båateledtieh fïerhten jaepien. Dah jienebh lïhtsegh buerie båeteme vaajtele klubben sïjse, jïh tjirkieh daate akte naa jearsoes sporte, jalhts vuejnieh daerpies aktine jearsoesvoetekuvsjine.

– Ij leah mov naan dåeriesmoerh maanide jïh gåmmebem meatan vaeltedh gïrtesne, Østborg jeahta.

Haeliehti: Snåsa flyklubben åvtehke, Børge Østborg (å.b.) åådtje daesnie haeliehtidh buerkiestæjja Finn Hugo Zahl’ine.

Buerkeste: Daesnie Geir Arthur Kalseth raerieh haeliehtæjjabuerkiestæjjeste, Anders Håkensen. Soejedimmien mænngan Kalseth meehti reektedh akten lustes haeliehtimmien bïjre.