Bïjre jarkan Nöörjesne goh saemien tsïegle

Bïjre Nöörjem goh tsïegle

Naina geajnoem vuesiehti

(oversett alle tre)

Snåase: Aktem jaepiem Naina Jåma Wigdahl (21) bïjre jarkan Nöörjesne fealadamme juktie saemien kultuvren jïh saemien tsiehkiej bïjre bievnedh.

Elfi Leinan

[firmapost@snasningen.no](mailto:firmapost@snasningen.no)

Göökte jeatjah nïejtigujmie ektine daate Snåasen-nïejte tsïegline orreme saemien kultuvrese dovne Nöörjesne jïh ålkoelaantesne. Daelie jaepie varke nåhkeme, jïh tïjje spaajhte vaaseme. Naakede destie maam meatan vaalta fealadimmeste lea tjåanghkoeh noerigujmie jeatjah aalkoealmetjijstie, jih dååjrehtimmieh guktie aalkoealmetji aamhtesigujmie barka gaskenasjovnaale sijjesne.

– Daate jaepie gaajh murreds orreme. Jïjnje destie mij heannadi jïh dam maam dååjreme, leah raaktan guktie manne dam veanhtadim, men seamma aejkien aaj gaajh jeatjahlaakan, Naina jeahta, mij lissehte lïerehtimmieprosesse stoerre orreme, jïh nov sån aaj jïjnjh murreds almetjh vaaseme.

Saemien jolleskuvle

Saemien jolleskuvlen tjïrrh Guovdageaidnusne Naina nuepiem åådtjeme bïjre jarkan laantesne fealadidh. Dah tsïeglh dåarjoem åadtjoeh skuvlen tjïrrh, jïh dan åvteste dah aaj tjuerieh ånnetji lohkedh. Studijinie «formidling av samisk kultur og samfunn (bievnese saemien kultuvreste jïh siebriedahkeste» goh våarome tsïegle-prosjektese, dle Snåasen-nïejte sagke maehtelesåbpoe sjïdteme saemien aamhtesi bïjre.

Dej minngemes fealadimmievåhkoej dah tsïeglh aaj åadtjoejin New York’se vuelkedh. Programmen mietie edtjin vïhtesjæjjine årrodh ENn ihkuve forumisnie aalkoealmetjidie, jïh guessine mïnnedh akten gaskenasjovnaale skuvlese.

– Jåvli åvteli limh guessieh Saemiedigkesne, gusnie åadtjoejimh saemien politihken bïjre lïeredh, jïh mahte seamma lij New Yorksne aaj. Dïhte skuvle maam vaaksjoejimh lij saemiej jïh aalkoealmetji bïjre lïereme åvtelen mijjieh böötimh, juktie lij gaajh luste dej mïelh govledh, Naina soptseste.

Edtja vielie lohkedh

Mænngan vuelkemeveaskosne orreme aktem jaepien edtja vielie lohkedh daelie.

–Manne vielie garmarostem daan jaepien goh leam tsïegline orreme, men im rikti daejrieh maam edtjem lohkedh annje, mojjehte.

Saemien noerh sæjhta

Ruffien 1.b. ohtsememierie nåhkeli juktie saemien tsïegline sjïdtedh mubpien skuvlejaepien, men hïlle sæjhta vihth båetedh mubpien jaepien.

– Mijjieh vaajtelibie jïjnjh saemien noerh sijhtieh vuejnedh man vihkeles jïh murreds daate råajvarimmie lea, jïh syökoeh tsïegline sjïdtedh, Risten Rávná Länsman jeahta Saemien jolleskuvlesne.

NEW YORK’sne: Daan jaepien Naina Helen (åelkiesbielesne) gaskem jeatjah åådtjeme meatan årrodh aalkoealmetjekonferansesne New York’sne maam EN øørnede. Daesnie tsïegleguejmie Sarakka Gaupine ektine.

TSÏEGLH: Naina Helen Jåma Wigdahl, Sarakka Gaup jïh Sandra Marja West lin daan jaepien golme tsïeglh.

HIJVEN DÅÅJREHTIMMIE: Gosse lin New York’sne dellie dah saemien tsïeglh åadtjoejin tjïrkijh råakedh jeatjah aalkoealmetjedåehkijste.

Soejkjesjidie hiejhti bïegkemööllapaarhken bïjre

Tittel 2: Ij naan bïegkemøøllabigkeme Holems-vaeresne.

Vuastalimmie båatsoste jïh tjïelteste lij man åvteste dah bïegkemööllasoejkesjh Holemsvaeresne hiejhtesovvin.

Lorns Bjerkan

[firmapost@snasningen.no](mailto:firmapost@snasningen.no)

Dæjman Snåsningen tjeeli dan tyske jïekngen bïjre E.ON, mij Holemsvaeriem vuarjasji gosse dah goerehtin gusnie meehtin bïegkemööllapaarhkem utnedh Noerhte-Trööndelagesne.

– Mijjieh daejtie soejkesjidie svïegkesasse bïejeme. Aerviedibie daate lij sïjhteme jïjnjh ovvaantoeh vedtedh. Dïhte akte vihkeles gåatomedajve bovtsese, jïh tjïelte idtji soejkesjidie lyjhkh aalkoelisnie. Dan åvteste veeljimh soejkesjidie hiejhtedh. Idtjimh mijjieh sïjhth naan stoerre ræjhtoem dan bïjre utnedh, jïh dellie lij aelhkie gosse tjïelti vuastali, Svein Terje Solum jeahta, guhte lea evtiedimmieåvtehke orrestimmeles energijese Statskogesne.

Dïhte dam jeahta dan åvteste E.ON Statskogem leejji ihke dah edtjin salkehtidh mah dajvh dah meehtin nuehtjedh bïegkefaamoebigkemasse Noerhte-Trööndelagesne. Dan åvteste prosjektem sertiestamme ånnetji åerjielasse fylhkesne, Stienjen jïh Namsosen gaskem, Haugrossåsen, mij lea Kvam’en noerhtege.

– Im vienhth dagkeres soejkesjh mænngan sjidtieh. Buektiehtibie saetniedehtedh dejtie soejkesjidie mejtie daelie utnebe, edtjebe madtjeles årrodh, jeahta.

IJ NAEMHTIE: Dastegh sïelte lij åådtjeme guktie sïjhti, dle Holemsvaerie lin maahteme bïegkemööllapaarhkem åadtjodh.