Norge rundt som samisk veiviser

Norge rundt som veiviser

Naina viste vei

(oversett alle tre)

Snåsa: I ett år har Naina Jåma Wigdahl (21) reist Norge rundt for å formidle samisk kultur og samiske forhold.

Elfi Leinan

[firmapost@snasningen.no](mailto:firmapost@snasningen.no)

Sammen med to andre jenter har Snåsajenta fungert som veiviser for samisk kultur både i Norge og i utlandet. Nå er året snart over, og tiden har gått fort. Møter med andre urfolksungdommer og erfaring med hvordan urfolkssaker internasjonalt jobbes med er bare noe av det hun har med seg hjem fra reisen.

– Året har vært veldig spennende. Mye av det som skjedde og selve opplevelsen var egentlig ganske forventet, men samtidig var det også helt annerledes, sier Naina, som legger til at læringsprosessen har vært stor, og at en hel del spennende mennesker har sveipet forbi.

Samisk høyskole

Det er gjennom samisk høyskole i Kautokeino Naina har fått muligheten til å reise landet rundt. Veiviserne har stipendiat gjennom skolen, og gjennom dette må de også delvis studere. Med studiet ”formidling av samisk kultur og samfunn” som grunnlag for veiviser-prosjektet, har Snåsa-jenta blitt enda mer kompetent innen samiske spørsmål.

I løpet av de siste reiseukene fikk veiviserne også prøve seg i New York. Der var det observasjon i FNs permanente forum for urfolk og besøk på en internasjonal skole som sto på programmet.

– Før jul hospiterte vi hos sametinget, hvor vi fikk innblikk i samisk politikk, og det var mye det samme det gikk ut på i New York. Skolen vi besøkte hadde jobbet med samer og urbefolkning før vi kom, så det var veldig gøy å høre deres meninger, forteller Naina.

Klar for videre studier

Med snart ett år i kofferten er hun nå klar for videre studier.

– Jeg har blitt mer sikker på meg selv i løpet av året som veiviser, men hva jeg skal studere er ikke helt bestemt enda, smiler hun.

Ønsker samisk ungdom

1. juni gikk søknadsfristen for å bli samisk veileder neste skoleår ut, men sjansen vil by seg igjen om ett år.

– Vi ønsker at mange samiske ungdommer ser hvor viktig og interessant dette tiltaket er, og søker seg som veivisere, sier Risten Rávná Länsman ved Samisk høyskole.

I NEW YORK: I løpet av året har Naina Helen (t.h) blant annet fått delta på urfolkkonferanse i New York i regi av FN. Her er hun sammen med veiviserkollega Sarakka Gaup.

VEIVISERE: Naina Helen Jåma Wigdahl, Sarakka Gaup og Sandra Marja West var årets tre veivisere.

GOD ERFARING: I løpet av oppholdet i New York fikk de samiske veiviserne møte representanter fra andre grupper urfolk.

Forkastet planer om vindmøllepark

Tittel 2: Ingen vindmølleutbygging på Holemsfjellet

Motstand fra reinsdriftsnæringen og kommunen sørget for at vindmøllepark-planene på Holemsfjellet ble forkastet.

Lorns Bjerkan

[firmapost@snasningen.no](mailto:firmapost@snasningen.no)

I fjor skrev Snåsningen om at den tyske giganten E. ON vurderte Holemsfjellet i forbindelse med at de var på utkikk etter steder de kunne ha vindmøllepark i Nord-Trøndelag.

– De planene har vi lagt til side. Vi anser det som forholdsvis konfliktfylt. Det er et viktig område for reinbeite, og kommunen var i utgangspunktet negativ. Da valgte vi å trekke oss. Vi ønsket ikke ha kjempe noen kamp på det, og da var det enkelt valg når kommunen signaliserte motstand, sier Svein Terje Solum som er utviklingsleder for fornybar energi i Statskog.

Han uttaler seg fordi E. ON engasjerte Statskog for at de skulle utrede hvilke områder de hadde tilgjengelig for vindkraftutbygging i Nord-Trøndelag. Prosjektet har derfor blitt flyttet litt lenger sør i fyket på grensen mellom Steinkjer og Namsos, på Haugrossåsen, som er nord for Kvam.

– Jeg tror ikke det blir tilsvarende planer ved en senere anledning heller. Får vi realisert de prosjektene vi har planer om nå skal vi være fornøyd, sier han.

IKKE SLIK: Dersom selskapet hadde fått det som de ville, kunne Holemsfjellet fått vindmøllepark.