Daelie varke aelkieh

Støvra: Evteben våhkoen dle dah almetjh mah edtjieh dov gåetiem takseradidh, lïerehtimmiem åadtjoejin. Ovrehte aktene våhkosne dah kanne dov haakenisnie tjåadtjoeh.

TORUN STØBAKK

[torun@snasningen.no](mailto:torun@snasningen.no)

Gïehtjedæjjaj barkoe lea gåetide takseradidh snåasehkidie, eannan eekeskaehtie sjïehtesjamme sjædta mubpien jaepien.

Evteben våhkoen dah luhkieakte gïetebihkeldh snåasehkh vååksjedimmesne fealadin bïjre jarkan Snåasesne, juktie lïerehtimmiem barkosne åadtjodh prosjekten åvtehkistie Ketil Svarliaunet, eekeskaehtiesïeltesne Eskan.

– Daate akte ålkoelisnie takseradimmie, jïh jalhts gåetien aajhtere åådtje meatan årrodh jissæjhta, edtja åajvahkommes takserdimmiem darjodh bielelen dan bïjre åvtelhbodti bïeljelidh, Svarliaunet jeahta.

Dej gåetiej gaskem mejtie gïehtjedæjjadåehkie åadtjoeji pryövedh takseradidh evteben våhkoen, lij Tomas Aasvolden gåetie, mij jïjtje lea akte dejstie gïehtjedæjjijste.

Laaseremööledahkine, guvvieabparaatine jïh tjaeliestimmiepaehperigujmie dah gïehtjedæjjah gåetiem vïhtesjin jïh mööledin mearan Svarliaunet bïhkedi.

Joe mubpien våhkoen gïehtjedæjjah edtjieh ålkone mïnnedidh juktie gåetieh Snåsesne takseradidh.

–Vihkeles dah åadtjoeh takseradimmine jåerhkedh mearan kuvsjem mojhtesisnie utnieh. Seamma tïjjen vihkeles mijjieh ånnetji aelkebe, guktie mijjieh maehtebe ruvtijnh darjodh dan bïjre. Ibie mijjieh dam aarebi dorjeme gænnah, Erik Gran Snåasen tjïeltesne jeahta.

Daej biejjiej dah jeanatjommes snåasehkh sijhtieh aktem bïevneseplaeriem tjïelteste åadtjodh påastekaassese, gusnie dejtie urremes bïevnesidie åadtjoeh sjïehtesjimmien bïjre eekeskaehteste.

Snåasesne edtja uvtemes årromegåetieh jïh bïjlegåetieh takseradidh, lissine hæhtjoeh jïh eejehtallemeneekh. Aalkoelistie dle gåetieh goh fievsieh gaertieninie eah naan eekeskaehtiem utnieh. Edtja aaj jielemegåetieh takseradidh Snåasesne. Barkoem soejkesjamme naemhtie guktie dah gïehtjedæjjah dam åvtelhbodti takseradimmiebarkoem darjoeh, mearan akte politihkeles nammoehtamme eekeskaehtiemoenehtse dam minngemosth taakstem sjæjsjele.

– Prinsihpe lea kvadraatemeetereåasam våaoeminie nuhtjedh. Dan mænngan tabellh gååvnesieh mah aarvoem giehpiedieh aalteren tsegkie, jïh bïhkedassh guktie åasam staerede bueriedimmien mænngan mij lea dorjesovveme, ihke dan veele maarkedeåasam åadtjodh goh gåarede, Gran buerkeste.

LÏEREHTIMMIEM ÅADTJOEJIN: Prosjekten åvtehke Ketil Svarliaunet eekeskaehtiesïeltesne Eskan gïehtjedæjjide lïerehti evteben våhkoen.

- Ij leah plievvies viehkien bïjre gihtjedh

Voenejarnge rïhpesisnie

Astrid Brattlid maaje sæjhta almetjh faalenassem vielie nuhtjieh

ELFI LEINAN

[firmapost@snasningen.no](mailto:firmapost@snasningen.no)

Njieljie våhkoeh vaaseme mænngan voenejarnge Snåasesne tseegkesovvi. Jarngen betnesne lea jïjtjevyljehkevoete, jïh daesnie veanhta gaajhke gåarede dan guhkiem ektievoete, eadtjohkevoete jïh dugnadbarkoe leah stïeresne. Ulmie lea hivjen ektievoetem jïh murriedimmien sjugniedidh gaajhkesidie voenesne.

– Jeenjesh sån tuhtjieh ånnetji plievvies viehkien bïjre gihtjedh gosse eah daarpesjh maam maeksedh, men ij leah plievvies naamhtah viehkien bïjre ringkedh. Dïhte hijven. Voenejarnge lea daesnie juktie viehkiehtidh dejtie mah eah buektehth gaajhkide aarkebiejjien barkojde jïjtje darjodh. Maahta gaajhke årrodh goh tjoevkesepeeram målsodh, kraesiem bietskiedidh jalh ajve giejnie akt soptsestidh, Brattlid jeahta, mij maaje vuajna jienebh daam faalenassem nuhtjieh.

Snåasenbiejjiej voenejarnge låddah doeki, jïh åejviebaalhka lij göökte tæjmoeh naamhtah viehkine aktede jarngen fiepeldæjjijste. Jarngen luhkie fiepeldæjjah, mah jïjtjevyljehke barkoefaamoem vedteh dejtie mah dam daarpesjieh. Dihte viehkie maam vedtieh ij leah dan gïervemes barkoe. Vitnije veeljesovvi laavadahken, jïh vitnijen nomme lea Inger Gåsmo.

Sæjhta åtnasovvedh: Astrid Brattlid gegkeste jienebh sijthieh voenejarngem nuhtjedh.