Sïjhtijægan baeliem feengkedh

Snåase: Tore Viem jïh Barbro Formo fotostudijovem rïhpeste daan våhkoen Snåasen jarngesne.

Kjersti Hansen Eggen

[firmapost@snasningen.no](mailto:firmapost@snasningen.no)

Øyeblikket tekst, foto og reklame» Henriksen-gåetesne höölteste Snåasen jarngesne, jïh rïhpeste daan våhkoen. Tore Viem jïh Barbro Formo soptsestieh joe daelie dle jeenjesh mah dejtie govlehtamme barkoen bïjre, jïh aavoedeminie nïerhkedh.

–Mijjieh gaajhkesåarhts barkoeh vaeltebe, jïh maaje guvviem vaeltebe dovne almetjijstie jïh kreekijste. Lissine dle reklameguvvieh jïh dongkemeguvvieh vaeltebe, Tore Viem jeahta.

Jïjnje dååjrehtimmie

Dah guaktah lægan ånnetji studijovefotograferinginie aarebi barkeme, gaskem jeatjah gosse Lykkesvingesne Viosesne årroejin göökten jaepien gietjeste. Dan aejkien almetjh böötin dej gåajkoe dovne Kråangkeste jïh Stientjeste lissine Snåaseste, guktie dah leah eevre jearsoes akte maarkede gååvnese.

Dan åvteste dle hïllem ellieslaakan vaeltieh, jïh leah jïjnjem skåårveme dovne studijovesne jïh dalhketjinie. Viem såemies dejstie orre dalhketjijstie vuesehte, gaskem jeatjah akte videokamera mij aktene juelkesne gævnesje njieljie smaave propelligujmie.

– Daate akte «quadkopter» maam maahta maajhkontrolline stuvredh. Kamera maahta haeliehtidh dan jollehke goh 300 meeterh bæjjese alman, jïh heannadimmieh jïh öörnedimmieh bijjielistie filmadidh, jïh datne maahtah ipadesne jallh mobijlesne vuejnedh maam filmedeminie. Naa aelhkie dam stuvredh, jalhts aalkovisnie dle badth gåetievïedtji jïh dagkeri sontere bööti, Viem mejjesne jeahta.

Fuehpie tïjje

Daelie dovne dalhketjh jïh studijove öörnegisnie, jïh ajve naan smaave aath leah aajmene åvtelen dah maehtieh rïhpestidh. Dah aerviedieh fuehpie sjædta tïjjen åvtese, daelie gosse dah edtjieh studijovesne barkedh lissine dejtie sijjen sïejhme barkojde. Formo aktem prosjektebarkoem åtna goh ruvse- jïh kriminaliteete-heerredæjja Sisnjelds Nåamesjevuemesne, jïh soptseste sutnjien dle studijove uvtemes akte hobby sjædta. Viem lea redaktööre dennie aadtjen aalkeme plaeresne IN-avisa, jïh edtja sov tïjjem joekedidh daej göökte barkoej gaskem.

– Manne sïjhtem jïjnjem mov tïjjeste nuhtjedh gåabpaginie bieline, gåabpegh prosjekth leah aalkoeboelhkesne, gukie manne tjoerem mov tïjjem nuhtjedh gusnie fïerhten aejkien daerpies. Daesnie tjuara saaht guktie daerpiesvoetide sjïehtedidh eknomijen mietie, Viem jeahta.

Geerjene dah leah göökte

Dïhte geerjene dah leah göökte daan prosjekten bïjre, jïh veanhta ij leah naan dåeriesmoere ektesne barkedh jalhts dah leah laavetjeguaktah.

– Hijven sjædta aktem jïjtjse barkoesijjem utnedh sijjeste hïejmekontovre, dellie tjïelkebe raasth sjædta barkoen jïh hïejmen gaskem. Mijjieh joekoen hijven ektesne barkebe, Viem jeahta.

– Heannede sån mijjieh joekehts mïelh utnebe foton bïjre, men buektiehtibie iktesth sïemes sjïdtedh. Tjuara dovne vedtedh jïh vaeltedh, Formo jeahta.

Dïhte soptseste jalhts Viem dïhte, mij lea bööremes dennie teknihkeles bielesne, dle satne tuhtjie joekoen murreds foto’jne barkedh, jïh luste vuejnedh satne aaj dam haalvoe. Lissine lyjhkoe almetjigujmie barkedh.

– Dagkarinie barkosne dle daamtaj almetji lïhke båata. Mijjieh guvvieh vaalteme laavetjeguaktijste mah tjuvliestieh, jïh nåejsijste - Almetjh mijjem dan leajhtadieh!. Dïhte dan hijven. Viem jïh Formo aavoedieh dan båetijen biejjien, jih gegkestieh jïjnjh ïedtjeladtjh sijhtieh tjaangestidh.

– Jalhts ij leah naan vihties rihpestimmietïjjh dle aelhkie vuejnedh mejtie almetjh daesnie, guktie båetede amma Henriksen-gåatan. Mijjieh aavoedibie almetjh dåastodh, Formo jeahta.

SIJHTIEH BAELIEM FEENGKEDH. Tore Viem jïh Barbro Formo aavoedieh nïerhkedh.

Aavoedieh: Tore Viem jïh Barbro Formo aavoedieh vuejnedh maam voenges siebriedahke tuhtjie tïjjen åvtese.