Gegkestieh noerh båetieh

Snåase: Daate lea gåalmeden aejkien dïhte åarjelsaemien tjaktjekonferasne Tjaktjen Tjåanghkoe öörnesåvva – jïh daan jaepien öörnedæjjah sijhtieh aktem faalenassem joekoen åarjelsaemien noeride sjugniedidh.

Torun Støbakk

[torun@snasningen.no](mailto:torun@snasningen.no)

Festivaale lea skiereden minngemossesne, men bieljelimmiemierie noerekonferansese duarstan, skiereden 26.b., joe daan voestes båetijen aejlegen nåhka.

Lisa Lucia Lyngman Gælok jïh Prejhta Persson lægan dah göökte nööremes gaajhkijste öörnedæjjijste – jïh gegkestieh dah saemien noerh sijhtieh båetedh dovne åarjelsaemien noerekonferansese jïh noereiehkiedasse dah göökte nïejth Alfarstadesne öörnedieh, duarstan.

– Edtja akte iehkede sjïdtedh gusnie saemien noerh ajve maehtieh gaavnesjidh juktie ektesne årrodh, jïh lustestalledh. Mijjieh edtjebe stååkedidh jïh åarjeldaanhtsoekuvsjem utnedh. Jïh dle kuvsje sjædta guktie edtja

Saemien eatneme

Saemien tjaktjefestivaale – Tjaktjen Tjåanhgkoe- öörnesåvva gåalmeden aejkien daan jaepien, jïh lea fïerhten mubpien jaepien Snåasesne.

Daan jaepien teema lea «Saemien eatneme» jïh jienebh orre påasth programmesne åtna, viertiestamme dejnie konferansine jaepien 2011. Gaskem jeatjah dle öörnedæjjah joekoen dejtie noeride måjhtelamme, aktine programmine mij aalka aktine noerekonferansine mij abpe biejjiem ryöhkoe, gusnie teema lea dåårrehtimmie åarjelsaemien barkoejieliedasse.

Workshops

Daesnie noerh noereskuvlijste jïh jåarhkeskuvlijste abpe åarjelsaemien dajvesne bööresovveme juktie daajroem åadtjodh dåårrehtimmiedaerpiesvoeti bïjre daan biejjien jïh båetijen biejjien; gaskem jeatjah workshopsigujmie saemien barkoejieleden sisnjelen.

- Åssjaldahke lea noeride vuesiehtidh mah barkoenuepieh mah gååvnesieh åarjelsaemien noeride, jïh ånnetji vuartasjidh mah daerpievoeth leah, jïh vuesiehtidh barkoe ojhte gååvnese jis vuesiehtimmien gaavhtan ööhpehtimmiem vaalta åarjelsaemien gïelesne, prosjekten åvtehke Morten Berg jeahta.

Filmevuesiehtimmie

Öörnedæjjah sijhtieh gaajhkesidie, mah leah meatan, dovne kultuvrem jïh faageles maahtoem vedtedh. Bearjadahken jïh laavadahken – amma skïereden 27. jïh 28 b. dellie lea faageseminaare «Åarjelsaemien eatnemen» bïjre, gusnie dovne dotkijh jïh aerpievuekien guedtijh edtjieh daan aamhtesen bïjre soptsestidh ovmessie bielijste. Lissine dle sæjhta dovne filme, spïele- jïh gærjabæjhkoehtimmie sjïdtedh, jïh aaj vuasahtalleme, åådtjestimmie, konserte jïh daanhtsoe.

– Minngemes aejkien dle daajram almetjh Röörosen dajveste böötin, jïh mijjieh gegkestibie almetjh debpede båetieh aaj daan jaepien, Gælok jeahta.

NOERE ÖÖRNEDÆJJAH: Gårroehbieleste Prejhta Persson jïh Lisa Lucia Lyngman Gælok noereiehkedem öornedieh gosse Saemien Sijte jïh Gielem Nastedh dam åarjelsaemien tjaktjekonferansem Tjaktjen Tjåanghkoe öörnedieh.

Sijhtieh rïjvestimmine jïh doekeminie vuertedh

Dah Vinjen skuvlen gæmhpojh, tjïeltem birrieh ij skuvline maam darjodh åvtelen 2015.

Tjïelteståvroe lea aarebi nænnoestamme skuvlem rïjvestidh, men ij naan byjjes aalkoenænnoestimmie rïjvestæmman gååvnesh. Mænngan goh voenges histovrijeïedtjeladtjh eelkin ïedtjem aamhtesasse åadtjodh aarebi daan daelvien, dellie dah politihkerh tjïelten åejvieladtjeraeresne seamadamme skuvlem doekemasse bïejedh, sijjeste dam rïjvestidh.

Daan mearan ij mij heannadamme – jïh minngemes aejkien åejvieladtjeraerie tjåanghkoem utni, dellie tjirkijh Snåasen Histovrijesiebreste jïh Snåasen Voenemuseumistie böötin, juktie aktine orre vuajnojne båetedh aamhtesisnie:

Dah sijhtieh dovne doekemem jïh rïjvestimmiem Vinjeste tïjjen åvtese bÏejedh 2014 minngiegeatjan – jïh minngieåtnoem skuvleste ikth vielie salkehtidh.

–Sæjhta akte maaksoe tjïeltese sjïdtedh jis mijjieh edtjebe dovne rïjvestimmiem jïh doekemem tïjjen åvtese bïejedh, jïh daate edtja gïetesovvedh tjïelten ståvroste, tjïelten mubpie åejvie Ragnheid Ona-Hauffen (G) jeahta.

Goh Snåsningen aarebi lea tjaaleme, dle voengeshistovrihkerh jïh aaj Sparbyggja fortidsminneforening sijhtieh gåetiem vaarjelidh – jïh Snåasen Voenemuseume lea aarebi jeahteme dah sijhtieh dam båeries skuvlem våarhkoegåetine nuhtjedh sijjen daeveridie. Skuvle ij vielie åtnasovvh mænngan goh dïhte orre Snåasen skuvle lij gaervies tsiengelen daan jaepien.

ÏEDTJELADTJH: Inger Johanne Strugstad ståvrosne Snåasen Voenemuseumisnie lea akte dejtie gæmhpojijstie mah sijhtieh skuvlem vaarjelidh. Daesnie Strugstad jÏh Kolbein Dahle Sparbyggja fortidsminneforeningistie gosse lin Vinjesne aarebi daan jaepien.