Voesteskandidaate

Nomme: Stig Bjarne Haugen (34)

Krirrie: Gaskoehkrirrie

Årromesijjie: Måahvie

Barkoe: Lohkehtæjja maanaskuvlesne

Oktegh, aehtjie göökte maanide

Kandidaaten bïjre: Haugen politihkeles dååjrehtimmiem åtna Nesna tjïelteståvroste, jïh daelie sæjjasadtje tjïelteståvrosne Raanesne, jïh lïhtsege byjjenimmen jïh kultuvren moenehtsisnie. Dïhte aaj voengestjïerten åvtehke Gaskoehkrirresne Måahvesne.

Gosse asta lyjhkoe eatnamisnie fealadidh. 1.kandidaate lea gidtjh akte eadtjohke amatööregeologe, jïh jïjtjemse «gierkiesjalline» nammohte.

Voesteskandidaate

Nomme: Ellinor Marita Jåma (34)

Krirrie: Åarjel-Saemiej Gïelh

Årromesijjie: Snåase, aalkovistie Raavrevijhkeste båata

Barkoe: Raerielïhtsege 2009 raejeste

Oktegh tjidtjie akten baarnan, guhte lea njieljien jaepien båeries

Kandidaaten bïjre: ÅSG læstoem böökti voestes aejkien 2009, jïh Ellinor Saemiedægkan bööti, gusnie sijjiem åadtjoeji saemiedigkieraeresne - saemiej reerenasse. Daate lea mubpien aejkien krirrie læstoem åtna, jïh Ellinor Marita lea dïhte båarasommes læstosne.

Dïhte aarebi saemien tsïegline barkeme aktem jaepiem, jïh maasteregraadem åtna sosijaale- jih siebriedahkesosiologijesne NTNUste.

Voesteskandidaate

Nomme: John Kappfjell (61)

Krirrie: Barkijekrirrie

Årromesijjie: Maajhjaevrie, Nordlaante

Barkoe: Bovtsigujmie gïehtele vïellebinie ektine, jïh 1994 raejeste dam åarjelsaemien kultuvrebussem vuajeme Raaneste noerhtelisnie, Stientjese åerjielisnie.

Pruvreme, golme geerve maanah.

Kandidaaten bïjre: Kappfjell lij lïhtseginie saemiereaktamoenehtsisnie 7 jaepieh, jïh lea sæjjasadtje lïhtseginie orreme Barkijekrærran Saemiedigkesne. Dïhte aaj Bk-lïhtseginie orreme Nordlaanten fylhkendigkesne, jïh maahta aaj earoem vaeltedh juktie skraejriem vaalteme saemien forumese Bk.

Dïhte aaj meatan tjåanghkojne laavenjostoeforumisnie fylhkentjïeltide jïh Saemiedægkan, gaskem jeatjah Noerhte-Trööndelagesne. Kappfjell aaj meatan representantskaptjåanghkojne Barkijekrirresne fylhken daltesisnie, jïh saemiepolitihkeles raeresne.

Voesteskandidaate

Nomme: Bjørn Thomas Åhren

Krirrie: Nöörjen Saemiej Rijhkesiebrie (NSR)

Årromesijjie: Namdalseid, Noerhte-Trööndelagesne

Barkoe: Teknihken åvtehkinie barka Namdalseiden tjïeltesne.

Ektieårrojem jïh göökte maanah åtna

Kandidaaten bïjre: Aktene aerpievuekien saemien fuelhkesne Tjeedtegisnie byjjeni, jïh bovtsigujmie gïehteli luhkie jaepieh åvtelen dah juvreteehpemh satnem tjabrehti orrijidh. Dan mænngan eelki lohkedh, jïh dåakteregraadem veelti. Mænngan dovne Marintech’sne Tråantesne jïh jielemekonsulentine Raavrevijhken tjïeltesne barkeme, åvtelen Namdalseiden gåajkoe bööti. Dïhte dam sijjiem vaalta maam Saemiedigkieveteraane jïh båatsoesaemie Jarle Jonassen, Glåmoste utni.

Barkijekrirrien læstoe

1. John Kappfjell, Maajhjaevrie

2. Inger Marit Eira-Åhrèn, Raavrevijhke

3. Aina Kristine Kant, Rennebu

4. Jon Anders Mortensson, Drevsjø

5. Thomas Kappfjell, Flatåsen, Tråante

6. Eva Nordfjell, Röörose

7. Tor Enok Larsen, Aarborte

8. May Bente Anita Jønsson Botnvik, Sunndalsøra

9. Mads Ingemar Kappfjell, Namsskogan.

Åarjel-Saemiej Gïelh’en læstoe

1. Ellinor Marita Jåma, Raavrevijhke

2. Jovna Zacharias Dunfjell, Tråante

3. Ida Marie Bransfjell, Röörose

4. Leif Aksel Renfjell, Hemnes

5. Malin Kristina Sandvik Wilks, Snåase

6. Eva Maria Fjellheim, Röörose

7. Tåamma Bransfjell, Praahke

8. Kristina Indiana Sara, Tråante

9. Piere Anta Joma, Staellie

NSRn veeljemelæstoe:

1. Bjørn Thomas Åhrèn, teknihken åvtehke, Namdalseid

2. Nora Marie Bransfjell, lohkehtæjja, Meråker

3. Lars Peder Dunfjeld, studente, Snåsa

4. Irja Kappfjell, skïemtjesåjhtere, Måahvie

5. Sigbjørn Dunfjeld, lohkehtæjja, Snåase

6. Kristin Sara, væhtagïeletoelhke, Sætervik

7. Nils Johan Kappfjell, båatsoesaemie, Namsskogan

8. Hildegard Cecilia Persson, kultuvrebarkije, Trofors

9. Jarle Jonassen, båatsoesaemie, Glåmos.

Senterpartiets valgliste: Gaskoehkrirrien veeljemelæstoe:

1. Stig Bjarne Haugen, Måahvie

2. Lars Toven, Hillaante

3. Stein Bjørgen, Nesna

4. Anna Pavall Holtan, Namdalseid

5. Ann-Alette Olsen, Hillaante

6. Egon Kappfjell, Gaala

7. Leif Arne Jåma, Follafoss

8. Charlotta Kappfjell, Gaala

9. Gunn Toven, Hillaante