Pokaalh åadtjoejin jaepien minngemes gaahtjemetjoejkemisnie

Alternativ tittel:

Klubpemïestereskaape Aglesne

AGLE: Aejlegen klubpemïesterh Snåasen IL:sne nammoehtamme sjïdtin tjoevkeselaategisnie Aglesne.

25 tjoejkijh, doh ellen jeanatjommesh lin maanah, lin meatan Snåasen IL:n klubpemïestereskaapesne.

Ådne Toldnes (22) dihte aajnehke geerve almetje mij lij meatan klubpegaahtjemisnie. Dihte voestes jaepien senijovre aaj buektiehti vaanterdimmiepokaalem dijpedh gåalmeden aejkien, maam daelie ihkuven aajkan åtna.

–Sæjloes domtem, leevles lij. Manne leam skïemtjine orreme abpe jaepiem mænngan rhinovijrusem åadtjoejim. Men njaelkie lij ånnetji skodtedidh, jeahta mænngan måalese bööti påaskedaelhkesne.

**–Guktie lea eevre oktegh klaassesne tjoekedh?**

–Manne garrebe gaahtjemem åtneme. Buerebe lij orreme jis jienebh lin meatan, men doh jeanatjommes junijovrh jïh senijovrh leah jåhteme jïh eah gaajhkesh nuepiem utnieh diekie vuelkedh.

Maja Elena Jåma Kant (6) lij madtjeles tjoejkemen mænngan.

–Hijven lij. Manne laajroen bïjre tjoejkim njeeljh, dihte govhten jaepien båeries nïejte mujjehte mij tuhtji lij ellen lustemes våålese njoejem tjoejkedh.

Men ij lij rikti gaervies tjoejkeminie annje daan jaepien. Dihte gidtjh aktem distansekåarhtem åtna maam ij leah deavhteme annje.

**Klubpemïesterh:**

2002: 1) Albert Riseth, 2) Lorns Holmberg.

2003: 1) Odin Brøndbo-Tronstad, 2) Torjus Tyldum, 3) Inge Kjenstadbakk.

Senijovre: Ådne Toldnes.

BILDEKTEKSTEN:

Daah lin meatan aejlegen klubpemïestereskaapesne tjoejkemisnie. Åvtene g.b.…….

Gaskoeh raajroe gårroehbieleste……

Duekesne gårroehbielesne……

Noere Snåasesne:

NOMME: Mari-Anna Åsvold Tømmerås

Aaltere: 15 jaepieh

Årroeminie: Nagelhus

**–Maam darjoeh gosse ih skuvlesne?**

–Juelkietjengkerem tjïektjem jïh volleyballem spealedem, åerieminie jïh leaksoeh darjoeminie.

**–Man guhkies tïjjem daarpesjh aereden?**

–Jeenjemes 30 minudth. Im provhkh aeredsbeapmoem byöpmedidh guktie tjoerem ajve jïjtjemem öörnedidh. Men jis vïtnedimmiem utnebe manne vïtnedimmieveaskoem tsagkem aereden.

**–Man jïjnjem datne TV:m vuartesjh?**

–Maahtam juelkietjengkeregæmhpoeh vuartasjidh, men dihte nuekie. Mov lea akte naa dïeves programme gaarsjelimmine jïh frijjetïjjendarjomigujmie mah dan jïjnjem tïjjem krievieh guktie manne sveekes TV:m vuartesjem.

**–Mij dov bööremes faage skuvlesne?**

–Vïtnedimmie!. Manne lyjhkem mijjieh åadtjobe ånnetji lïegkedidh teorijetæjmojste jïh åadtjobe svihtjedh.

**–Maam faagide edtjh jåarhkeskuvlesne vaedtsedh?**

–Edtjem gaarsjelimmiefaagem, volleyball vaedtsedh, Kråangkesne. Desnie Morten Fjerstad saavrehtæjjah jïh manne disse aavodem juktie dihte lea væjkele.

**–Mij Snåasesne fååtese?**

–Gaarsjelimmiehaalle lea eevre bijjemes. Lij gaajh luste orreme aktine gaarsjelimmiehaalline, kåanstekraesiebaanine haallen sisnie. Dellie limh maahteme juelkietjengkerem jïh volleyballem spealadidh jïh jïjnje vielie. Im vïenhth daate sjugniehtåvva, men akte haalle gujht daarpesjibie.

**–Gåabph sïjhth vuelkedh?**

–Manne sïjhtem Australijese vuelkedh dan åvteste desnie joekoen bïjvele, lustes kreekh jïh manne maahtam njaelkies beapmoem byöpmedem.

**–Maam lih sïjhteme bovresne åestedh 50 kråvnaj åvteste?**

–Ij mejtegh, juktie gaajhke bovresne lea dovresåbpoe goh 50 kråvnah.

**–Mij dov bööremes jaepieboelhke?**

–Giesie. Dellie maahtam baanesne årrodh, juelkietjengkeren tjïektjedh jïh laavkodh.

**–Jis ajve åadtjoejih golme aath utniehtidh mah dov, mah aath lih sïjhteme veeljedh?**

–Vaarjoeh, juktie im sïjhth båadtsoes årrodh. jïh tellefovne dan åvteste dihte mov jielede jïh fuelhkie, dan åvteste fuelhkie lea vihkeles.

**–Dov naan rovnegs nåakevoeth?**

–Manne aath gaajhkene lehkesne åajeldem. Jis aktem guapam jallh maam akt gaavnh dellie daajrah “Dihte lea Mari-Annan aate dan åvteste dihte iktesth maam åajelde!” Manne aaj joekoen væjkele bieljiedåmhpah dassedh.

“Orre” Pakkhuset heevehtamme sjïdti.

SNÅASE: Måantan dihte orre Pakkhuset orre tjöövkine jïh faalenassine heevehtamme sjïdti gåassoehtimmine jïh guessiejgujmie.

Aage Haukø, Mentaale Healsoen fylhkentjïerten åvtehke dam voenges tjïertem Snåasesne jïh dam dåarjoem garmerdi maam åådtje. Haukø lea aaj Rørviken voenges siebrien åvtehke jïh veanhta snåasehkh buerebe tsiehkieh åtna.

–Mijjieh dijjem gutnedibie, dijjieh aktem tjaebpies sijjiem åådtjeme. Viknan tjïeltesne ij lea dan jïjnje viehkie psykiske healsose goh daesnie Snåasesne, Haukø jeehti mij Marcus Lütken, Laila Gifstad jïh Sissel Kjenstadem læhkoehti prosjektine åvtese.

Raerieålman sæjjasadtje aaj rïhpestimmine læhkoehti jïh plåamsterh vedti Snåasen tjïelteste. Dihte tjïertesti Pakkhuset lea vihkeles voenesne. Jalhts ij ussjedh Pakkhusese biejjieladtje dellie tjïertesti varke sæjhta sån vuejnedh jis ij leah daesnie.

Prosjektenåvtehke Odd Marcus Lütken aavoedi rïhpestimmien åvtelen.

–Manne rapsoeh orreme dan minngemes tæjmoen, men daelie lajveme. Manne vïenhtem daate joekoen hijven sjædta jïh vuajnam Sissel jïh Laila dan hijvenlaakan berkieh. Ij tjoeredh maam buektiehtidh men ajve daesnie årrodh, tuhtjem hijven Pakkhusine, Lütkin jeahta.

Daelie Pakkhuset ræhpas sjædta gaajhkesidie gaskem 18 jïh 40 jaepien båeries. Dihte edtja darjomh faalehtidh jïh nuepieh sosijaale årrodh mubpiejgujmie, aeredsbeapmojne jïh gaskebeapmojne måantaj jïh bearjadahki. Gaskevåhkoen sijhtieh aelhkie iehkedsbeapmoem faalehtidh.

LÆHKOEHTIMMIE: Raerieålman sæjjasadtje Roger N. Sæthre plåamsterh böökti tjïelteste Pakkhusese, jïh Odd Markus Lütken dejtie dåastoeji. Guvvie: Birger Ringseth