Fikk pokaler på årets siste skirenn

Alternativ tittel:

Klubbmesterskap på Agle

AGLE: Søndag ble klubbmesterne i Snåsa IL kåret i lysløypa på Agle.

25 skiløpere, de aller fleste barn, stilte søndag til start på klubbmesterskapet til Snåsa IL.

Ådne Toldnes (22) stilte alene som voksen på klubbrennet. Førsteårssenioren gride også sitt tredje napp i vandrepokalen som han får til odel og eie.

– Jeg føler meg sliten, det var tungt. Jeg har vært sjuk i hele år etter å ha fått rhinoviruset. Men det var godt å få peiset litt på, sier han etter målgang på påskeføret.

**– Hvordan er det å stille alene i klassen?**

– Jeg har opplevd hardere konkurranse. Det skulle gjerne vært med flere, men de fleste juniorer og seniorer har flyttet ut og ikke alle har anledning til å reise hit.

Maja Elena Jåma Kant (6) var fornøyd etter løpet.

– Det var bra. Jeg gikk fire runder, smiler seksåringen som syntes det store nedoverbakkene var absolutt artigst.

Men hun var ikke helt ferdig med skisesongen. Hun har nemlig et distansekort som ikke er ferdig utfylt ennå.

**Klubbmestere:**

2002: 1) Albert Riseth, 2) Lorns Holmberg.

2003: 1) Odin Brøndbo-Tronstad, 2) Torjus Tyldum, 3) Inge Kjenstadbakk.

Senior: Ådne Toldnes.

BILDEKTEKSTEN:

Disse deltok på søndagens klubbmesterskap på ski. Første rekke f.v: …….

Andre rekke fra venstre……

Bakerst fra venstre……

Ung i Snåsa:

NAVN: Mari-Anna Åsvold Tømmerås

Alder: 15 år

Bor: Nagelhus

**– Hva gjør du på fritiden?**

– Jeg spiller fotball og volleyball, sover og gjør lekser.

**– Hvor mye tid trenger du om morgenen?**

– Maks 30 minutter. Jeg bruker ikke og spise frokost så jeg må bare ordne meg. men hvis vi har gym pakker jeg bagen om morgenen.

**– Hvor mye ser du på TV?**

– Stort sett aldri. Jeg kan se på fotballkamper med det er det. Jeg har et ganske fullt program med idrett og fritidsaktiviteter som tar så mye tid at jeg ser sjeldent på TV.

**– Hva er ditt favorittfag på skolen?**

– Gym! Jeg liker at vi får et pusterom fra teori timer og får være aktive.

**– Hva skal du gå på videregående?**

– Jeg skal gå idrettsfag, volleyball, i Grong. Der er Morten Fjerstad trener, og det gleder jeg meg til for han er flink.

**– Hva mangler på Snåsa?**

– Idrettshall kommer jo helt på topp. Det hadde vært skikkelig kult med en idrettshall med kunstgressbane inni. Da kunne man ha spilt fotball, volleyball og alt mulig. Jeg tror ikke det skjer, men en hall trenger vi i hvert fall.

**– Hvor har du lyst til å reise?**

– Jeg har lyst til å reise til Australia fordi det er skikkelig varm, kule dyr og jeg kan spise god mat.

**– Hva ville du kjøpt på butikken for 50kr?**

– Ingenting, for alt på butikken koster over 50kr.

**– Hva er din favorittårstid?**

– Sommeren. Da kan jeg være på bana, spille fotball og bade.

**– Hvis du bare fikk beholde tre ting du eier, hva ville du valgt?**

– Klær, for jeg vil jo ikke gå naken heller. Også telefonen for den er livet mitt, og familien for familie er viktig.

**– Har du noen rare uvaner?**

– Jeg glemmer ting over alt. Finner du en sokk eller noe slikt så vet du at ” Å det er

Mari-Anna sin siden hun alltid glemmer ting!” Jeg er også ekstremt flink til å miste ørepropper.

Markerte «nye» Pakkhuset

SNÅSA: Mandag ble det nye Pakkhuset med nytt kjøkken og tilbud feiret med servering og besøk.

Leder i fylkeslaget til Mental Helse Aage Haukø skrøt av lokallaget på Snåsa og støtten de får. Haukø er også leder i lokallaget i Rørvik og mener snåsningene har bedre vilkår.

– Vi er full av beundring, dere har fått et flott lokale. I Vikna kommune er det litt mindre hjelp å få til psykisk helse enn her i Snåsa, sa Haukø som ønsket Odd Marcus Lütken, Laila Gifstad og Sissel Kjenstad lykke til videre med prosjektet.

Assisterende rådmann Roger N. Sæthre gratulerte med åpningen og overrakte blomster fra Snåsa kommune. Han understreket at Pakkhuset er viktig i bygda. Selv om man ikke tenker på Pakkhuset til daglig påpekte han at man raskt ville merke det om det ikke var der.

Prosjektleder Odd Marcus Lütken var spent før åpningen.

– Jeg har vært nervøs siste timen, men nå ha det gått over. Jeg tror dette blir veldig fint og merker at Sissel og Laila arbeider så flott. Det å ikke måtte prestere, men bare være her, synes jeg er bra med Pakkhuset, sier Lütken.

Pakkhuset blir nå åpent fra alle mellom 18 og 40 år. Det skal tilby aktiviteter og mulighet for sosialt fellesskap med frokost og lønsj mandag og fredager. Onsdager vil de tilby enkel kveldsmat.

GRATULASJON: Assisterende rådmann Roger N. Sæthre overbrakte blomster på vegne av kommunen til Pakkhuset representert ved Odd Markus Lütken. Foto: Birger Ringseth