Noeresaarkesujhteme: Baataræjjadïenesje kuvsjem noeresaarkesujhtemisnie öörnedi

Ryöjredeminie barkose

SANDNES-NJUANA: Sjeakomesaakojne spaajhte drïektine kuvsjealmetjh semhkiem nillebielien tjoehpestin Sandnes-njuanesne hïeljen åvtelen.

birger ringseth

[birger@snasningen.no](mailto:birger@snasningen.no)

–Ånnetji geerve aalkoelisnie, men aelhkebe aelhkebe gåarede, Amina Osman mujjehte.

Dïhte healmam lutnjie ståamhpi bijjeli mejtie saakojne tjoehpestamme.

–Healma ånnetji guhkie, nov sån buerebe orreme måvhkajgujmie, föörhkede.

Duarstan jïh bearjadahken gaektsie dejstie baataræjjijste mah Snåasesne årroeminie, lin kuvsjesne skåajjesjeakoemisnie, jallh noeresaarkesuejhtimisnie.

Bjørn Arve Øvereng, skåajjeburrien kuvsjeinstituhtesne Birisne, lea leejjeme goh bïhkedæjja baataræjjadïenesjistie. Dïhte joekoen madtjeles guktie dah leah barkeme. Doh göökte vïjhtelijhteren gaatnoeh bensijnine ryöhkin njieljie sjeakomesaakojde joe voestes biejjien.

–Manne aavoedim vuejnedh guktie skraejrie lij, men dah leah eadtjohkelaakan barkeme voestenahkeste. Manne dan madtjeles, Øvereng jeahta.

Maadthkuvsjen sisvege lea vihkielommes lïerehtimmie sjeakomesaakoen bïjre.

–Uvtemes lea jearsoesvoeten bïjre, men aaj ohtje gorredimmie. jïh goerkesen bïjre guktie barkoe lea. Mijjieh semhkiem sjeakobe jïh lïerebe ånnetji moeresåarhti bïjre, men ibie reguleradimmine gïehtelh daelie, Øvereng jeahta.

Baataræjjaiktedæjja Ragnheid Ona-Hauffen gegkeste baataræjjah sijhtieh barkoem åadtjodh kuvsjen mænngan.

–Mijjieh gegkiestibie skåajjeaajhterh skåajjesjeakomem daarpesjieh, guktie baataræjjah maehtieh barkoem åadtjodh daan giesien. Skåajje jïh laanteburrie leah stoerre Snåasesne, dan åvteste vihkeles lïerehtimmiem faalehtidh sjiehteles barkojne. Jïjnjh dejstie aaj barkoeh sijhtieh jïh leah åajvoeh barkarassh jis ajve nuepiem åadtjoeh dam vuesiehtidh.

Dïhte beavna dovne satne jïh skåajjeburrien åvtehke gyhtjelassh dåastoeh skåajjeaajhterijstie mah viehkiem daarpesjieh.

–Jis almetjh viehkiem daarpesjieh jïh mijjieh vuejnebe daerpies, akte maehteles skåajjesjeakoje sæjhta bïhkedidh aalkoelisnie goske dah leah guarkeme guktie edtjieh darjodh. Daate lea eevre orre dejtie jïh akte jeatjah såarhts skåajje goh misse dah leah vaane. Vihkeles dah barkoem reaktoelaakan darjoeh. Jienebh lin aaj sïjhteme plaantadimmiem lïeredh, Ona-Hauffen jeahta.

**BIDETEKSTER:**

LUSTE: Amina Osman ij lij gåessie gænnah sjeakomesaakoem steereme. Dïhte tuhtji lij ånnetji geerve aalkoelisnie voestes kuvsjebiejjien, men aelhkebe aelhkebe gåaradi. Dïhte aaj tuhtji lij ånnetji geerve dagkarinie guhkies healmine vaedtsedh mij ståamhpine dabrani sjeakomen mænngan. Guvvie: Birger Ringseth.

MEATAN: Gaektsie baataræjjah lin meatan maadthkuvsjesne noeresaarkesujhtemisnie duarstan jïh bearjadahken, baataræjjadienesjen tjirrh. Guvvie: Birger Ringseth.

KUVSJEÅVTEHKE: Bjørn Arve Øvereng tuhtjieh dah lin joekoen væjkele, dah mah lin meatan kuvsjesne. Luhkie lijhterh bensijneste gaarvanin joe voestes kuvsjebiejjien, juakeme njieljie sjeakomesaakojde. Guvvie: Birger Ringseth.

NOERE SNÅASESNE

Nomme: Amanda Østvik

Aalhtere: 16 jaepieh

Årroeminie: Østvika

**–Maam darjoeh gosse ih skuvlesne?**

–Juelkietjengkere. Ajve juelkietjengkere.

**–Mestie bïllh?**

–Snjearah, dah dan vestie. Ikth gosse lim tjahkesjeminie leaksoeh darjoeminie maam akt tjelmienkroevesne vööjnim. Akte snjeara dïhte, mij baaktoe hajki. Gosse aehtjie aktem vaalta dellie maahta munnjien dejnie båetedh gïeti sisnie.

**–Maam superfaamojde lih sïjhteme utnedh?**

–Maehtedh haeliehtidh. Mijjieh dan guhkede gaajhkeste årroeminie, jïh dle luste orreme.

**–Guktie akte åajvoeh eejehtalleme lij orreme?**

–Akte baahkes sijjie biejjhguakojne guktie manne lim maahteme dan provne sjïdtedh goh Annbjørg.

**–Mennie filmesne jallh seerijisnie lih sïjhteme veasodh?**

– The walking dead. Dellie lim maahteme tjïekedidh Harøyesne. Aaj gaajh luste orreme aktene dagkeres veartenisnie jieledh, men dagke im lim sïjhteme desnie årrodh raaktan guhkebe goh aktem biejjiem.

**–Gusnie vïenhth datne luhkie jaepiej minngelen?**

–Aktene luksusgåetesne Italijesne. Manne leam vitneme lottosne guktie im daarpesjh barkedh.

**–Maam lih sïjhteme meatan vaeltedh akten aevries såålese?**

– Juelkietjengkere. Haha, im gujht tjoerh ovrovne utnedh.

**–Maam Snåasesne ohtselh?**

–Gaarsjelimmiehaalle kåanstekraesine. Dellie maehtebe juelkietjengkerem spïeledh daelvege.

**–Guktie lea meatan årrodh gievlietjïertesne juelkietjengkierisnie?**

–Naa sjïere jïh rovnege disse ussjedidh. Desnie Trööndelagen bööremes spïelijh, jïh saarnoes man åvteste manne desnie. Mijjieh saavreminie tjïertine Trondheims-Ørn mij Tråanten bööremes U-20-tjïertem åtna. Desnie væjkele saavrehtæjjah jïh manne jïjnjem lïerem desnie. Manne desnie fïerhten måantan. Manne jïjnjem buaranamme, jïh åadtjoem aaj gelliej tjïertigujmie saavredh. Gievlietjïerte tjïertine Trondheims-Ørn, jïh manne aaj saavreminie muvhtine baerniejgujmie. Manne ånnetji Stïentjesne aaj orreme, men aarebi lim ajve Snåasesne. Daelie fïerhten biejjien saavreminie bielelen laavadahken.

**–Maam lih sïjhteme darjodh jis lih bïenje aktem biejjiem?**

–Åareme. Mijjen bïenje åerieminie bårreminie, jïh ajve dam. Vååjnoe njaelkie ajve slaajperdidh.

**–Mestie jearohke?**

–Håvard, mov mïelehke.