Giesieræhpas Gjerstadgåetie

Snåase: Gjerstadgåetie lea ræhpas guesside fïerhten hïeljen ruffien 25. b. raejeste mïetsken 21.b. raajan.

LORNTS EIRIK GIFSTAD

[lornts@snasningen.no](mailto:lornts@snasningen.no)

Dejtie mah sijhtieh snåasenålma Joralf Gjerstaden maanabaeliegåetiem vaaksjodh maehtieh dam darjodh aaj daan giesien.

Ræhpas

Aerpievuekien mietie Gjerstadstiftelse barkijh stïeresne åtna gåetesne fïerhten hïeljen ruffien 25.b. raejeste mïetsken 21.b. raajan.

–Hïelji almetjh daesnie mah dovne Joralfen histovrijen demtieh, men aaj maehtieh guesside ånnetji gåetien histovrijen bïjre soptsestidh, ståvroen åvtehke Ellinor Jåma Gjerstadstiftelsesne jeahta. Jis naaken sæjhta Gjerstadgåetiem vaaksjodh dej tæjmoej ålkoli gosse ræhpas hïelji, stiftelsen sæjhta dan hijven gåarede disse sjïehteladtedh.

–Gåarede mijjese ringkedh jïh gihtjedh dastegh naaken sæjhta gåetiem vaaksjodh hïelji ålkoli, mijjieh edtjebe pryøvedh maam maehtebe, Jåma jeahta.

Gaavnesjimmie

Stiftelsen aaj sæjhta aktem sosijaale gaavnesjimmiem öörnedidh dennie tjaebpies haakanisnie gåetien lïhke daan giesien.

–Mijjieh edtjebe aktem gaavnesjimmiem utnedh daan giesien, men raaktan gåessie sjædta jïh mij edtja heannadidh libie annje soejkesjeminie, Jåma tjïelkeste. Dïhte haasta almetjh meatan fulkedh stiftelsen nedte- jïh facebooksæjrosne juktie vielie bïevnesh åadtjodh.

–Mijjieh aktem nedtesæjroem öörnedamme jïh gïehteleminie facebooksæjroem stiftelsasse öörnedidh, gusnie almetjh maehtieh meatan fulkedh juktie vielie bïevnesh åadtjodh dan bïjre mij heannede stiftelsinie jïh gåetine, Jåma minngemosth jeahta.

Bildetekst 1:

Ræhpas: Ståvroen åvtehke Ellinor Jåma Gjerstadstiftelsesne okside Gjerstadgåetesne guesside rïhpeste fïerhten hïeljen abpe giesien.

Bildetekst 2:

Gjerstadgåetie lea Snåasenålma Joralf Gjerstaden maanabaeliegåetie.