Sommeråpent Gjerstadhus

Snåsa: Gjerstadhuset er åpent for besøkende hver helg fra 25. juni til 21. august.

LORNTS EIRIK GIFSTAD

[lornts@snasningen.no](mailto:lornts@snasningen.no)

For dem som ønsker å besøke snåsamannen Joralf Gjerstads barndomshjem, Gjerstadhuset, blir det anledning til det også i sommer.

Åpent

Tradisjonen tro har Gjerstadstiftelsen bemanning av huset hver helg fra 25. august og fram til og med 21. august.

– I helgene blir det folk her som kjenner både til historien til Joralf, men også kan fortelle de besøkende litt om husets historie, forteller styreleder Elinor Jåma i Gjerstadstiftelsen. Skulle det være noen som ønsker å besøke Gjerstadhuset utenom de timene det er åpent i helgene vil stiftelsen prøve så godt det lar seg gjøre å tilrettelegge for det.

– Det går an å ta en telefon til oss i stiftelsen om det er noen som ønsker å besøke huset utenom helgene, så skal vi prøve så godt vi kan, sier Jåma.

Samling

Stiftelsen ønsker også å arrangere en sosial samling i den flotte hagen ved huset i løpet av sommeren.

– Vi skal ha en samling her i løpet av sommeren, men akkurat når det blir og hva som skal skje er fortsatt på planleggingsstadiet, forklarer Jåma. Hun oppfordrer folk til å følge med på stiftelsens nett- og facebookside for mer informasjon.

– Vi har fått opp en nettside og er i ferd med å få en facebookside til stiftelsen, der folk kan følge med for mer informasjon om det som skjer i forbindelse med stiftelsen og huset, avslutter Jåma.

Bildetekst 1:

Åpent: Styreleder Elinor Jåma i Gjerstadstiftelsen åpner dørene i Gjerstadhuset for besøkende hver helg  sommeren gjennom.

Bildetekst 2:

Gjerstadhuset er barndomshjemmet til Snåsamannen Joralf Gjerstad.